## Zakon o izmjenama i dopunama Zakona o trgovačkim društvima

### NN 118/2003 (24.7.2003.), Zakon o izmjenama i dopunama Zakona o trgovačkim društvima

# HRVATSKI SABOR

1647

Na teme­lju članka 88. Ustava Republike
Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O TRGOVAČKIM DRUŠTVIMA

Proglašavam Zakon o izmjenama i dopunama Zakona
o trgo­vačkim društvima koji je donio Hrvatski sabor na sjednici 14. srp­nja
2003.

Broj: 01-081-03-2628/2
Zagreb, 18. srp­nja 2003.

Predsjednik
Republike Hrvatske
**Stjepan Mesić,** v. r.

if !supportEmptyParas endif

## ZAKON

### O IZMJENAMA I DOPUNAMA ZAKONA O TRGOVAČKIM DRUŠTVIMA

Članak 1.

U Zakonu o trgovačkim društvima (»Narodne
novine«, br. 111/93., 34/99. i 52/00.) u članku 2. stavku 2. riječ: »i« zamje­njuje
se zarezom, a iza riječi: »odgovornošću« briše se točka i dodaju riječi: »i
gospodarsko interesno udruženje«.

U stavku 3. iza riječi: »dioničko društvo«
riječ: »i« se zamjenjuje zarezom a iza riječi: »odgovornošću« dodaju se riječi:
»i gospodarsko interesno udruženje«.

Članak 2.

U članku 3. stavku 1. druga rečenica mijenja se
i glasi: »Fizička osoba koja posluje u skladu s propisima o obrtu može tražiti
da se upiše u sudski registar kao trgovac pojedinac ako njen godišnji prihod
prelazi svotu od 2 milijuna kuna, a dužna je zatražiti taj upis ako joj
godišnji prihod prelazi svotu od 15 milijuna kuna.«

Stavak 2. briše se.

Dosadašnji stavak 3.
postaje stavak 2.

U dosadašnjem stavku 4.
koji postaje stavak 3. riječi: »nad­ležnom državnom organu« zamjenjuju se
riječima: »Financijskoj agenciji«.

Dosadašnji stavak 5.
postaje stavak 4.

U dosadašnjem stavku 6.
koji postaje stavak 5. riječi: »organ iz stavka 4.« zamjenjuju se riječima:
»Agencija iz stavka 3.«. U točki 1. brojka: »5.« zamjenjuje se brojkom: »4.«, a
u točki 2. riječi: »organ iz stavka 4.« zamjenjuju se riječima: »Agenciji iz
stavka 3.«.

Dosadašnji stavak 7.
postaje stavak 6.

U dosadašnjem stavku 8.
koji postaje stavak 7. riječ: »donese« zamjenjuje se riječju: »podnese«, a
riječi: »organ iz stavka 4.« zamjenjuju se riječima: »Agenciji iz stavka 3.«.

Članak 3.

U članku 5. briše se
točka i dodaju riječi »i sudjelovati u drugim postupcima«.

Članak 4.

U članku 6. stavku 2.
ispred prve rečenice dodaje se rečenica koja glasi: »Prava stečena u ime
trgovačkog društva prije njegova upisa u sudski registar zajednička su nepodijeljena
imovina osnivača.« U dosadašnjoj prvoj rečenici koja postaje druga rečenica
riječ: »odgovara« zamjenjuje se riječju: »odgovaraju«, briše se točka i dodaju
riječi: »i osnivači«. Dosadašnja druga rečenica postaje treća rečenica.

Članak 5.

U članku 7. stavku 4.
točki 4., članku 8. stavku 3. točki 2. i članku 70. stavku 1. riječi:
»jedinstveni matični broj građana« brišu se.

Članak 6.

U članku 9. stavku 2.
iza riječi: »obveze« stavlja se zarez i dodaju riječi: »uključujući i obveze
nastale u obavljanju obrta prije upisa u sudski registar kao trgovca
pojedinca,«.

Članak 7.

U članku 10. u stavku
2. riječ »i« zamjenjuje se zarezom, a iza riječi: »dioničkog društva« dodaju se
riječi: »i komanditori u komanditnom društvu«.

Iza stavka 3. dodaje se
stavak 4. koji glasi:

»(4) Smatra se da je
ispunjena pretpostavka za odgovornost člana društva iz stavka 3. ovoga članka
naročito:

1. ako koristi društvo
za to da bi postigao cilj koji mu je inače zabranjen,

2. ako koristi društvo
da bi oštetio vjerovnike,

3. ako protivno zakonu
upravlja imovinom društva kao da je to njegova imovina,

4. ako u svoju korist
ili u korist neke druge osobe umanji imovinu društva, iako je znao ili morao
znati da ono neće moći podmiriti svoje obveze.«

Članak 8.

U članku 13. stavku 2.
točka 1. i 2. mijenjaju se i glase:

»1. tvrtka javnoga
trgovačkog društva mora sadržavati riječi »javno trgovačko društvo« ili
naznaku« j.t.d.«,

2. tvrtka komanditnoga
društva mora sadržavati riječi »komanditno društvo« ili oznaku »k.d.«.

Iza točke 4. dodaje se
točka 5. koja glasi:

»5. tvrtka
gospodarskoga interesnog udruženja mora sadrža­vati na početku ili na kraju
riječi: »gospodarsko interesno udru­ženje« ili oznaku GIU.«

Stavak 3. mijenja se i
glasi:

»(3) Ako je član u
javnom trgovačkom društvu ili komplementar u komanditnom društvu neko društvo,
u tvrtki se mora navesti tvrtka ili skraćena tvrtka tog društva.«

Članak 9.

U članku 17. stavku 3.
riječi: »se s time složi« zamjenjuju se riječima: »za to dade pristanak«.

Stavak 4. i 5. brišu
se.

Članak 10.

U članku 19. stavku 2.
druga rečenica briše se.

Članak 11.

U članku 20. stavku 1.
iza riječi: »hrvatskom jeziku« dodaju se riječi: »i latiničnom pismu«.

 U stavku 2. iza riječi: »žig člana« dodaju se
riječi: »zaštićen u Republici Hrvatskoj«.

Članak 12.

U članku 21. stavku 2.
iza riječi: »jezik« dodaju se riječi: »i pismo«, iza riječi: »jeziku« dodaju se
riječi: »i pismu«, a iza riječi: »hrvatskom jeziku« dodaju se riječi: »i
latiničnom pismu«.

U stavku 4. riječ:
»institucije« zamjenjuje se riječima: »pravnih osoba«, a riječi: »koje drži
račun i broj toga računa« zamjenjuju se riječima: »kojih se vode njegovi računi
i brojevi tih računa«.

U stavku 5. točki 2.
iza riječi: »dionica« stavlja se zarez a riječi: »i njihovi nominalni«
zamjenjuju se riječima: »a izdaje li društvo dionice s nominalnim iznosom ti«.

U stavku 6. dodaje se
druga rečenica koja glasi: »Na poslovnom papiru gospodarskoga interesnog
udruženja mora se navesti i podatak o skupnoj ovlasti za zastupanje, ako su
članovi uprave ovlašteni tako zastupati udruženje.«

Članak 13.

U članku 23. stavku 2.
iza riječi: »potrebna je« dodaje se riječ: »izričita«.

Članak 14.

U članku 31. stavku 1. riječi: »drugi trgovac« u
odgo­varajućem padežu zamjenjuju se riječima: »druga osoba« u odgo­varajućem
padežu, riječ: »toga« zamjenjuje se riječju: »te«, a riječi: »da ga« zamjenjuju
se riječima: »da ju«.

U stavku 2. riječi: »drugog trgovca« zamjenjuju
se riječima: »druge osobe«.

U stavku 3. riječi:
»nelojalnoj utakmici« zamjenjuju se riječima: »zaštiti tržišnog natjecanja«.

Članak 15.

U članku 32. stavku 3.
riječi: »Trgovačko društvo« zamjenjuju se riječima: »Ako je zakonom propisano
da trgovačko društvo«, riječi: »upravnog organa« zamjenjuju se riječju:
»tijela«, točka se zamjenjuje zarezom i dodaju riječi: »ono ne smije početi obavljati
takvu djelatnost prije nego što registarskom sudu podnese takvu odluku«.

U stavku 4. riječi:
»državnog organa ili neke institucije« i »državnog organa ili institucije«
zamjenjuju se riječima: »nad­ležnog tijela«.

Članak
16.

U članku 34. stavku 2.
riječi: »državnog organa ili neke institucije« i riječi: »organa ili
institucije« zamjenjuju se riječima: »nadležnog tijela«.

Članak
17.

U članku 37. stavku 1.
iza riječi: »društvo« dodaje se riječ: »trajno«.

U stavku 4. iza riječi:
»društvo« dodaje se riječ: »trajno«.

Članak 18.

U članku 40. stavku 2.
iza riječi: »članka 115.« dodaju se riječi: »članka 137. stavka 2., članka 150.
stavka 2.,«, iza riječi: »203. stavka 3.,« dodaju se riječi: »članka 204.
stavka 3., članka 230. stavka 3.,«, iza riječi: »i 260.,« dodaju se riječi:
»članka 273.a stavka 2. i 3.,«, iza riječi: »298. stavka 2.« briše se zarez i
dodaju riječi:

»i 5.,«, iza riječi:
»300. stavka 2.,« dodaju se riječi: »članka 300.h stavka 2., članka 300.k
stavka 1.«, iza riječi: »članka 471.« stavlja se zarez, briše riječ: »i« i
dodaju riječi: »članka 481.a stavka 1., članka«, iza riječi: »članka 500.«
stavlja se zarez briše riječ: »i« i dodaju riječi: »članka 504.a stavka 3.,« ,
riječi: »članka 545., članka 547., stavka 1., članka 532., članka 545., stavka
1., članka 547.,« zamjenjuju se riječima: »članka 545. stavka 1. i 4., članka
547. stavka 1., članka 550k. stavka 2., članka 550p. stavka 2.«, a iza riječi:
»članka 575. stavka 3. dodaju se riječi: »i članka 607. stavka 3.«.

U stavku 4. iza riječi:
»članka 115.,« dodaju se riječi: »članka 137. stavka 2.«, iza riječi: »i 260.,«
dodaju se riječi: »članka 273.a stavka 2. i 3.,«, iza riječi: »298. stavka 2.«
briše se zarez i dodaju riječi: »i. 5.«, iza riječi: »300. stavka 2.,« dodaju
se riječi: »članka 300.h stavka 2.,«, iza riječi: »članka 471.,« dodaju se
riječi: »članka 481.a stavka 1., članka«.

Članak 19.

U članku 43. stavku 1.,
članku 55. stavku 1. i članku 57. stavku 1., riječ: »djelatnik« zamjenjuje se
riječju: »radnik«.

Članak 20.

U članku 54. stavku 1.
riječ: »Dodjela« zamjenjuje se riječju: »Davanje«.

U stavku 2. riječ: »i njegov jedinstveni matični
broj građana« brišu se.

Članak 21.

U članku 56. stavku 2. riječi: »ugovoriti
nadležnost izbranog suda,« brišu se.

Članak 22.

Članak 64. mijenja se i glasi:

»Sudski upis u sudski registar trgovački sud
objavljuje u »Narodnim novinama«.

Članak 23.

U članku 66. iza stavka 1. dodaje se novi stavak
2. koji glasi:

»(2) Treći se mogu pozivati na isprave i podatke
koji nisu objavljeni, osim ako se za njihov učinak zahtijeva da ih se objavi.«

U stavku 2. koji postaje stavak 3. iza riječi:
»kojoj« dodaju se riječi: »se dokaže da joj«, a riječi: »ili moralo biti
poznato« brišu se. Dodaje se druga rečenica koja glasi: »U pogledu radnji
poduzetih prije šesnaestog dana nakon dana objave upisa trećoj se osobi ne mogu
suprotstaviti upisani podaci ni isprave iz objave ako dokaže da za njih nije
mogla znati.«

Dosadašnji stavci 3., 4. i 5. postaju stavci 4.,
5. i 6.

Članak 24.

U naslovu iznad članka 77. riječ: *»utakmice«*
zamjenjuje se riječju: *»konkurencije«.*

Članak 25.

U članku 82. riječi: »na zahtjev« zamjenjuju se
riječima: »po tužbi«, a riječ: »može« riječju: »će«, dok se riječi: »oduzeti
ovlast za« zamjenjuju se riječju: »zabraniti«.

Članak 26.

U članku 93. riječi: »Na prijedlog« zamjenjuju
se riječima: »Po tužbi«, a riječ: »može« riječju: »će«, dok se riječi: »oduzeti
ovlast za« zamjenjuju riječju: »zabraniti«.

Članak 27.

U članku 99. stavku 1. riječi: »Na zahtjev«
zamjenjuju se riječima: »Po tužbi«, a riječ: »može« riječju: »će«.

U stavku 3. iza riječi: »da« dodaje se riječ:
»tužbom«.

Članak 28.

U članku 101. riječ: »izvršenje« zamjenjuje se
riječju: »ovrhu«, riječ: »izvršne« riječju: »ovršne«, a iza riječi: »zaplijeni«
dodaju se riječi: »njegov udio u društvu«.

Članak 29.

U članku 108. stavku 1. iza riječi: »pravo«
dodaje se riječ: »tužbom«, riječ: »može« zamjenjuje se riječju: »će«, a riječi:
»na zahtjev« riječima: »po tužbi«.

Članak 30.

U članku 109. stavku 2. riječi: »Ovi propisi
vrijede« zamjenjuju se riječima: »Odredbe stavka 1. ovoga članka primjenjuju
se.«

Članak 31.

U članku 110. stavku 1. riječi: »na njegov
zahtjev« zamjenjuju se riječima: »po njegovoj tužbi«.

Članak 32.

U članku 112. stavku 1. riječi: »prestane
otvaranjem stečaja« zamjenjuju se riječima: »prestaje stečajem«.

Članak 33.

U članku 113. stavku 2. riječi: »suglase
vjerovnici« zamje­njuju se riječima: »suglasi vjerovnik«.

Članak 34.

U članku 115. riječi: »stavka 1.« zamjenjuju se
riječima: »stavka 2. i 3.«

Članak 35.

U članku 137. stavku 2. riječ: »može« zamjenjuje
se riječju: »će«.

Članak 36.

U naslovu iznad članka 139. riječi: *»Sudjelovanje
u dobiti i u snošenju gubitaka«* zamjenjuju se riječima: *»Udio u dobiti i
u gubitku«.*

Članak 37.

U članku 148. stavku 4. iza riječi: »obveza«
stavlja se točka, a riječi: »iz poslovanja tajnog društva« brišu se.

Članak 38.

U članku 150. stavku 2. riječ: »može« zamjenjuje
se riječju: »će«.

Članak 39.

U članku 151. stavku 1., 3. i 4. riječi:
»tajnoga društva« zamjenjuju se riječima: »poduzetnikovog poduzeća«.

Članak 40.

U članku 152. stavku 1. riječi: »tajnog društva«
zamjenjuju se riječima: »poduzetnikovog poduzeća«

U stavku 2. u prvoj i drugoj rečenici riječ:
»društva« zamjenjuje se riječima: »poduzetnikovog poduzeća«.

U stavku 3. riječi: »tajnog društva« zamjenjuju
se riječima: »poduzetnikovog poduzeća«.

Članak 41.

U članku 156. stavku 2. riječ »društva« briše
se.

Članak 42.

U članku 157. stavku 1. briše se na kraju
rečenice riječ: »društva« i stavlja točka.

U stavku 2. riječ: »društva« na kraju rečenice
zamjenjuje se riječima: »poduzetnikova poduzeća«.

Članak 43.

Članak
158. briše se.

Članak 44.

U članku 161. iza riječi: »dionice« stavlja se
zarez i dodaju riječi: »osim onih bez nominalnog iznosa,«, riječ: »glase«
zamjenjuje se riječima: »moraju glasiti«, a riječi: »valuti Republike
Hrvatske.« zamjenjuju se riječju: »kunama.«.

Članak 45.

Članak
162. mijenja se i glasi:

»Najniži iznos temeljnog kapitala je 200.000,00
kuna.«

Članak 46.

U članku 163. stavak 1. zamjenjuje se novim
stavcima 1. i 2. koji glase:

»(1) Društvo može izdati dionice s nominalnim
iznosom ili dionice bez tog iznosa.

 (2)
Nominalni iznos dionice ne može biti manji od 10,00 kuna.«

U dosadašnjem stavku 2. koji postaje stavak 3.
riječi: »stavka 1.« zamjenjuju se riječima: »stavka 2.«.

Dosadašnji stavak 3. koji postaje stavak 4.
mijenja se i glasi:

»(4) Nominalni iznosi dionica koji su veći od
nominalnog iznosa iz stavka 2. ovoga članka moraju glasiti na iznose koji su
višekratnici iznos od 10,00 kuna.«

Iza stavka 4. dodaju se novi stavci 5. i 6. koji
glase:

»(5) Dionice bez nominalnog iznosa sudjeluju u
temeljnom kapitalu društva u jednakome dijelu. Iznos temeljnog kapitala koji
otpada na jednu dionicu ne može biti manji od onoga iz stavka 2. ovoga članka.
Ovdje se na odgovarajući način primjenjuju odredbe stavka 3. ovoga članka.

(6) Udio u temeljnom kapitalu određuje se kod
dionica s nominalnim iznosom odnosom njihova nominalnog iznosa i nominalnog
iznosa tog kapitala, a kod dionica bez nominalnog iznosa brojem dionica.«

Dosadašnji stavak 4. postaje stavak 7.

Članak 47.

U članku 164. stavku 2. točka se zamjenjuje
zarezom i dodaju se riječi: »odnosno iznosa temeljnog kapitala koji otpada na
pojedinu dionicu bez nominalnog iznosa«.

U stavku 3. na kraju teksta briše se točka i
dodaju riječi: »od dijela temeljnog kapitala koji na njih otpada«.

Članak 48.

U članku 165. stavku 2. u prvoj rečenici riječi:
»nominalnog iznosa ili iznosa koji je viši od nominalnog« zamjenjuju se
riječima: »iznosa za koji se izdaje te kada se izdaje kao nematerijalizirani
vrijednosni papir«. U drugoj rečenici iza riječi: »na« dodaju se riječi:
»ispravi o«, a točka se zamjenjuje zarezom i dodaju riječi: »a ako se dionica
izdaje kao nematerijalizirani vrijednosni papir, upisati na računu vrijednosnih
papira u kompjutorskom sustavu zakonom ovlaštene pravne osobe na kome je
dionica elektronički zapisana«.

Članak 49.

U članku 169. stavku 2.
u drugoj rečenici riječ: »nominalni« briše se, a riječi: »takvih dionica«
zamjenjuju se riječima: »temeljnog kapitala koji se odnosi na takve dionice«.

U stavku 3. riječ:
»nominalni« briše se, a iza riječi: »iznos« dodaju se riječi: »temeljnog
kapitala koji se na njih odnosi«.

Članak 50.

U članku 170. u uvodnoj
rečenici iza riječi: »Dionica« dodaju se riječi: »koja nije izdana u
nematerijaliziranom obliku«.

U točki 1. dodaju se
riječi: »ako društvo izdaje dionice s nominalnim iznosom«.

Dodaje se stavak 2.
koji glasi:

»(2) Dionice izdane u
nematerijaliziranom obliku ne sadrže broj ni sastojak iz točke 6. stavka 1.
ovoga članka.«

Članak 51.

U članku 171. stavku 2. iza riječi: »iz« dodaju
se riječi: »stavka 1.«.

Članak 52.

U članku 172. stavku 1. briše se točka i dodaju
riječi: »u skladu sa statutom.«.

U stavku 2. točki 3. iza zareza dodaju se
riječi: »ako se izdaju dionice s nominalnim iznosom,«.

Iza točke 4. dodaje se nova točka 5. koja glasi:

»5. izdaju li se uz izdavanje isprava o dionici
ili kao nematerijalizirani vrijednosni papiri,«.

Dosadašnje točke 5. do
10. postaju točke 6. do 11.

U stavku 3. riječi:
»može se odrediti« zamjenjuju se riječima: »se određuje«, riječi: »umjesto
isprava o dionicama« brišu se, a iza riječi: »izdaje« dodaju se riječi:
»isprave o dionicama ili«.

Članak 53.

U članku 173. stavku 2.
točki 2. riječi: »nominalni iznosi dionica,« zamjenjuju se riječima: »ako
društvo izdaje dionice s nominalnim iznosima ti iznosi, u protivnom broj
dionica,«.

U stavku 3. točki 4.
riječi: »nominalnim iznosima dionica i broju,« zamjenjuju se riječima: »podjeli
temeljnog kapitala na dionice s nominalnim iznosima ili na one bez tog iznosa,
kod dionica s nominalnim iznosima o tim iznosima i ukupnom broju dionica svakog
nominalnog iznosa a kod dionica bez tog iznosa samo o njihovu broju«.

U stavku 4. dodaje se
treća rečenica koja glasi: »Odredbe statuta donesene protivno spomenutim
ograničenjima su ništave.«

Članak 54.

U članku 174. stavku 2.
iza riječi: »glasilima« briše se točka i dodaju riječi: »uključujući
elektroničke informacijske medije«.

Članak 55.

U naslovu članka 176.
riječi: *»Preuzimanje stvari«* zamje­njuju se riječima: *»Preuzimanje
stvari i prava«.*

U članku 176. stavku 1.
u prvoj rečenici riječi: »nominalni iznos dionica, odnosno veći« brišu se,
riječ: »one« zamjenjuje se riječju: »dionice«, a riječi: »nominalni iznos
dionica« zamjenjuju se riječima: »ukupan nominalni iznos dionica te njihove
pojedinačne nominalne iznose, odnosno broj dionica bez nominalnog iznosa«.

U stavku 3. u trećoj
rečenici riječ: »pava« zamjenjuje se riječju: »prava«, riječi: »nominalni iznos
dionice ili viši« brišu se a riječ: »ona« zamjenjuje riječju: »dionica«.

U stavku 5. riječ:
»satutu« zamjenjuje se riječju: »statutu«.

Članak 56.

U članku 178. stavku 2.
iza riječi: »preuzima,« dodaju se riječi: »a ako preuzima dionice bez tog
iznosa samo njihov broj,«.

Članak 57.

U članku 179. stavku 3.
riječi: »nominalnog iznosa svake dionice,« zamjenjuju se riječima: »najnižeg
iznosa te dionice za koji se ona može izdati, bez obzira na to je li riječ o
dionici u nematerijaliziranom obliku ili o dionici za koju se izdaje isprava o
dionici,«, a riječ: »nominalnog« zamjenjuje se riječju: »tog« te riječi:
»njezin nominalni« zamjenjuje se riječju: »taj«.

U stavku 5. u trećoj rečenici riječ: »pavu«
zamjenjuje se riječju: »pravu«. U petoj rečenici riječi: »nominalnom iznosu
dionice, a ako se ona izdaje za iznos koji je veći od nominalnog iznosa i tom
većem iznosu« zamjenjuju se riječima: »iznosu za koji se dionica izdaje«.

Članak 58.

U članku 183. stavku 1. točki 2. riječi:
»nominalnom iznosu dionica« zamjenjuju se riječima: »iznosu temeljnog kapitala
koji otpada na dionice«, a riječ: »ili« zamjenjuje se riječju: »odnosno«.

Članak 59.

U članku 187. stavku 1. dodaje se točka 6. koja
glasi:

»6. ima li društvo jednog dioničara za fizičku
osobu ime i prezime, prebivalište i broj i oznaku osobne identifikacijske
isprave, a za strance i državu koja ju je izdala, a za pravnu osobu tvrtka ili
naziv i matični broj subjekta odnosno odgovarajući podaci ako je riječ o
stranoj osobi.«

U stavku 2. točki 2. iza riječi: »stvar« briše
se zarez i dodaju riječi: »ili pravo,«.

Članak 60.

U članku 188. stavku 2. u drugoj rečenici iza
riječi: »preuzimanja stvari« dodaju se riječi: »odnosno prava«, riječi:
»nominalnih iznosa dionica« zamjenjuju se riječima: »iznosa temeljnog kapitala
koji otpada na dionice«, a riječi: »daju ili« zamjenjuju se riječima: »daju
odnosno«.

Iza stavka 2. dodaje se stavak 3. koji glasi:

»(3) Sud će odbiti upis društva u sudski
registar ako statut:

1. ne sadrži odredbe sukladno članku 173. stavku
3. ovoga Zakona i drugog zakona kojim se propisuje njegov obvezni sadržaj,

2. sadrži odredbe kojima se ograničavaju ili
umanjuju prava vjerovnika ili

3. sadrži odredbe koje ga čine ništavim.«

Članak 61.

U članku 189. iza točke 8. dodaje se točka 9.
koja glasi:

»9. podaci iz članka 187. stavka 1. točke 6.
ovoga Zakona ako je društvo osnovao jedan osnivač.«

Članak 62.

Iza članka 189. dodaje se članak 189.a i naslov
iznad njega koji glase:

»Društvo s jednim dioničarom

Članak 189.a

(1) Stekne li nakon osnivanja društva jedan
dioničar sve dionice društva ili ih uz njega drži još i društvo, u sudski se
registar moraju upisati podaci iz članka 189. točke 9. ovoga Zakona.

(2) Ako nakon toga dionice stekne još neki
dioničar, osim kada se po ovome Zakonu smatra da je riječ o stjecanju vlastitih
dionica društva, dotadašnji se jedini dioničar briše iz sudskog registra.«

Članak 63.

U članku 190. stavku 1. točki 3. riječi: »a ako
se radi o fizičkoj osobi i jedinstveni matični broj građana« brišu se.

Točka 4. briše se.

Članak 64.

U članku 191. stavku 6. u prvoj rečenici riječi:
»ukupno s najmanje desetinom« zamjenjuju se riječima: »dionicama koje
predstavljaju najmanje desetinu«.

Članak 65.

U članku 192. točki 2. briše se zarez i dodaju
riječi: »i prava,«.

U točki 3. briše se točka i dodaju riječi: »i
prava.«.

Članak 66.

Iza članka 194. dodaje se članak 194.a i naslov
iznad njega koji glase:

»Nastavak osnivanja društva

Članak 194.a

(1) Ugovori koje društvo u prve dvije godine
nakon što se upiše u sudski registar sklopi s osnivačima ili s dioničarima na
čije dionice otpada više od desetine iznosa temeljnog kapitala društva kojima
društvo stječe stvari i prava za cijenu jednaku ili višu od iznosa desetine tog
kapitala valjani su ako ih odobri glavna skupština i kada ih se upiše u sudski
registar. Pravne radnje koje društvo poduzme u ispunjenju takvih ugovora nemaju
pravni učinak dok glavna skupština ne odobri ugovor i dok ga se ne upiše u
sudski registar.

(2) Ugovor iz stavka 1. ovoga članka mora biti
sklopljen u pisanom obliku, ako zakonom nije propisano da ga se mora sklopiti u
obliku javnobilježničke isprave. Društvo mora omogućiti svakom dioničaru uvid u
takav ugovor u poslovnim prostorijama u sjedištu društva i na njegov zahtjev
bez odgađanja besplatno dati njegovu presliku.

(3) Prije odlučivanja na glavnoj skupštini o
davanju odobrenja na ugovor, uprava mora iznijeti razloge sklapanja ugovora i
obrazložiti odredbe ugovora te podnijeti dioničarima pisano izvješće o tom
ugovoru i u njemu iznijeti svrhu u koju se stječe stvar ili pravo. Na to se
izvješće na odgovarajući način primjenjuju odredbe članka 181. stavka 2. ovoga
Zakona. Prije donošenja odluke glavnoj skupštini mora se podnijeti izvješće
revizora osnivanja koji su pregledali ugovor i stvar, odnosno pravo koje se
njime treba steći. Na to se na odgovarajući način primjenjuju odredbe članka
182., 183. i 184. ovoga Zakona.

(4) Odluka kojom se
odobrava ugovor valjana je ako je za nju glasovalo toliko članova glavne
skupštine koji predstavljaju najmanje tri četvrtine temeljnog kapitala
zastupljenog na glavnoj skupštini na dan donošenja odluke, a ako se odluka
donosi u roku od godine dana od dana upisa društva u sudski registar, najmanje
tri četvrtine od ukupnog temeljnog kapitala društva. Statutom se može odrediti
veća većina i ispunjavanje posebnih uvjeta. Ovjerovljena preslika ugovora
prilog je i sastavni dio zapisnika.

(5) Nakon što glavna
skupština odobri ugovor, uprava mora podnijeti prijavu za njegov upis u sudski
registar. Prijavi se mora priložiti:

1. ugovor u originalu ili u preslici koju ovjeri
javni bilježnik,

2. primjerak zapisnika s glavne skupštine
sastavljen i potpisan od strane javnog bilježnika i

3. izvješća iz stavka 3. ovoga članka.

(6) Sud može odbiti upis ugovora u sudski
registar, osim iz razloga zbog kojih i inače može odbiti upis, ako revizor
osnivanja, ili je to očigledno, izjavi da je izvješće uprave nepotpuno, sadrži
pogrešne podatke ili je protivno propisima ili je za stvar ili pravo koje treba
steći ugovorena neprimjereno velika cijena.

(7) U sudski se registar upisuju:

1. datum sklapanja ugovora i datum održavanja
glavne skupštine koja ga je odobrila,

2. stvar ili pravo koji se stječu na temelju
ugovora i

3. cijena koja se za to plaća.

(8) U objavi upisa mora se navesti datum
sklapanja ugovora i datum kada ga je odobrila glavna skupština, stvar ili pravo
koji se na temelju njega stječu, osoba od koje ih društvo stječe i cijena koja
se za to plaća.

(9) Odredbe stavka 1. do 8. ovoga članka ne
odnose se na ugovore kojima se stvari ili prava stječu u okviru tekućeg
poslovanja društva, u ovršnom postupku ili na burzi.«

Članak 67.

U članku 196. stavku 1. točki 3. iza riječi:
»nominalni iznos« stavlja se zarez i dodaju riječi: »ako se izdaju dionice s
nominalnim iznosom, u protivnom njihov broj«, a u točki 5. riječi: »a za
fizičke osobe i jedinstveni matični broj građana« brišu se.

Članak 68.

U članku 198. stavku 2. točki 1. iza riječi:
»nominalni iznos« stavlja se zarez i dodaju riječi: »ako se izdaju dionice s
nominalnim iznosom, u protivnom njihov broj«.

U stavku 3. riječi: »odgovornost obveze«
zamjenjuju se riječju: »obveza«.

Članak 69.

U članku 203. stavku 2. riječ: »podijeljene«
zamjenjuje se riječju: »raspoređene«, a riječ: »podjeli« riječju: »rasporedu«.

Članak 70.

U članku 209. stavku 3. riječi: »ponovnog
sastanka« zamjenjuju se riječju: »ponovne«.

Članak 71.

U članku 212. riječi: »koji odgovara nominalnom
iznosu dionice, odnosno veći iznos ako je ona izdana za veći iznos« zamjenjuju
se riječima: »za koji su dionice izdane«.

Članak 72.

U članku 213. stavku 3. iza riječi: »stvari«
dodaju se riječi: »i prava«.

Članak 73.

U članku 215. stavku 1. u prvoj rečenici riječ:
»knjigu« zamjenjuje se riječju: »registru«. U drugoj rečenici riječ: »isklju­čenom«
zamjenjuje se riječju: »ranijem«, a riječ: »sljednika« rije­čju: »prednika«.

U stavku 2. riječ: »knjizi« zamjenjuje se
riječju: »registru«.

Članak 74.

U naslovu iznad članka 217. dodaju se riječi: *»te
povrat zajma kojim se nadomješta kapital«.*

U članku 217. iza stavka 2. dodaje se stavak 3.
koji glasi:

»(3) Na povrat zajma kojim se nadomješta kapital
društva na odgovarajući se način primjenjuju odredbe članka 408. ovoga Zakona
ako je zajam dao dioničar čije se dionice odnose na najmanje četvrtinu
temeljnog kapitala društva a ono bez tog zajma u svom poslovanju ne bi moglo
iskazati dobit.«

Članak 75.

U članku 218. stavku 2. riječ: »na« zamjenjuje
se riječju: »za«.

Članak 76.

U članku 219. stavku 3. u trećoj rečenici
riječi: »u svoje ime« zamjenjuju se riječima: »za svoj račun«.

Članak 77.

U članku 220. stavci 1.
do 3. zamjenjuju se stavcima 1. do 5. koji glase:

»(1) Neto dobit
ostvarenu u poslovnoj godini društvo je dužno najprije uporabiti za namjene
redom kako su navedene:

1. za pokriće gubitka
prenesenog iz ranijih godina,

2. za unos u zakonske
rezerve,

3. za unos u rezerve za
vlastite dionice, ako ih je društvo steklo ili ih namjerava steći,

4. za unos u statutarne
rezerve, ako ih društvo ima.

(2) Uprava mora pri sastavljanju godišnjih
financijskih izvješća poštivati odredbe prethodnog stavka ovoga članka.

(3) Uprava i nadzorni odbor mogu nakon što
utvrde godišnja financijska izvješća uporabiti iznos neto dobiti, koji ostane
nakon što je ona korištena za namjene iz stavka 1. ovoga članka, za unos u
ostale rezerve iz dobiti ali ne više od polovine tog iznosa. Statutom ih se može
ovlastiti da za to koriste više ili manje od polovine tog iznosa. Statutom dana
ovlast upravi i nadzornom odboru da na spomenuti način raspolažu s više od
polovine iznosa neto dobiti koji ostane nakon njene upotrebe za namjene iz
stavka 1. ovoga članka vrijedi samo dok ostale rezerve iz dobiti ne dosegnu
visinu koja je jednaka polovini temeljnog kapitala društva pa oni ne mogu u
njih rasporediti iznos dijela neto dobiti ako spomenute rezerve prelaze visinu
polovine tog kapitala ili bi se to dogodilo kada bi se u njih rasporedio dio
neto dobiti tekuće godine.

(4) Ako godišnja
financijska izvješća u skladu sa Zakonom utvrdi glavna skupština, može pritom
odlučiti da neto dobit koja ostane nakon što ju se uporabi u skladu sa stavkom
1. ovoga članka rasporedi u ostale rezerve iz dobiti, ali za tu namjenu ne može
uporabiti više od polovine neto dobiti koja ostane nakon njene uporabe za
namjene iz stavka 1. ovoga članka.

(5) Odlukom o uporabi
dobiti glavna skupština može odlučiti da se u ostale rezerve iz dobiti
rasporedi i dodatni iznos onima iz stavka 3. i 4. ovoga članka. Odredi li se
statutom da se dobit može uporabiti osim za unos u druge rezerve iz dobiti iz
stavka 1. ovoga članka i za podjelu dioničarima i za druge namjene (primjerice
za isplate zaposlenima, članovima uprave ili nadzornog odbora), glavna
skupština može odlučiti da ju se uporabi i za te druge namjene.«

U dosadašnjem stavku 4.
koji postaje stavak 6. riječ: »i« zamjenjuje se riječju: »ili«, iza riječi:
»dobit« dodaju se riječi: »uporabi za namjene iz stavka 5. ovoga članka ili da
se«, a točka se briše i dodaju riječi: »(prenesena dobit)«.

Iza stavka 6. dodaje se novi stavak 7. koji
glasi:

»(7) Osim ako se smanjuje temeljni kapital
društva, dioničarima se ne smije isplatiti dividenda ako je u godišnjim
financijskim izvješćima za posljednju poslovnu godinu neto aktiva                        manja od iznosa
temeljnog kapitala uvećanog za iznos rezervi koje se po zakonu ili statutu ne
smiju isplatiti dioničarima ili bi postala manjom takvom isplatom. Pritom se
uzima u obzir iznos temeljnog kapitala umanjen za iznos koji nije uplaćen, ako
taj neuplaćeni dio nije iskazan u aktivnoj strani bilance. Iznos koji se
isplaćuje dioničarima ne smije biti veći od iznosa dobiti iskazane u godišnjim
financijskim izvješćima za posljednju poslovnu godinu uvećanog za neraspoređenu
dobit iz ranijih godina i sredstava rezervi koje se mogu koristiti za isplate
dioničarima, umanjen za gubitke iz ranijih poslovnih godina te iznose koji su
po zakonu ili statutu bili uneseni u rezerve društva.«

Dosadašnji stavak 5.
postaje stavak 8.

Iza stavka 8. dodaje se
stavak 9. koji glasi:

»(9) Statutom se može
predvidjeti da glavna skupština može donijeti odluku o isplati dobiti
dioničarima u stvarima.«

Članak 78.

U članku 221. stavku 1.
riječ: »tijekom« zamjenjuje se rije­čima: »po proteku«.

U stavku 2. u prvoj
rečenici iza riječi: »ako« dodaje se riječ: »privremeni«. Iza prve rečenice dodaje
se nova druga rečenica koja glasi: »Na ime predujma može se isplatiti najviše
polovinu iznosa dobiti umanjenog za iznose koji se po zakonu i statutu moraju
unijeti u rezerve društva.« U drugoj rečenici koja postaje treća rečenica
riječ: »Isplata« zamjenjuje se riječima: »Uz to isplata«.

Članak 79.

U članku 223. stavku 1. riječi: »odnosom
nominalnih iznosa dionica« zamjenjuju se riječima: »prema temeljnom kapitalu
društva koji otpada na njihove dionice«.

Članak 80.

U članku 224. stavku 1.
u drugoj rečenici iza riječi: »onda ako« dodaju se riječi: »im društvo dokaže
da«, a iza riječi: »ili« dodaje se riječ: »da«.

Članak 81.

U naslovu iznad članka
225. i u članku 225. riječ: *»usluga«* zamjenjuje se riječju: *»činidbi«*
u odgovrajućem padežu.

Članak 82.

U naslovu iznad članka
226. i u članku 226. stavku 1. riječ: knjigu« zamjenjuje se riječju:
»registar«, a na kraju stavka 1. točka se zamjenjuje zarezom i dodaju se
riječi: »ako je društvo izdalo dionice bez nominalnog iznosa njihov broj, a ako
je riječ o dionicama s nominalnim iznosima njihov broj i nominalni iznos.«

U stavku 2. riječ:
»knjizi« zamjenjuje se riječju: »registru« i dodaje druga rečenica koja glasi:
»Ako je društvo izdalo dionice u nematerijaliziranom obliku, mjerodavno je
stanje na računu dioničara kojeg za dionice društva vodi zakonom za to
ovlaštena pravna osoba.«

Iza stavka 2. dodaje se
novi stavak 3. koji glasi:

»(3) Kada se prenosi
dionica koja glasi na ime, brisanje ranijeg dioničara i upis novoga provodi se
u registru na temelju zahtjeva kome se mora pridonijeti dokaz o tome da je
dionica prenesena. Financijske institucije koje skrbe o dionicama koje glase na
ime dužne su uz naknadu za to potrebnih troškova dati društvu sve potrebne
podatke za vođenje registra dionica.«

Dosadašnji stavci 3. i 4.
postaju stavci 4. i 5.

Dosadašnji stavak 5.
koji postaje stavak 6. mijenja se i glasi:

»(6) Svaki dioničar ima pravo zahtijevati od
društva da ga izvijesti o podacima u registru dionica koji se na njega odnose i
o tome tko su imatelji i kojih dionica u društvu. Društvo smije podatke iz
registra upotrebljavati samo u ostvarenju svojih zadataka u odnosu na
dioničare. Podatke se u ostale svrhe može koristiti ako se dioničar tome ne
usprotivi. Dioničare se mora na primjereni način obavijestiti o pravu da se tome
mogu usprotiviti.«

Članak 83.

U članku 227. stavku 1. u prvoj rečenici iza
riječi: »ime« stavlja se zarez i dodaju riječi: »osim onih koje su izdane u
nematerijaliziranom obliku,«, a iza riječi: »se« dodaje se riječ: »i«. Iza
druge rečenice dodaje se treća rečenica koja glasi: »Dionice izdane u
nematerijaliziranom obliku prenose se na način određen zakonom kojim se uređuju
nematerijalizirani vrijednosni papiri.«

U stavku 2. u prvoj
rečenici iza riječi: »dionice« dodaju se riječi: »koja nije izdana u nematerijaliziranom
obliku«. Iza četvrte rečenice dodaju se peta i šesta rečenica koje glase: »Ako
u statutu nisu određeni spomenuti razlozi, davanje suglasnosti za prijenos
dionice može se odbiti samo kada je to u interesu društva, a naročito kada bi
se s obzirom na strukturu dioničara njenim prijenosom moglo ugroziti ostvarenje
cilja društva ili njegovu gospodarsku opstojnost. Statutom se ne mogu odrediti
stroži razlozi za odbijanje suglasnosti za prijenos dionice.«

Iza stavka 2. dodaju se
novi stavci 3. i 4. koji glase:

»(3) Društvo može od
osobe koja treba steći dionicu zahtijevati da se izjasni stječe li je u svoje
ime i za svoj račun ili za račun nekoga drugog. Davanje suglasnosti za prijenos
dionice može se odbiti, ako se stjecatelj o tome odbije izjasniti ili izjavi da
dionice stječe za tuđi račun. Stječe li se dionica nasljeđivanjem, sveopćim
sljedništvom pravne osobe ili prodajom u ovršnom ili stečajnom postupku,
društvo može odbiti davanje suglasnosti za prijenos iz nekog od navedenih
razloga samo ako stjecatelju ponudi da će je otkupiti po tržišnoj vrijednosti.
Ako stjecatelj dionice u roku od mjesec dana od dana primitka ponude ne izjavi
društvu da ju odbija, smatra se da je ponudu prihvatio.

(4) Dok ne dobije
suglasnost za prijenos dionice njen stjecatelj ne može u društvu ostvarivati
članska prava, a ako je dionica stečena nasljeđivanjem, sveopćim sljedništvom
pravne osobe ili prodajom u ovršnom ili stečajnom postupku, stjecatelj ne može
ostvarivati upravljačka prava u društvu. Ako društvo u roku od mjesec dana od
primitka zahtjeva ne odluči o davanju suglasnosti ili je odbije dati iz razloga
koji nisu navedeni u stavku 2. ovoga članka, smatra se da je suglasnost dana.«

Dosadašnji stavak 3.
koji postaje stavak 5. mijenja se i glasi:

»(5) Pri prijenosu
dionice indosamentom društvo je dužno ispitati neprekinuti slijed indosamenata
ali ne i potpise.«

Dosadašnji stavak 4.
postaje stavak 6.

Članak 84.

U članku 229. u prvoj
rečenici riječi: »vlasništvom se« zamjenjuju se riječima: »njegovim se
spomenutim pravom na dionicu«. U drugoj rečenici riječi: »vlasništvo imao«
zamjenjuju se riječima: »imatelj dionice bio«, a riječ: »skupni« zamjenjuje se
riječju: »sveopći«.

Članak 85.

U članku 233. stavku 1.
iza točke 6. dodaje se točka 7. koja glasi:

»7. na temelju ovlasti glavne skupštine za
stjecanje dionica koja vrijedi najviše 18 mjeseci i određuje najnižu i najvišu
cijenu koja se može platiti za te dionice te udio temeljnog kapitala koji se
odnosi na te dionice s time da ne može prijeći deseti dio spomenutog kapitala.
Društvo ne može stjecati vlastite dionice da bi njima trgovalo. Pri stjecanju
dionica mora se primijeniti odredba članka 211. ovoga Zakona. Smatra se da je
tako postupljeno ako se dionice stječu na organiziranom tržištu vrijednosnih
papira. Za drukčije stjecanje dionica potrebna je odluka glavne skupštine. Pri
stjecanju dionica na odgovarajući se način primjenjuju odredbe članka 308.
stavka 3. i 4. ovoga Zakona. Glavna skupština može ovlastiti upravu da povuče
vlastite dionice a da za to nije potrebna njena posebna odluka.«

U stavku 2. prva
rečenica mijenja se i glasi: »Na dionice stečene u svrhe navedene u stavku 1.
točki 1. do 3. i točki 7. ovoga članka zajedno s vlastitim dionicama koje
društvo već ima ne može otpasti više od deset posto (10 %) temeljnog kapitala
društva.« U trećoj rečenici iza brojke: »2.« stavlja se zarez, i riječi: »i 4.«
zamjenjuju se riječima: »4. i 7.«, a riječi: »nominalni iznosi ili viši« brišu
se.

U stavku 3. u prvoj
rečenici riječi: »slučaju iz stavka 1. točke 1.« zamjenjuju se riječima:
»slučajevima iz stavka 1. točki 1. i 7.«, a riječi: »nominalnim iznosima
stečenih dionica,« zamjenjuju se riječima: »iznosima temeljnog kapitala koji
otpada na stečene dionice,«.

Iza stavka 3. dodaje se
stavak 4. koji glasi:

»(4) Stjecanje dionica
protivno odredbama stavka 1. i 2. ovoga članka je valjano.«

Članak 86.

U članku 234. stavku 1.
u drugoj rečenici iza riječi: »institucija« stavlja se zarez i dodaju riječi:
»ako posebnim zakonom nije drukčije određeno,«.

Članak 87.

Članak 235. mijenja se
i glasi:

»Prava iz vlastitih
dionica miruju.«

Članak 88.

U članku 236. stavku 2.
riječi: »ukupni nominalni iznos dionica« zamjenjuje se riječima: »temeljni
kapital društva koji otpada na dionice«, a riječi: »temeljnog kapitala društva«
zamjenjuju se riječima: »tog kapitala«.

Članak 89.

U članku 237. u prvoj
rečenici iza riječi: »do 5.« dodaju se riječi: »i točke 7.«. U drugoj rečenici
riječi: »nominalnog iznosa dionica« zamjenjuju se riječima: »iznosa temeljnog
kapitala koji otpada na dionice«. U četvrtoj rečenici riječi: »pribaviti vlas­ništvo
dionica« zamjenjuju se riječima: »prodati dionice«.

Članak 90.

U članku 238. stavku 1.
u prvoj rečenici riječi: »članka 233. stavka 1. i 2., članka 233.« zamjenjuju
se riječima: »članka 233. stavka 1. i 2.«. U drugoj rečenici iza riječi:
»institucija« stavlja se zarez i dodaju riječi: »ako posebnim zakonom nije
drukčije određeno,«.

U stavku 2. riječi:
»nominalni iznos ili veći« brišu se.

Članak 91.

U članku 241. dodaje se stavak 5. koji glasi:

»(5) Ako društvo ima samo jednog dioničara, ili
kad uz njega dionice društva drži i društvo, pravni poslovi između njega i
društva u kojima on zastupa društvo mogu se sklapati pod pretpostavkom iz
članka 49. stavka 3. ovoga Zakona, pa i kada nije jedini član uprave, ali ih se
mora sklopiti u pisanom obliku ili se o tome mora sastaviti isprava s tekstom
onoga što je dogovoreno.«

Članak 92.

U članku 244. stavku 1. u drugoj rečenici iza
riječi: »imenovanje« dodaju se riječi: »predsjednika i članova«.

Članak 93.

Iza članka 244. dodaje se članak 244.a i naslov
iznad njega koji glase:

»Ostavka člana uprave

Članak 244.a

Ostavka predsjednika i člana uprave daje se u
pisanom obliku nadzornom odboru društva koji mora o podnesenoj ostavci
obavijestiti ostale članove uprave i poduzeti mjere radi upisa promjene u
sastavu uprave u sudski registar.«

Članak 94.

Iza članka 245. dodaje se članak 245.a i naslov
iznad njega koji glase:

»Upis promjene u upravi u sudski registar

Članak 245.a

(1) Nakon svake promjene u svom sastavu kao i
promjene ovlasti za zastupanje mora se bez odgađanja podnijeti prijavu
registarskom sudu radi upisa te promjene u sudski registar.

(2) Prijavi iz stavka
1. ovoga članka moraju se priložiti odluke nadzornog odbora o opozivu
imenovanja i imenovanju članova uprave, odnosno ostavka člana uprave u
izvorniku ili u javno ovjerenoj preslici i javno ovjereni potpisi novih članova
uprave, te podaci o datumu imenovanja, ostavke ili opoziva člana uprave.

(3) Novi članovi uprave
moraju u prijavi dati izjave iz članka 187. stavka 1. točke 4. ovoga Zakona.«

Članak 95.

U članku 246. stavku 2.
u prvoj rečenici riječi: »gubitak iz prethodne godine« zamjenjuju se riječima:
»nepokriveni gubitak iz prethodnih godina«.

Članak 96.

U članku 250. stavku 1.
točki 1. briše se zarez i dodaju riječi: »te odstupanjima od ranijih predviđanja
s navođenjem razloga za to,«. Iza stavka 1. dodaje se novi stavak 2. koji
glasi:

(2) »Kod društava majki
u koncernu izvješće obuhvaća i društva koncerna.«

Dosadašnji stavak 2.
postaje stavak 3.

U stavku 4. dodaje se
druga rečenica koja glasi: »Ona moraju biti pravodobna i u pravilu u
tekstualnom obliku.«

U stavku 5. dodaju se
tri rečenice koje glase: »On može zahtijevati podnošenje izvješća o prilikama
društva, pravnim i poslovnim odnosima s povezanim društvima. I svaki član
nadzornog odbora može zahtijevati da uprava podnese spomenuto izvješće
nadzornom odboru. Odbije li ga uprava dati, ponovljeni zahtjev za njegovo
podnošenje može postaviti spomenuti član nadzornog odbora, ako ga u tome podrži
najmanje još jedan član tog odbora, u kojem slučaju je uprava dužna odboru dati
spomenuto izvješće.«

Iza stavka 5. dodaje se stavak 6. koji glasi:

»(6) Svaki član nadzornog odbora ima pravo
zahtijevati da mu se izvješće dade na uvid. Ako nadzorni odbor drukčije ne
odluči, svaki njegov član ima pravo da mu se na njegov zahtjev dade pisani
primjerak izvješća. Zaključi li tako nadzorni odbor, izvješće treba dati na
uvid i članovima komisije nadzornog odbora u skladu s tim zaključkom.
Predsjednik nadzornog odbora je dužan izvijestiti članove odbora o izvješću
uprave najkasnije na prvoj sjednici odbora koja se održi po primitku tog
izvješća.«

Članak 97.

U članku 252. stavku 3. točki 4. riječi:
»nominalni iznos ili veći« brišu se.

Iza točke 6. dodaju se nove točke 7. i 8. koje
glase:

»7. dadu naknadu članovima nadzornog odbora,

8. dadu kredit,«.

Dosadašnja točka 7. postaje točka 9.

 U stavku
4. u trećoj rečenici riječi: »ukupno s« zamjenjuju se riječima: »dionicama koje
predstavljaju«, a riječ: »desetinom« zamjenjuje se riječju: »desetinu«. U petoj
rečenici briše se točka i dodaju riječi: »ili se pak obveza naknade štete uredi
stečajnim planom«.

U stavku 5. nakon treće rečenice dodaje se
rečenica koja glasi: »Ako je nad društvom otvoren stečajni postupak, za vrijeme
trajanja tog postupka pravo vjerovnika društva protiv članova uprave ostvaruje
stečajni upravitelj.«

Članak 98.

U članku 254. stavku 2.
podstavci prvi, drugi i treći mije­nja­ju se i glase:

»– do 12.000.000,00
kuna, 9 članova,

 – do 20.000.000,00 kuna, 15 članova,

 – preko 80.000.000,00 kuna, 21 član.«

Stavak 3. briše se.

Članak 99.

U članku 255. dodaje se
stavak 3. koji glasi:

»(3) Statutom se mogu
propisati posebni uvjeti za članove nadzornog odbora koje bira glavna skupština
osim za članove koje bira na temelju prijedloga sukladno posebnom zakonu.«

Članak 100.

U članku 260. u prvoj
rečenici iza riječi: »odbora« dodaju se riječi: »ili dioničara koji imaju
dionice na koje otpada najmanje jedna desetina temeljnog kapitala društva«. U
trećoj rečenici riječi: »čiji ukupni nominalni iznos čini najmanje jednu
desetinu« zamjenjuju se riječima: »na koje otpada najmanje jedna desetina«.

Članak 101.

Iza članka 260. dodaje
se članak 260.a i naslov iznad njega koji glase:

»Ostavka člana nadzornog odbora

Članak 260.a

»Ostavka predsjednika
člana nadzornog odbora daje se u pisanom obliku upravi društva koja mora o
podnesenoj ostavci obavijestiti ostale članove nadzornog odbora i poduzeti
mjere radi upisa promjene u sastavu nadzornog odbora u sudski registar.«

Članak 102.

U članku 261. stavku 2.
u drugoj rečenici iza riječi: »traje« dodaje se riječ: »ukupno«.

Članak 103.

Naslov iznad članka
262. mijenja se i glasi: »Upis u sudski registar i objava promjena u nadzornom
odboru«.

Članak 262. mijenja se
i glasi:

»(1) Uprava i
predsjednik nadzornog odbora moraju svaku promjenu u sastavu nadzornog odbora
bez odgađanja objaviti onako kako se objavljuju priopćenja društva i u
propisanom roku podnijeti registarskom sudu prijavu za upis promjene u sudski
registar.

(2) Prijavi iz stavka
1. ovoga članka moraju se priložiti odluka o opozivu člana nadzornog odbora,
odnosno njegova ostavka i odluka o izboru, odnosno imenovanju novog člana u
izvorniku ili u javno ovjerenoj preslici te izjava novog člana kojom prihvaća
izbor, odnosno imenovanje u izvorniku ili u javno ovjerenoj preslici, te podaci
o datumu imenovanja odnosno izbora, ostavke ili opoziva.«

Članak 104.

U članku 263. stavku 2.
dodaje se treća rečenica koja glasi: »Nadzorni odbor daje nalog revizoru za
ispitivanje godišnjih financijskih izvješća društva i koncerna.«

U stavku 3. u drugoj
rečenici iza riječi: »glede« dodaje se riječ: »upotrebe«.

U stavku 5. u drugoj
rečenici iza riječi: »uz« dodaje se riječ: »prethodnu«. U petoj rečenici
riječi: »Statutom se« zamjenjuju se riječima: »Statutom se ne«, riječi: »a može
se« zamjenjuju se riječima: »niti se može«, a riječ: »i« briše se.

Članak 105.

U članku 264. stavku 1.
druga rečenica mijenja se i glasi: »Uprava mora podnijeti prijavu registarskom
sudu za upis izabranih osoba u sudski registar.«

U stavku 2. u prvoj
rečenici briše se točka i dodaju riječi: »odnosno potpredsjednik koji je vodio
sjednicu«. Iza prve rečenice dodaje se nova druga rečenica koja glasi: »U
zapisniku se moraju navesti mjesto i vrijeme održavanja sjednice, dnevni red,
bitan sadržaj vođene rasprave i donesene odluke.« Dosadašnja druga rečenica
postaje treća rečenica.

U stavku 3. iza druge
rečenice dodaje se rečenica koja glasi: »Komisije su dužne o svom radu redovito
izvješćivati nadzorni odbor.«

Članak 106.

U članku 265. stavak 2.
mijenja se i glasi:

»(2) Ako se ne udovolji
tom traženju, član nadzornog odbora ili uprava mogu sazvati sjednicu nadzornog
odbora uz navođenje razloga sazivanja i dnevnog reda sjednice.«

Članak 107.

U članku 267. stavku 1. u drugoj rečenici briše
se točka i dodaju riječi: »ali ne manje od tri«. Iza druge rečenice dodaje se
rečenica koja glasi: »Nadzorni odbor može valjano odlučivati i ako nije izabran
zakonom ili statutom propisani broj njegovih članova, ako ih je izabrano
najmanje onoliko koliko je potrebno da bi na temelju zakona ili statuta mogao
valjano odlučivati.«

U stavku 3. dodaje se druga rečenica koja glasi:
»Glas se pisanim putem može dati putem drugog člana nadzornog odbora ili osobe
iz članka 266. stavka 3. ovoga Zakona.«

U stavku 4. iza riječi: »odboru« dodaju se
riječi: »odnosno njegovoj komisiji«, na kraju teksta briše se točka i dodaju
riječi: »odnosno komisije, ako poslovnikom o njihovu radu nije drukčije određeno«.

Članak 108.

Članak
269. mijenja se i glasi:

»(1) Članovima nadzornog odbora može se za
njihov rad platiti naknada koja se može odrediti i sudjelovanjem člana odbora u
dobiti društva. Naknada se određuje statutom a može ju odobriti i glavna
skupština društva. Naknada mora biti primjerena poslovima koje obavlja član
odbora i stanju društva. Ako je naknada određena statutom, glavna skupština
može većinom glasova donijeti odluku o izmjeni statuta kojom se ta naknada
smajuje.

(2) Članovima prvog
nadzornog odbora naknadu za rad može odobriti samo glavna skupština i to
istodobno s odlu­či­vanjem o davanju razrješnice članovima tog odbora.«

Članak 109.

U članku 272. dodaje se
druga rečenica koja glasi: »Članovi nadzornog odbora su posebno obvezni čuvati
kao poslovnu tajnu sve ono što saznaju iz povjerljivih izvješća i danih savjeta
u društvu.«

Dodaje se stavak 2. koji glasi:

»(2) Obveza iz stavka 1. ovoga članka odnosi se
na izvješća i akte kojima se daju savjeti, ako su označeni kao poslovna
tajna.«.

Članak 110.

Iza članka 272. dodaje se Pododjeljak 2.a i
članak 272.a koji glase:

»Pododjeljak 2.a

Primjena Kodeksa
korporacijskog upravljanja

Izjava o primjeni Kodeksa

Članak 272.a

Uprava i nadzorni odbor društava čije dionice
kotiraju na burzi dužne su svake godine dati izjavu o tome da su postupale u
skladu s preporukama objavljenim u Kodeksu korporacijskog upravljanja i da će i
dalje po njima postupati te navesti po kojoj od njih nisu postupale ili neće
postupati. Ta izjava mora biti trajno dostupna dioničarima društva.

Članak 111.

U članku 273. stavku 3. riječi: »utjecao na
osobu koja je učinila tu radnju.« zamjenjuju se riječima: »u tome sudjelovao.«.

U stavku 4. dodaje se treća rečenica koja glasi:
»Ako je nad društvom otvoren stečaj, za vrijeme trajanja stečajnog postupka
pravo vjerovnika društva ostvaruje stečajni upravitelj.«

U stavku 6. točki 1. riječi: »odlukom glavne
skupštine« zamjenjuju se riječima: »glasovanjem na glavnoj skupštini«.

Članak 112.

Iza članka 273. dodaje se Pododjeljak 3.a i
članak 273.a i naslov iznad njega koji glase:

»Pododjeljak 3.a

Postavljanje zahtjeva
za naknadu Štete

Obveza postavljanja zahtjeva

Članak 273.a

(1) Društvo mora
postaviti zahtjev za naknadu štete protiv osoba iz članka 191., 252. i 273.
ovoga Zakona ako tako odluči glavna skupština običnom većinom glasova ili ako
to zatraže dioničari čije dionice predstavljaju najmanje deseti dio temeljnog
kapitala pod uvjetom da su dioničari društva najmanje tri mjeseca prije održavanja
glavne skupštine na kojoj to zahtijevaju. Zahtjev se može postaviti u roku od
šest mjeseci od dana održavanja glavne skupštine.

(2) Za zastupanje
društva u tome glavna skupština može imenovati posebne zastupnike društva. Ako
glavna skupština odluči, odnosno spomenuta manjina dioničara zatraži
postavljanje zahtjeva onako kako je to određeno u stavku 1. ovoga članka, sud
iz članka 40. ovoga Zakona može na prijedlog spomenute manjine dioničara ili
dioničara koji imaju dionice koje se odnose na temeljni kapital u iznosu od
najmanje 8.000.000,00 kuna imenovati druge zastupnike društva ako smatra da bi
to bilo korisno za ostvarenje zahtjeva društva. Udovolji li sud zahtjevu,
troškove tog postupka snosi društvo. Društvo je dužno imenovanim zastupnicima
platiti naknadu za njihov rad i nadoknaditi troškove koje imaju u vezi sa
zastupanjem. Visinu naknade i iznos troškova koje treba nadoknaditi određuje
sud.

(3) Ako društvo ne
postavi zahtjev iz stavka 1. ovoga članka u roku koji je tamo naveden, sud iz
članka 40. ovoga Zakona će na prijedlog dioničara čije dionice predstavljaju
iznos od najmanje dvadesetog dijela temeljnog kapitala društva ili najmanje
njegov iznos od 4.000.000,00 kuna imenovati posebne zastupnike, postoje li
činjenice koje opravdavaju osnovanu sumnju da je društvu nepoštenim djelovanjem
ili grubom povredom zakona ili statuta nanesena šteta. Zastupnici koje imenuje
sud dužni su postaviti zahtjev za naknadu štete u ime društva ako svojom
stručnom prosudbom ocijene da postoje izgledi za uspjeh u sporu.

(4) Zahtijeva li
manjina dioničara iz prethodnih stavaka ovoga članka da se postavi zahtjev
prema osobama navedenim u stavku 1. ovoga članka pa društvo ne uspije sa svojim
zahtjevom ili uspije samo djelomično, dioničari koji su zahtijevali da se
postavi zahtjev dužni su društvu solidarno nadoknaditi time pričinjene troškove
u mjeri u kojoj su oni veći od onoga što je dobiveno u sporu. Ako tužba društva
bude odbijena, dioničari koji su zahtijevali postavljanje zahtjeva dužni su
društvu nadoknaditi sve troškove spora, troškove suda oko imenovanja zastupnika
te troškove i naknadu isplaćenu za rad zastupnika.«

Članak 113.

U članku 274. stavku 1.
riječ: »poslovima« zamjenjuje se riječju: »stvarima«.

U stavku 2. dodaje se druga rečenica koja glasi:
»Statutom se mogu odrediti slučajevi u kojima članovi nadzornog odbora smiju
sudjelovati u radu glavne skupštine putem prijenosa zvuka i slike.«

Iza stavka 2. dodaje se stavak 3. koji glasi:

»(3) Statutom ili poslovnikom o radu glavne
skupštine može se odrediti da se rad glavne skupštine smije prenositi zvukom i
slikom.«

Članak 114.

U članku 275. stavku 1. točki 2. riječi:
»godišnjim financijskim izvješćima i« brišu se. U točki 7. briše se zarez i
dodaju riječi: »i utvrđivanju naknade za njegov rad,«.

Članak 115.

U članku 276. stavku 1. na kraju prve rečenice
briše se točka i dodaju riječi: »jednom godišnje kada su joj predočena godišnja
financijska izvješća«.

U stavku 3. u prvoj rečenici riječ: »tekuće«
briše se.

Članak 116.

U članku 277. stavku 1. dodaju se rečenice koje
glase:

 »Uprava
je dužna sazvati glavnu skupštinu bez odgađanja nakon što dobije izvješće
nadzornog odbora o godišnjim financijskim izvješćima, izvješću o stanju društva
i prijedlogu odluke o upotrebi dobiti, a kod društva majke koncerna i o
godišnjim financijskim izvješćima koncerna te izvješću o stanju koncerna.
Glavna skupština se mora održati u prvih osam mjeseci poslovne godine«.

 U stavku 3. riječi: »Sazivanje glavne
skupštine« zamjenjuju se riječima: »Poziv za glavnu skupštinu«. Iza druge
rečenice dodaju se 3., 4., 5. i 6. rečenica koje glase: »U pozivu se mora
navesti sadržaj odluke o sazivanju glavne skupštine. Od dana objave poziva za
glavnu skupštinu u poslovnim prostorijama u sjedištu društva moraju se izložiti
za razgledanje dioničarima godišnja financijska izvješća, izvješće o stanju
društva, izvješće nadzornog odbora i prijedlog odluke o upotrebi dobiti, kada
su predmet razmatranja i/ili odlučivanja na glavnoj skupštini. Na zahtjev svakog
dioničara mora mu se staviti na raspolaganje preslika spomenutih isprava. To
vrijedi i u pogledu glavne skupštine društva majke u koncernu za godišnja
financijska izvješća koncerna, izvješće o stanju koncerna i izvješće nadzornog
odbora.«

Iza stavka 4. dodaju se stavci 5. i 6. koji
glase:

»(5) Ako su dioničari društvu poimenično
poznati, glavnu se skupštinu može sazvati preporučenim pismom pri čemu se dan
odašiljanja pisma smatra danom objave poziva.

(6) Ako na glavnoj
skupštini sudjeluju ili su zastupljeni svi dioničari, ona može donositi valjane
odluke i kada se ne postupi po odredbama Zakona o njenom sazivanju, ako se
nijedan dioničar ne usprotivi donošenju odluka.«

Članak 117.

U članku 278. stavku 3. dodaje se treća rečenica
koja glasi: »U pozivu se mora naznačiti da se glavna skupština saziva po
ovlasti suda uz navođenje odluke kojom se ovlast daje.«

Nakon stavka 3. dodaje se stavak 4. koji glasi:

»(4) Troškove sazivanja i održavanja glavne
skupštine snosi društvo kao i sudske troškove ako sud udovolji zahtjevu
dioničara za sazivanje glavne skupštine.«

Članak 118.

U članku 279. stavku 2. u drugoj rečenici
riječi: »isteka treba« zamjenjuju se riječima: »se isteka moraju«, a iza
riječi: »odnosno« dodaje se riječ: »mora«.

U stavku 3. u prvoj rečenici riječ: »desetoga«
zamjenjuje se riječju: »sedmog«.

U stavku 4. riječ: »desetoga« zamjenjuje se
riječju: »sedmog«.

Članak 119.

U članku 280. stavku 1. u prvoj rečenici riječi:
»objavljuje se« zamjenjuju se riječima: »mora se objaviti«. Iza druge rečenice
dodaje se treća rečenica 3. koja glasi: »Propust spomenutog roka ima za
posljedicu da predložene točke dnevnog reda nisu valjano objavljene.«

U stavku 3. dodaju se
tri rečenice koje glase: »To ne vrijedi ako je predmet odlučivanja uvršten u
dnevni red na zahtjev manjinskih dioničara. Prijedlog za izbor članova
nadzornog odbora i imenovanje revizora mora sadržavati njihova imena i
prezimena, zanimanje i prebivalište, a kada je riječ o revizoru pravnoj osobi
njenu tvrtku i sjedište. Kada se u nadzornom odboru nalazi i predstavnik
radnika, za donošenje odluke tog odbora o stavljanju prijedloga za izbor
članova nadzornog odbora potrebna je većina glasova članova koje su u nadzorni
odbor izabrali ili imenovali dioničari.«

Članak 120.

U članku 281. stavku 1. riječi: »sazivanja
glavne skupštine« zamjenjuju se riječima: »poziva za glavnu skupštinu«, riječ:
»udruženjima« riječju: »udrugama«, riječi: »da je sazvana glavna skupština«
zamjenjuju se riječima: »poziv za glavnu skupštinu i objavljeni dnevni red.«, a
riječi: »te zahtjeve i prijedloge dio­ničara uz navođenje njihovih imena,
obrazloženja i stavova uprave« brišu se. Iza prve rečenice dodaju se dvije
rečenice koje glase: »U priopćenju se mora navesti mogućnost da dioničari
glasuju na glavnoj skupštini putem punomoćnika i putem udruge dioničara. Kod
društava čije dionice kotiraju na burzi u prijedlogu za izbor članova nadzornog
odbora moraju se navesti i podaci o njihovu članstvu u nadzornim odborima
drugih društava te drugim nadzornim tijelima u zemlji i u inozemstvu.«

U stavku 2. točki 2.
iza riječi: »su« dodaju se riječi: »nakon objave poziva za skupštinu«.

Stavak 4. se mijenja
tako da glasi:

»(4) Svakom članu
nadzornog odbora i svakom dioničaru moraju se na njegov zahtjev priopćiti
odluke glavne skupštine.«

Članak 121.

U članku 282. stavak 1.
mijenja se i glasi:

»(1) Prijedlozi
dioničara s navođenjem njihova imena, obrazlo­ženja i eventualnog stava uprave
moraju biti dostupni osobama navedenim u članku 281. stavku 1. do 3. ovoga
Zakona pod tamo navedenim pretpostavkama, ako dioničar najkasnije dva tjedna
prije dana održavanja glavne skupštine dostavi društvu na adresu za to navedenu
u pozivu svoj protuprijedlog prijedlogu odluke koji je dala uprava i/ili
nadzorni odbor o nekoj određenoj točki dnevnog reda s obrazloženjem. Tu se na
odgovarajući način primjenjuje odredba članka 281. stavka 3. ovoga Zakona. Ako
se dioničar ne koristi spomenutim pravom, to nema za posljedicu gubitak prava
na stavljanje protuprijedloga na glavnoj skupštini društva.«

U stavku 2. riječ: »priopćiti« zamjenjuje se
riječju: »učiniti dostupnima«.

U stavku 3. riječ: »priopćavati« zamjenjuje se
riječima: »učiniti dostupnim«, a riječi: »sto riječi« riječima: »5.000
znakova«.

Članak 122.

U članku 284. stavci 1. i 2. zamjenjuju se
stavcima 1., 2. i 3. koji glase:

»(1) Ima li skrbnik
najkasnije dva tjedna prije dana odr­žavanja glavne skupštine u skrbništvu za
dioničare dionice društva koje glase na donositelja ili je u pogledu dionica
koje glase na ime koje mu ne pripadaju upisan u registru dionica, mora bez odgađanja
proslijediti tim dioničarima priopćenja iz čl. 281. stavka 1. ovoga Zakona.

(2) Ako skrbnik ima
namjeru na glavnoj skupštini glasovati za dioničare, mora u slučaju iz stavka
1. ovoga članka svakom dioničaru priopćiti vlastite prijedloge za glasovanje o
pojedinim točkama dnevnog reda. Ima li skrbnik u skrbništvu za dioničare
dionice društva koje glase na ime za koje nije upisan u registru dionica,
prijedloge mora učiniti dostupnima dioničarima a priopćiti samo ako ne želi
glasovati za prijedloge uprave i nadzornog odbora iz članka 280. stavka 1. prve
rečenice ovoga Zakona. Skrbnik je dužan svake godine obavijestiti dioničare o
tom postupku. Pri stavljanju prijedloga on mora voditi brigu o interesima
dioničara i učiniti sve da interesi skrbnika na drugim područjima poslovanja na
to ne utječu. On mora zadužiti člana uprave da nadzire kako se ispunjavaju te
obveze, koristi li se pravo glasa uredno i vodi li se o tome uredna
dokumentacija.

(3) Zajedno s
prijedlozima iz stavka 2. ovoga članka skrbnik mora pozvati dioničara da mu
dade upute o tome kako da glasuje s upozorenjem da će, ne dobije li uputu na
vrijeme, glasovati onako kako mu je priopćio. Dioničaru se mora olakšati način
davanja uputa za glasovanje o pojedinim odlukama čije je donošenje na dnevnom
redu putem obrasca koji mu se u tu svrhu mora staviti na raspolaganje. Skrbnik
mora priopćiti dioničaru ako je neki član njegove uprave ili zaposlenik član
nadzornog odbora društva ili ako je neki član uprave ili zaposlenik društva
član njegovog nadzornog odbora. On mora priopćiti i ako ima udio u društvu za
koji bi po zakonu morao objaviti da ga drži ili je član konzorcija koji je u
posljednjih pet godina preuzeo vrijednosne papire društva. Ako je skrbnik dužan
po stavku 2. ovoga članka svoje prijedloge učiniti dioničarima samo dostupnim,
obvezu priopćavanja podataka iz rečenice 3. i 4. ovoga stavka ima društvo.«

U dosadašnjem stavku 3.
koji postaje stavak 4. riječi: »financijskoj instituciji« zamjenjuju riječju:
»skrbniku«, a riječi: »u pisanome obliku« brišu se.

Dosadašnji stavak 4.
postaje stavak 5.

U dosadašnjem stavku 5.
koji postaje stavak 6. riječ: »udruženja« zamjenjuje se riječju: »udruge«.

Iza stavka 6. dodaje se
stavak 7. koji glasi:

»(7) Ako su članovi
udruge dioničari koji imaju dionice što glase na donositelja ili je ona za
dioničare s dionicama koje glase na ime upisana u registru dionica, premda joj
ne pripadaju, udruga im mora bez odgađanja proslijediti priopćenja iz članka
281. stavka 1. ovoga Zakona. Dioničar se može odreći spomenutih priopćenja ako
su mu ona dostupna na drugi način.«

Članak 123.

U naslovu članka 285. riječ: *»Popis«*
zamjenjuje se riječima: *»Poslovnik i popis«*.

U članku 285. stavku 1. dodaje se nova prva
rečenica koja glasi: »Glavna skupština može većinom glasova koji predstavljaju
najmanje tri četvrtine temeljnog kapitala zastupljenog na glavnoj skupštini pri
odlučivanju donijeti poslovnik o svom radu i u njemu odrediti pravila za
pripremu i provođenje glavne skup­štine.« U dosadašnjoj rečenici koja postaje
druga rečenica riječi: »nominalnog iznosa svake od« zamjenjuju se riječima:
»kod dionica s nominalnim iznosom tog iznosa za svaku od njih a kod dionica bez
spomenutog iznosa broja«.

U stavku 2. ispred riječi: »odnosno« dodaju se
riječi: »vjerodostojne isprave koju izda zakonom ovlaštena institucija u čijem
su kompjutorskom sustavu na računu dioničara zabilježene dionice koje mu
pripadaju,«.

U stavku 3. u prvoj
rečenici riječi: »financijskoj instituciji« zamjenjuju se riječima: »skrbniku o
dionicama«, riječ: »udru­ženju« zamjenjuje se riječju: »udruzi«, riječi: »i
njihovo ime,« riječima: »u ime onoga koga se to tiče,«, a riječi: »nominalne
iznose« zamjenjuju se riječima: »kod dionica s nominalnim iznosom taj iznos za
svaku od njih a kod dionica bez spomenutog iznosa broj«.

U stavku 4. u prvoj
rečenici riječi: »nominalni iznos i rodove« zamjenjuju se riječima: »kod
dionica s nominalnim iznosom taj iznos za svaku od njih a kod dionica bez
spomenutog iznosa broj«. U drugoj rečenici riječ: »knjizi« zamjenjuje se
riječju: »registru«.

U stavku 5. dodaje se
druga rečenica koja glasi: »Svakome se dioničaru mora u roku od dvije godine od
održavanja glavne skupštine omogućiti uvid u popis sudionika na toj skupštini.«

Članak 124.

U članku 287. stavku 1.
iza druge rečenice dodaju se dvije rečenice koje glase: »Ako je društvo kroz
poslovnu godinu steklo vlastite dionice, uprava mora u izvješću o stanju
društva navesti razloge stjecanja, broj i nominalni iznos stečenih dionica, a
ako je društvo izdalo dionice bez nominalnog iznosa njihov broj i iznos
temeljnog kapitala koji na njih otpada, stekne li ih pak naplatnim putem i ono
što je za to dalo, vlastite dionice koje je otuđilo i takve dionice koje još
drži. Uprava društva majke u koncernu dužna je skupštini tog društva kojoj se
podnose godišnja financijska izvješća koncerna i izvješće o stanju koncerna
dati obavještenja i o stanju društava koncerna.«

U stavku 2. u uvodnoj
rečenici iza riječi: »obavijesti« dodaje se riječ: »samo«.

U točki 1. riječi:
»prouzročiti štetu« zamjenjuju se riječima: »štetiti«.

U točki. 3. riječ:
»potvrdi« zamjenjuje se riječju: »utvrdi«.

Članak 125.

U članku 288. stavku 1.
riječi: »stavka 1.« brišu se.

U stavku 2. u prvoj
rečenici riječ: »podići« zamjenjuje se riječju: »postaviti«, a iza riječi:
»dano« dodaje se riječ: »zatra­ženo«.

Iza stavka 2. dodaje se
stavak 3. koji glasi:

»(3) Udovolji li sud zahtjevu, obavijest se daje
i izvan glavne skupštine.«

Članak 126.

U članku 291. stavku 1. u prvoj rečenici točka
se zamjenjuje zarezom i dodaju riječi: »a na temelju dionica bez nominalnog
iznosa prema njihovu broju.« Iza pete rečenice dodaju se dvije rečenice koje
glase: »Spomenuta ograničenja nisu dopuštena u pogledu dionica društva s kojima
se trguje na organiziranom tržištu vrijednosnih papira. Ona se ne uzimaju u
obzir ni pri donošenju odluka za koje je zakonom ili statutom propisano da se
donose nekom većinom koja se određuje po temeljnom kapitalu društva.«

U stavku 2. u drugoj rečenici riječ: »dionice«
zamjenjuje se riječju: »dionicu«. U trećoj rečenici riječ: »dionice« zamjenjuje
se riječju: »dionicu«, a riječ: »koje« riječju: »koju«.

U stavku 3. u trećoj rečenici riječi: »tim se
slučajevima« za­mjenjuju se riječima: »slučajevima iz prethodnoga i ovoga
stavka«, a iza riječi: »uzimaju« dodaje se riječ: »se«.

U stavku 6. druga rečenica mijenja se i glasi:
»Punomoć se daje u pisanom obliku, ako se statutom ne utvrdi i drukčiji oblik
davanja pomoći.«

Članak 127.

U članku 292. stavku 1. briše se točka i dodaju
riječi: »ili punomoćju danom standardnim elektronskim putem kojim je osigurana
autentičnost izjave dioničara koji daje punomoć. Na vlastitoj glavnoj skupštini
financijska institucija može ostvarivati pravo glasa samo na temelju punomoći
kojom joj dioničar dade izričitu uputu kako će glasovati pri odlučivanju o pojedinim
točkama koje su na dnevnom redu. Ona na temelju punomoći koja nije dana samo za
jednu određenu glavnu skupštinu nego vrijedi za zastupanje dioničara na neko
određeno vrijeme ne može glasovati kao punomoćnik na glavnoj skupštini društva
u čijem kapitalu ima udio veći od pet posto, osim ako na njoj ne koristi pravo
glasa iz dionica koje joj pripadaju.«

U stavku 2. u prvoj rečenici riječi: »i ne može
trajati dulje od petnaest mjeseci« brišu se. U drugoj rečenici iza riječi:
»puno­moći« stavlja se zarez i dodaju riječi: »ako je u njoj naveden«. Iza
druge rečenice dodaju se rečenice koje glase: »Financijska institucija je dužna
jednom godišnje jasno staviti do znanja svakome dioničaru da u svako doba može
opozvati danu punomoć i na druge mogućnosti zastupanja na glavnoj skupštini
društva. Očitovanje kojim se daje punomoć mora biti potpuno i smije se odnositi
samo na očitovanja koja su povezana s korištenjem prava glasa.«

U stavku 3. riječ: »može« zamjenjuje se riječju:
»smije«.

U stavku 4. u prvoj rečenici riječ: »može«
zamjenjuje se riječju: »smije«. U petoj rečenici briše se točka i dodaju
riječi: »ili u čijem je kompjutorskom sustavu zabilježena na računu dioničara«.

U stavku 6. riječ: »knjizi« zamjenjuje se
riječju: »registru« i dodaju rečenice 2., 3. i 4. koje glase: »Ako je tako određeno
u punomoći, financijska institucija može ostvarivati pravo glasa i u ime onoga
koga se to tiče. Punomoć se mora ostaviti na čuvanje društvu. Ostvaruje li se
pravo glasa u ime onoga koga se to tiče, za dokaz o postojanju ovlasti moraju
se ispuniti i pretpostavke određene statutom društva, a ako u njemu nema takvih
odredbi, dovoljno je predočenje isprava o dionicama, potvrda o tome da su
pohranjene kod ovlaštene pravne osobe koja se time bavi ili kod javnog
bilježnika odnosno potvrda pravne osobe koja je zakonom ovlaštena za vođenje
računa nematerijaliziranih vrijednosnih papira koja ih vodi za dionice društva
o tome na čijem se računu vode.«

Iza stavka 7. dodaje se novi stavak 8. koji
glasi:

»(8) Financijska
institucija je dužna prihvatiti nalog dio­ničara da za njega ostvaruje pravo
glasa u glavnoj skupštini, ako skrbi o njegovim dionicama društva ili je
umjesto njega upisana u registru dionica i ponudila se dioničarima da će za
njih to činiti. Te obveze nema ako financijska institucija nema podružnicu u
mjestu održavanja glavne skupštine a dioničar ne pristane na to da ona za
ostvarenje prava glasa ovlasti neku osobu koja nije njen zaposlenik.«

U dosadašnjem stavku 8.
koji postaje stavak 9. u točki 1. riječ: »udruženja« zamjenjuje se riječju:
»udruga«, briše se zarez i dodaju riječi: »i skrbnika nad dionicama,«.

U točki 3. iza riječi:
»zastupnike« stavlja se zarez i dodaju riječi: »bračne drugove«.

Dosadašnji stavak 9.
postaje stavak 10.

Članak 128.

U članku 293. stavku 1.
u prvoj rečenici riječ: »odgovornosti« zamjenjuje se riječima: »neke obveze«, a
riječi: »o zahtjevu« zamjenjuju se riječima: »o ostvarenju zahtjeva«.

Članak 129.

U članku 294. riječi:
»što čine ukupni udio od« zamjenjuju se riječima: »na koje otpada«, a riječ:
»desetine« zamjenjuje se riječju: »desetina«.

Članak 130.

U članku 295. stavku 2.
iza riječi: »čine« dodaje se riječ: »najmanje«.

Članak 131.

U članku 298. stavku 1.
iza druge rečenice dodaje se treća rečenica koja glasi: »Član uprave i
nadzornog odbora ne može tada ostvarivati pravo glasa ni putem neke druge
osobe.«

U stavku 2. riječ:
»zahtjev« u odgovarajućem padežu zamje­njuje se riječju: »prijedlog« u
odgovarajućem padežu. U prvoj rečenici riječi: »udjele koji« zamjenjuju se
riječima: »dionice koje«, a riječ: »deseti« zamjenjuje se riječju: »dvadeseti«.
U drugoj rečenici iza riječi: »dionicama« stavlja se zarez i dodaju riječi:
»ako ih je društvo izdalo,«.

U stavku 3. riječ:
»Zahtjev« zamjenjuje se riječju: »Pri­jedlog«.

Iza stavka 3. dodaju se
stavci 4. i 5. koji glase:

»(4) Za posebnog
revizora može se imenovati samo osoba koja ispunjava uvjete za ovlaštenog
revizora i bavi se tim poslom.

(5) Ako glavna
skupština imenuje posebnog revizora, sud će na prijedlog dioničara čije se
dionice odnose na najmanje deseti dio temeljnog kapitala društva ili najmanje
na 8.000.000,00 kuna tog kapitala umjesto njega imenovati drugog revizora ako
se razlog za to nalazi u osobi revizora kojeg je imenovala glavna skupština,
osobito ako imenovani revizor nema potrebna stručna znanja za obavljanje
revizije, ako je prezauzet ili postoje sumnje u njegovu pouzdanost. Prijedlog
se mora postaviti u roku od četrnaest dana od dana održavanja glavne skupštine
na kojoj je donesena odluka o imenovanju revizora. Prije donošenja odluke sud
treba saslušati revizora kojeg je imenovala glavna skupština.«

Članak 132.

Iza članka 300. dodaju se odjeljci 5.a i 5.b i
članci 300.a, 300.b, 300.c, 300.d, 300.e, 300.f, 300.g, 300.h, 300.i, 300.j, i
300.k koji glase:

»Odjeljak 5.a

UTVRĐENJE GODIŠNJIH FINANCIJSKIH IZVJEŠĆA

Sastavljanje financijskih izvješća

Članak 300.a

 Financijska izvješća sastavlja uprava u skladu s propisima o
računovodstvu.

Podnošenje financijskih izvješća nadzornom
odboru

Članak 300.b

(1) Uprava je dužna podnijeti nadzornom odboru
godišnja financijska izvješća i izvješće o stanju društva bez odgađanja od kada
ih sastavi. To vrijedi i za društvo majku u koncernu u pogledu godišnjih
financijskih izvješća koncerna i izvješća o stanju koncerna.

(2) Istodobno s podnošenjem godišnjih
financijskih izvješća uprava je dužna nadzornom odboru predočiti i prijedlog
odluke o upotrebi dobiti koji želi predložiti glavnoj skupštini za donošenje
(podjelu dioničarima, unos u rezerve, neraspoređenu dobit).

(3) Svaki član nadzornog odbora ima pravo
pregledati financijska izvješća, izvješće o stanju društva i izvješće revizora.
Treba ih dostaviti svakom članu nadzornog odbora, a ako taj odbor tako odluči i
članovima njegovih komisija.

Ispitivanje od strane nadzornog odbora

Članak 300.c

(1) Nadzorni odbor mora ispitati godišnja
financijska izvješća, izvješće o stanju društva i prijedlog odluke o upotrebi
dobiti. U koncernu nadzorni odbor društva majke dužan je ispitati i financijska
izvješća na razini koncerna i izvješće o stanju koncerna. Ako godišnja
financijska izvješća ispituje revizor, dužan je sudjelovati u radu sjednice
nadzornog odbora i njegove komisije na kojoj se ona ispituju, izvijestiti o
svom izvješću i dati objašnjenja koja se od njega traže.

(2) Nadzorni odbor mora
u pisanom obliku izvijestiti glavnu skupštinu o rezultatima ispitivanja iz
stavka 1. ovoga članka. U tom izvješću mora navesti na koji je način i u kojem
opsegu u toku poslovne godine ispitao vođenje poslova društva. U društvima čije
dionice kotiraju na burzi u spomenutom se izvješću mora navesti i koje komisije
ima nadzorni odbor te koliko je sjednica tog odbora održano kao i broj održanih
sjednica svake komisije. Nadzorni odbor mora zauzeti stav i o izvješću
revizora. U izvješću se mora navesti ima li nadzorni odbor primjedaba na
podnesena mu izvješća i daje li suglasnost na godišnja financijska izvješća
koja mu je podnijela uprava. Odredbe rečenica 3. i 4. ovoga stavka na
odgovarajući se način primjenjuju i na ispitivanje financijskih izvješća
društva majke u koncernu.

(3) Nadzorni odbor je
dužan svoje izvješće dostaviti upravi u roku od mjesec dana nakon što su mu
podnesena sva izvješća koja treba ispitati. Ne postupi li tako, uprava mu je dužna
dati dodatni rok za dostavljanje spomenutog izvješća koji ne može biti dulji od
mjesec dana. Ne dostavi li nadzorni odbor svoje izvješće ni u tom roku, smatra
se da nije dao suglasnost na izvješća uprave, što vrijedi i kada je riječ o
godišnjim financijskim izvješćima društva majke u koncernu.

Utvrđenje godišnjih financijskih izvješća od
strane uprave i nadzornog odbora

Članak 300.d

Dade li nadzorni odbor suglasnost na godišnja
financijska izvješća, time su ih utvrdili uprava i nadzorni odbor, ako oni ne
odluče da se utvrđenje tih izvješća prepusti glavnoj skupštini. Odluke uprave i
nadzornog odbora o tome moraju se navesti u izvješću nadzornog odbora glavnoj
skupštini i moraju mu se priložiti.

Utvrđenje godišnjih financijskih izvješća od
strane glavne skupštine

Članak 300.e

(1) Glavna skupština
utvrđuje godišnja financijska izvješća kada joj uprava i nadzorni odbor
prepuste da to učini ili kada nadzorni odbor ne dade suglasnost na spomenuta
izvješća koja joj podnese uprava. Isto vrijedi i kada je riječ o godišnjim
financijskim izvješćima društva majke u koncernu.

(2) Pri utvrđivanju godišnjih
financijskih izvješća primjenjuju se propisi kojima se uređuje sastavljanje tih
izvješća. Glavna skupština smije pri utvrđenju godišnjih financijskih izvješća
rasporediti u rezerve društva samo iznose koje u njih treba unijeti po zakonu i
statutu.

(3) Izmijeni li glavna
skupština godišnje financijsko izvješće koje je ispitao revizor, njena odluka o
utvrđenju tog izvješća i odluka o upotrebi dobiti imaju pravni učinak tek nakon
što ih ispita revizor i o tome podnese izvješće bez rezerve. Te su odluke
ništave ako revizor ne podnese izvješće bez rezerve u roku od dva tjedna od
dana njihova donošenja.

Odjeljak 5.b

PRIJENOS DIONICA MANJINSKIH DIONIČARA

Prijenos dionica uz plaćanje otpremnine

Članak 300.f

(1) Glavna skupština može
na zahtjev dioničara koji ima dionice koje se odnose na najmanje 95 % temeljnog
kapitala društva (glavnog dioničara) donijeti odluku na temelju koje mu se
prenose dionice manjinskih dioničara uz plaćanje tim dioničarima primjerene
otpremnine u novcu.

(2) Za utvrđenje ima li
glavni dioničar dionice koje se odnose na najmanje 95 % temeljnog kapitala
društva primjenjuje se odredba članka 474. stavka 2. i 4. ovoga Zakona.

Otpremnina u novcu

Članak 300.g

(1) Glavni dioničar
određuje iznos otpremnine u novcu koji treba isplatiti manjinskim dioničarima i
pritom mora uzeti u obzir prilike društva u vrijeme donošenja odluke glavne
skupštine. Uprava društva mu mora pritom dati na uvid svu potrebnu
dokumentaciju i pružiti potrebna obavještenja.

(2) Na iznos otpremnine obračunava se kamata u
visini eskontne stope Hrvatske narodne banke uvećane za dva postotna poena za
vrijeme od upisa odluke glavne skupštine o prijenosu dionica u sudski registar
pa do isplate manjinskim dioničarima. Time se ne isključuje odgovornost za
eventualnu drugu štetu.

(3) Prije nego što uprava društva sazove glavnu
skupštinu glavni dioničar joj je dužan predati izjavu banke kojom ona solidarno
jamči da će glavni dioničar manjinskim dioničarima isplatiti otpremninu uvećanu
za pripadajuće kamate bez odgađanja po upisu odluke glavne skupštine o
prijenosu dionica u sudski registar.

Priprema glavne skupštine

Članak 300.h

(1) U objavi dnevnog
reda glavne skupštine koja odlučuje o prijenosu dionica moraju se navesti:

1. tvrtka i sjedište
glavnog dioničara, a ako je to fizička osoba, njeno ime, prezime i
prebivalište,

2. iznos otpremnine
koju je odredio glavni dioničar.

(2) Glavni dioničar
mora glavnoj skupštini podnijeti pisano izvješće i u njemu iznijeti
pretpostavke za prijenos dionica te obrazložiti primjerenost otpremnine koju
mora isplatiti u novcu. Primjerenost otpremnine moraju ispitati jedan ili više
vještaka koje na zahtjev glavnog dioničara imenuje sud iz članka 40. ovoga
Zakona. Ovdje se na odgovarajući način primjenjuju odredbe članka 481.a ovoga
Zakona.

(3) Od dana sazivanja
glavne skupštine u poslovnim prostorijama u sjedištu društva moraju se radi
slobodnog uvida dioničarima izložiti:

1. prijedlog odluke
glavne skupštine o prijenosu dionica,

2. godišnja financijska
izvješća i izvješća o stanju društva za tri posljednje godine,

3. izvješće glavnog
dioničara iz stavka 2. ovoga članka,

4. izvješće vještaka iz
stavka 2. ovoga članka.

(4) Svakome se
dioničaru na njegov zahtjev mora besplatno i bez odgađanja dati preslike akata
iz stavka 3. ovoga članka.

Provedba glavne skupštine

Članak 300.i

Na glavnoj skupštini moraju se objasniti akti iz
članka 300.h stavka 3. ovoga Zakona. Glavnom dioničaru se može omogućiti da na
početku raspravljanja usmeno obrazloži prijedlog odluke o prijenosu dionica i
primjerenost visine otpremnine koju za to treba platiti.

Upis odluke o prijenosu dionica u sudski
registar

Članak 300.j

(1) Uprava društva mora
podnijeti prijavu registarskom sudu za upis odluke glavne skupštine o prijenosu
dionica u sudski registar. Prijavi se mora priložiti zapisnik s glavne
skupštine u kome se navodi odluka o prijenosu dionica i prilozi toj odluci u
izvorniku ili u javno ovjerenoj preslici.

(2) Uprava u prijavi
daje izjavu da odluka glavne skupštine nije pobijana u roku u kome se to moglo
učiniti ili da je podignuta tužba za pobijanje pravomoćno odbijena.

(3) Upisom odluke o
prijenosu dionica u sudski registar sve dionice manjinskih dioničara prenose se
glavnom dioničaru. Ako su za te dionice izdane isprave, u njih se do prijenosa
isprava glavnom dioničaru upisuje zahtjev manjinskih dioničara za isplatom
otpremnine.

Sudsko ispitivanje primjerenosti otpremnine

Članak 300.k

(1) Odluka o prijenosu
dionica ne može se pobijati tužbom zbog toga što iznos otpremnine koji je
odredio glavni dioničar nije primjeren. Ako iznos otpremnine nije primjeren,
odredit će ga na zahtjev manjinskog dioničara sud iz članka 40. ovoga Zakona.
Isto vrijedi i ako glavni dioničar ne ponudi iznos otpremnine u novcu ili to ne
učini onako kako bi to trebao učiniti, a tužba kojom se pobija donesena odluka
nije podignuta ili se to ne učini u za to propisanom roku, ona bude povučena
ili pravomoćno odbijena.

(2) Zahtjev iz stavka
1. ovoga članka može se postaviti sudu samo u roku od dva mjeseca od dana od
kada se po odredbama članka 64. ovoga Zakona smatra da je objavljen upis odluke
o prijenosu dionica u sudski registar.«

Članak 133.

Iza članka 301. dodaje
se članak 301.a i naslov iznad njega koji glase:

»Obveza prijenosa imovine društva

Članak 301.a

(1) Za valjanost
ugovora kojim se društvo, osim u slučaju pripajanja, spajanja ili podjele,
obvezuje prenijeti na drugoga cijelu svoju imovinu ili imovinu čija je
vrijednost veća od četvrtine iznosa temeljnog kapitala, kad bi u ovom drugom
slučaju to značilo značajnu strukturnu promjenu društva, potrebna je suglasnost
glavne skupštine dana odlukom donesenom na način propisan u članku 301. ovoga
Zakona, ako se istodobno s time ne mijenja i predmet poslovanja društva.
Statutom se može odrediti da je za donošenje takve odluke potrebna veća većina,
odnosno ispunjenje dodatnih pretpostavki.

(2) Za sve vrijeme
nakon objave poziva za glavnu skupštinu mora se u poslovnim prostorijama u
sjedištu društva omogućiti dioničarima slobodan uvid u ugovor iz stavka 1.
ovoga članka. Na njegov zahtjev svakom se dioničaru mora bez odgađanja dati
presliku ugovora. Ugovor se mora izložiti na uvid dioničarima i na glavnoj
skupštini, a uprava društva ga mora objasniti prije donošenja odluke o davanju
suglasnosti. Mora ga se priložiti zapisniku s glavne skupštine.

(3) Ako prijenos
imovine dovodi do prestanka društva, prijavi za upis nastupanja razloga za
prestanak društva mora se priložiti primjerak ugovora o prijenosu imovine
ovjeren od strane javnog bilježnika.«

Članak 134.

U članku 304. stavku 1.
iza četvrte rečenice dodaje se peta rečenica koja glasi: »U društvu koje je
izdalo dionice bez nominalnog iznosa mora se povećati ukupan broj tih dionica u
omjeru povećanja temeljnog kapitala i temeljnog kapitala prije povećanja.«

U stavku 3. riječi:
»nominalnog iznosa« zamjenjuju se riječima: »dijela temeljnog kapitala koji na
njih otpada«.

Članak 135.

U članku 305. stavku 1. u rečenici 1. točka se
zamjenjuje zarezom i dodaju riječi: »a ako se izdaju dionice bez nominalnog
iznosa, samo njihov broj.«.

U stavku 2. u rečenici 3. riječi: »nominalni
iznos dionica, odnosno veći iznos za koji su one« zamjenjuje se riječima:
»iznos za koji su dionice«.

U stavku 3. u rečenici 3. riječi: »nominalnog
iznosa dionica« zamjenjuju se riječima: »temeljnog kapitala koji se odnosi na
dionice«.

Članak 136.

U članku 306. stavku 1. u prvoj rečenici iza
riječi: »pove­ćanju« dodaje se riječ: »temeljnog«.

Članak 137.

U članku 307. stavku 1. u prvoj rečenici iza
riječi: »iznosima,« dodaju se riječi: »pri izdavanju dionica bez nominalnog
iznosa njihovim brojem,«. U točki 3. riječi: »nominalni iznos dionica«
zamjenjuju se riječima: »iznos temeljnog kapitala koji otpada na dionice,«.

Iza stavka 4. dodaje se stavak 5. koji glasi:

»(5) Stavci 1. do 4. ovoga članka ne primjenjuju
se u slučajevima u kojima se primjenjuju propisi posebnog zakona kojim se uređuje
izdavanje vrijednosnih papira.«

Članak 138.

U članku 308. stavku 3.
iza riječi: »izdaju« dodaju se riječi: »ili osnove za njegovo određivanje«.
Dodaje se druga rečenica koja glasi: »Ako su navedene samo osnove za određenje
spomenutog iznosa, mora se najkasnije tri dana prije isteka roka za upis
dionica u glasilu društva i putem elektronskog informativnog medija objaviti
iznos za koji se dionice izdaju.«

U stavku 5. riječ:
»članka« u zagradi zamjenjuje se riječju: »članak«.

Članak 139.

U članku 309. stavku 3.
točki 1. iza zareza se dodaju riječi: »a u slučajevima iz članka 307. stavka 5.
ovoga Zakona primjerak obavijesti poslane Komisiji za vrijednosne papire o broju
i postotku upisanih i uplaćenih dionica te osobama koje su uplatile i koje
iznose za te dionice i potvrdu banke u kojoj društvo ima račun za tekuće
poslovanje o položenim uplaćenim sredstvima na posebnom računu,«.

Članak 140.

U članku 311. riječ:
»članka« u zagradi zamjenjuje se riječju: »članak«.

Članak 141.

U članku 313. stavku 2.
točki 2. riječ: »spajanje« zamjenjuje se riječju: »pripajanje«.

U točki 3. riječi: iza
oznake te točke zamjenjuju se riječima: »ostvarenja prava na dionice
zaposlenika i članova uprave društva ili nekog s njim povezanog društva na
temelju odluke glavne skupštine,«.

Iza točke 3. dodaje se točka 4. koja glasi:

»4. davanja dionica vladajućeg društva
dioničarima odnosno članovima ovisnoga društva prema članku 492. stavcima 2. i
3. ovoga Zakona, ako je sklopljen ugovor o vođenju poslova društva ili ugovor o
prijenosu dobiti ili dionica glavnoga društva dioničarima odnosno članovima
priključenog društva prema članku 504. stavku 5. ovoga Zakona.«

U stavku 3. iza riječi: »polovinu« stavlja se
zarez i dodaju riječi: »a u slučaju iz stavka 2. točke 3. ovoga članka deseti
dio,«. Dodaje se rečenica koja glasi: »Na odgovarajući način primjenjuje se
članak 304. stavak 1. rečenica 5. ovoga Zakona.«

Članak 142.

U članku 314. stavku 2.
iza točke 3. dodaje se točka 4. koja glasi:

»4. kod odluke iz
članka 313. stavka 2. točke 3. ovoga Zakona i raspodjela prava ovlaštenika na
zaposlenike i članove uprava, cilj koji se time želi postići, vrijeme za koje
se ovlaštenici mogu koristiti tim pravom kao i vrijeme za koje će ih se čekati
da bi ga prvi put koristili (najmanje dvije godine).«

Članak 143.

U članku 315. stavku 1.
u prvoj rečenici iza riječi: »iznos« stavlja se zarez i dodaju riječi: »kod
dionica bez nominalnog iznosa broj,«, a riječ: »članka« u zagradi zamjenjuje se
riječju: »članak«.

U stavku 2. u trećoj
rečenici riječi: »nominalni iznos dionica ili veći« brišu se, a riječ: »one«
zamjenjuje riječju: »dionice«.

U stavku 4. riječi:
»nominalnog iznosa dionica koje se za to daju« zamjenjuju se riječima: »iznosa
temeljnog kapitala koji otpada na dionice koje se za to izdaju«.

Članak 144.

U članku 316. stavku 2.
točki 1. riječ: »članka« u zagradi zamjenjuje se riječju: »članak«.

Članak 145.

U članku 317. riječ:
»članka« u zagradi zamjenjuje se riječju: »članak«, a riječ: »stavka« riječju:
»stavak«.

Članak 146.

U naslovu članka 319.
riječ: »prvenstva« briše se.

U članku 319. stavku 1.
u prvoj rečenici riječ: *»prvenstva«* briše se. U trećoj rečenici iza
riječi: »iznos,« dodaju se riječi: »kod dionica bez nominalnog iznosa njihov
broj,«.

Članak 147.

U članku 320. stavku 2.
u prvoj rečenici riječi: »nominalnog iznosa dionica« zamjenjuju se riječima:
»iznosa temeljnog kapitala koji se odnosi na dionice«. U drugoj rečenici
riječi: »dionica ili je od njih veći« zamjenjuje se riječima: »temeljnog
kapitala koji se odnosi na dionice koje se za njih izdaju ili je od njega
veći«.

Članak 148.

U naslovu članka 322.
riječ: *»Obavijest«* zamjenjuje se riječju: *»Prijava«.*

U članku 322. stavku 1.
riječi: »obavijestiti registarski sud o ukupnom iznosu« zamjenjuju se riječima:
»prijaviti registarskome sudu ukupni iznos«.

U stavku 2. riječ:
»Obavijesti« zamjenjuje se riječju »Prijavi«.

U stavku 3. riječ:
»obavijesti« zamjenjuje se riječju »prijavi«.

Članak 149.

U članku 323. stavku 3. iza druge rečenice
dodaje se rečenica koja glasi: »Na odgovarajući način primjenjuje se članak
304. stavak 1. rečenica 5. ovoga Zakona«.

Članak 150.

U članku 326. stavku 2. u prvoj rečenici iza
riječi: »dionica« stavlja se zarez i dodaju riječi: »a kod dionica bez
nominalnog iznosa njihov broj,«.

U stavku 3. u trećoj rečenici 3. riječi:
»nominalnih iznosa dionica« zamjenjuju se riječima: »iznosa temeljnog kapitala
koji se odnosi na dionice«.

U stavku 4. u četvrtoj
rečenici riječi: »nominalni iznos dionica ili veći« brišu se.

Članak 151.

U članku 328. stavku 2.
dodaje se druga rečenica koja glasi: »Društvo s dionicama bez nominalnog iznosa
može povećati temeljni kapital i bez izdavanja novih dionica, ali se u odluci
glavne skupštine o povećanju temeljnog kapitala mora navesti na koji je način
to učinjeno.«

Članak 152.

U članku 335. stavku 1.
u prvoj rečenici riječ: »podignu« zamjenjuje se riječju: »preuzmu«. U podstavku
2. riječ: »nepodignute« zamjenjuje se riječju: »nepreuzete«.

U stavku 2. riječ:
»nepodignute« zamjenjuje se riječju: »nepreuzete«.

U stavku 3. riječ:
»nepodignute« zamjenjuje se riječju: »nepreuzete«.

Članak 153.

U članku 336. stavku 2.
u prvoj rečenici riječi: »njihovim nominalnim iznosima« zamjenjuju se riječima:
»njihovom udjelu u temeljnom kapitalu društva«, a riječi: »povećanje kapitala«
zamjenjuju se riječima: »povećanje kapitala kod dionica s nominalnim iznosom«.
U drugoj rečenici iza riječi: »pored dionica« dodaju se riječi: »s nominalnim
iznosom«, a riječi: »kod njih« zamjenjuju se riječima: »kod potpuno uplaćenih
dionica s nominalnim iznosom«.

Članak 154.

U članku 339. u drugoj
rečenici riječ: »dionica« zamjenjuje se riječima: »za koji su izdane dionice«.

Članak 155.

U članku 342. stavak 4.
mijenja se i glasi:

»(4) U društvu koje je
izdalo dionice s nominalnim iznosom temeljni se kapital smanjuje smanjenjem
nominalnog iznosa dionica. Ako bi iznos smanjenja temeljnog kapitala koji
otpada na svaku dionicu doveo do toga da bi nominalni iznos dionice bio niži od
dopuštenog najnižeg takvog iznosa pa ga se više ne bi moglo smanjiti, smanjenje
se provodi spajanjem dionica. U odluci o smanjenju temeljnog kapitala mora se
odrediti način njegova smanjenja.«

Članak 156.

U članku 349. stavku 2.
dodaje se druga rečenica koja glasi: »Smanjenje temeljnog kapitala nije
dopušteno dok društvo ima neraspoređenu dobit.«

U stavku 3. iza riječi: »stavka 1., 2. i 4.«
stavlja se zarez, a riječi: »i članka 343. do 348.« zamjenjuju se riječima:
»članka 343. do 344. i od članka 346. do 348.«.

Članak 157.

U članku 351. iza stavka 1. dodaje se stavak 2.
koji glasi:

»(2) Isplata dividende koja bi prelazila iznos
od 4 % od dijela temeljnog kapitala koji otpada na dionicu nije dopuštena prije
isteka dvije poslovne godine po proteku poslovne godine u kojoj je donesena
odluka o smanjenju temeljnog kapitala društva. Spomenuto ograničenje ne vrijedi
ako su podmireni vjerovnici društva čije su tražbine nastale prije nego što je
odluka o smanjenju temeljnog kapitala upisana u sudski registar ili im je za to
dano osiguranje, ako se u tom cilju prijave društvu u roku od šest mjeseci od
objave godišnjega financijskog izvješća na temelju kojeg je donesena odluka o
isplati dividende. Osiguranje ne mogu tražiti vjerovnici koji bi u slučaju
stečaja imali pravo prvenstvenog namirenja iz stečajne mase dužnika. Želi li
društvo isplatiti dividendu koja prelazi spomenuti iznos, mora u objavi
godišnjeg financijskog izvješća na temelju kojeg želi obaviti isplatu pozvati
vjerovnike da mogu tražiti podmirenje svojih tražbina ili zahtijevati da im se
za to dade osiguranje.«

Članak 158.

U članku 352. stavku 3.
riječi: »nominalni iznos ili veći« brišu se, na kraju točke 2. točka se
zamjenjuje riječju: »ili« i dodaje točka 3. koja glasi:

»3. dionice bez
nominalnog iznosa i odlukom glavne skupštine je određeno da se povlačenjem
dionica povećava udio preostalih dionica u temeljnom kapitalu društva prema
odredbi članka 163. stavka 5. ovoga Zakona, a ako je uprava ovlaštena povući
dionice ovlaštena je i u statutu s time uskladiti podatak o broju dionica
društva.«

U stavku 5. riječi: »ukupnom nominalnom iznosu
povučenih dionica« zamjenjuju se riječima: »iznosu temeljnog kapitala koji
otpada na povučene dionice«. Dodaje se druga rečenica koja glasi: »Ta se
sredstva, osim u slučaju smanjenja temeljnog kapitala, ne smiju isplatiti
dioničarima.«

Članak 159.

U članku 353. u prvoj
rečenici riječi: »ukupni nominalni iznos povučenih dionica« zamjenjuje se
riječima: »iznos temeljnog kapitala koji otpada na povučene dionice«.

Članak 160.

U članku 355. u uvodnoj
rečenici riječ: »i« zamjenjuje se zarezom a iza riječi: »348. stavka 2.« dodaju
se riječi: »i članka 300.e stavka 3.«.

U točki 5. iza riječi:
»tužbe« dodaju se riječi: »za pobijanje odluke«.

Članak 161.

Naslov članka 356.
mijenja se i glasi: *»Uklanjanje ništavo­sti«.*

U članku 356. stavku 2.
iza druge rečenice dodaje se treća rečenica koja glasi: »Ako je odluka glavne
skupštine ništava po odredbi članka 355. točki 1. ovoga Zakona zbog postupanja
protivno odredbi članka 277. stavka 5. ovoga Zakona, na njenu se ništavost ne
može pozivati ako se s njom suglase dioničari koji nisu bili uredno pozvani na
glavnu skupštinu.«

Članak 162.

Članak 357. i naslov iznad njega mijenjaju se i
glase:

»Pravne posljedice ništavosti

Članak 357.

(1) Ništavost se može
isticati tužbom i na bilo koji drugi način.

(2) Podignu li protiv
društva tužbu za utvrđenje ništavosti odluke glavne skupštine dioničar, uprava
ili član uprave ili nadzornog odbora na to se na odgovarajući način primjenjuju
odredbe članka 363., stavka 2., 3. i 4. i članka 364. ovoga Zakona.

(3) Osim slučajeva iz
članka 356. ovoga Zakona ništava odluka glavne skupštine nema pravni učinak.

(4) Ono što se od
društva stekne na temelju ništave odluke glavne skupštine mora mu se vratiti i
naknaditi mu troškove nastale u vezi s tim.«

Članak 163.

U članku 358. stavku 1.
riječi: »u slučajevima iz članka 255. stavka 2.« zamjenjuju se riječima: »zbog
razloga iz članka 355. ».

Iza točke 3. dodaje se
nova točka 4. koja glasi:

»4. ako izabrana osoba
u vrijeme početka razdoblja za koje je izabrana ne ispunjava ovim Zakonom propisane
uvjete za člana nadzornog odbora.«

Stavak 2. briše se.

Članak 164.

U članku 359. riječ:
»usvajanju« zamjenjuje se riječju: »utvr­đi­vanju«.

Točka 3. mijenja se i
glasi:

»3. ako pri izradi
godišnjih financijskih izvješća nisu poštovane odredbe zakona ili statuta o
unosu sredstava u rezerve i korištenju sredstava iz njih.«

Iza stavka 1. dodaju se
stavci 2. i 3. koji glase:

»(2) Ništavost odluke
glavne skupštine o utvrđenju godišnjih financijskih izvješća kao i ništavost
odluka uprave i nadzornog odbora o utvrđenju tih izvješća imaju za posljedicu
ništavost odluke glavne skupštine o upotrebi dobiti donesene na temelju
spomenutih ništavih odluka.

(3) Iz razloga
navedenih u stavku 1. ništave su i odluke uprave i nadzornog odbora kojim utvrđuju
godišnja financijska izvješća.«

Članak 165.

U članku 363. u stavku
1. u drugoj rečenici riječ: »sjednici« zamjenjuje se riječju: »glavnoj
skupštini«.

U stavku 2. riječi:
»ustanu li s tužbom nadzorni odbor ili neki njegov član« zamjenjuju se
riječima: »ustane li s tužbom neki član nadzornog odbora,«.

Iza stavka 4. dodaje se
stavak 5. koji glasi:

»(5) Sud može
privremenom mjerom zaustaviti primjenu odluke za koju se tužbom traži da se
utvrdi ništavom, ako je vjerojatno da bi se njezinim provođenjem društvu mogla
pričiniti nepopravljiva šteta.«

Članak 166.

Iza članka 363. dodaje
se članak 363.a i naslov iznad njega koji glase:

»Vrijednost predmeta spora

Članak 363.a

(1) Sud određuje vrijednost predmeta spora
uzimajući u obzir okolnosti svakog pojedinog slučaja, posebice značenje stvari
za stranke ili to čini po slobodnoj procjeni. Ta vrijednost smije biti veća od
desetine iznosa temeljnog kapitala društva ili, ako ta desetina iznosi više od
4.000.000,00 kuna, više od tog iznosa samo ako valja uzeti da je značenje
stvari za stranke veće.

(2) Učini li neka od stranaka u sporu
vjerojatnim da bi određivanje vrijednosti predmeta spora na način kako je to
propisano u stavku 1. ovoga članka moglo značajnije ugroziti njeno gospodarsko
stanje, sud može na njen zahtjev odrediti da snosi troškove spora u dijelu
primjerenom tome stanju. To ima za posljedicu da stranka u čiju je korist sud
odredio da snosi samo dio troškova spora u tome dijelu podmiruje i troškove
njenog zastupanja u sporu te nadoknađuje protivniku troškove koji na nju otpadnu
s obzirom na uspjeh u sporu ili koje preuzme. Ako izvansudski troškovi padnu na
teret protivnika ili ih on preuzme, odvjetnik stranke u čiju korist je sud
odredio da plati samo dio troškova spora može svoju naknadu ostvariti od
protivne stranke odmjerenu po vrijednosti spora koja vrijedi za tu protivnu
stranku.

(3) Zahtjev za
odmjeravanjem troškova spora iz stavka 2. ovoga članka može se postaviti prije
početka rasprave o glavnoj stvari, a nakon toga samo ako sud povisi već
prihvaćenu ili utvrđenu vrijednost predmeta spora. Prije odlučivanja o zahtjevu
sud mora saslušati drugu stranu u sporu.

Članak 167.

U članku 365. stavku 2.
iza riječi: »društva« dodaju se riječi: »ili dio tog kapitala koji otpada na
njihove dionice iznosi najmanje 4.000.000,00 kuna«.

Članak 168.

U članku 367. stavku 1.
točki 3. iza riječi: »odluka« dodaje se riječ: »registarskog« , riječi: »iz
članka 40. stavka 1. ovoga članka Zakona kao isključivo nadležnog« brišu se, a
riječi: »utvrđuje da je upis društva u sudski registar bio nezakonit,«
zamjenjuju se riječima: »određuje brisanje društva po službenoj dužnosti,«.

U točki 5. riječi:
»pravomoćna odluka suda kojom se odbija otvaranje stečajnog postupka zbog
nemogućnosti da se iz stečajne mase pokriju troškovi stečajnog postupka« zamjenjuju
se riječima: »odluka stečajnog vijeća o otvaranju i zaključenju stečajnog
postupka na temelju članka 63. stavak 1. Stečajnog zakona«.

U stavku 2. u drugoj
rečenici riječ: »naknadu« zamjenjuje se riječju: »nakanu«.

Članak 169.

U članku 368. stavku 2.
riječi: »stavka 1.« brišu se.

Članak 170.

U članku 371. stavku 3.
u prvoj rečenici iza riječi: »društva,« dodaju se riječi: »ili najmanje
4.000.000,00 kuna«.

Članak 171.

U članku 374. stavku 4.
u drugoj rečenici riječi: »puni nominalni iznosi ili veći« brišu se.

Članak 172.

U članku 376. stavku 1. riječi: »koja još nije
usvojila glavna skupština« brišu se, a na kraju teksta briše se točka i dodaju
riječi: »i izvješće o stanju društva«.

U stavku 2. u prvoj rečenici riječ: »usvajanju«
zamjenjuje se riječju: »utvrđenju«, na kraju prve rečenice briše se točka i
dodaju riječi: »davanju razrješnice likvidatorima i članovima nadzornog odbora.
Na izradu početnih likvidacijskih financijskih izvješća odgovarajuće se
primjenjuju propisi o izradi godišnjih financijskih izvješća.«

Dosadašnja druga rečenica postaje treća
rečenica.

Članak 173.

U naslovu članka 377. riječ: *»nastavljanje«*
zamjenjuje se riječju: *»provođenje«.*

Članak 174.

U članku 380. stavku 2.
riječi: »nominalnim iznosima dionica« zamjenjuju se riječima: »sudjelovanju
dionica u temeljnom kapitalu društva.«

U stavku 3. u prvoj
rečenici riječi: »nominalnim iznosima dionica« zamjenjuju se riječima:
»sudjelovanju dionica u temeljnom kapitalu društva«. U drugoj rečenici riječi:
»nominalnim iznosima dionica« zamjenjuju se riječima: »sudjelovanju dionica u
temeljnom kapitalu društva«.

Članak 175.

U članku 384. stavku 2.
riječi: »ono sklopi prisilnu nagodbu« zamjenjuju se riječima: »ga se zaključi
nakon što rješenje o potvrdi stečajnog plana postane pravomoćno ili kada se
odlukom registarskog suda odredi brisanje upisa društva u sudski registar ali
se razlog zbog kojega je određeno brisanje otkloni prije nego što se donese
odluka o nastavljanju društva«.

Članak 176.

Iza članka 384. dodaje
se Odjeljak 11. i članci 374.a, 384.b i 384.c koji glase:

»Odjeljak 11.

NIŠTAVOST DRUŠTVA

Tužba za utvrđenje ništavosti

Članak 384.a

(1) Ako se u statutu
društva odnosno u izjavi o preuzimanju dionica pri njegovu osnivanju ne navode
tvrtka društva, visina temeljnog kapitala, ulozi u društvo, predmet poslovanja
ili su odredbe o predmetu poslovanja ništave ili nisu poštovani propisi o
najmanjoj dopuštenoj uplati dionica niti propisi o uvjetima i postupku za upis
u sudski registar, svaki dioničar, svaki član uprave i svaki član nadzornog odbora
može ustati s tužbom i zahtijevati da se utvrdi ništavost društva. Tužba se ne
može podići iz drugih razloga.

(2) Može li se
nedostatak ukloniti po odredbama članka 384.b ovoga Zakona, tužba se može
podići tek nakon što ovlaštenik za podizanje tužbe zatraži od društva da ukloni
nedostatak a ono to ne učini u roku od tri mjeseca.

(3) Tužba se mora
podići kod suda iz članka 40. ovoga Zakona u roku od tri godine od dana upisa
društva u sudski registar.

(4) Za tužbu se na odgovarajući način
primjenjuju odredbe članka 363. stavka 2. do 4., članka 363.a, članka 364.
stavka 1. rečenice 1. ovoga Zakona. Uprava društva mora javno ovjereni prijepis
ili presliku tužbe dostaviti registarskom sudu bez odgađanja od dana kada je
podignuta, a sud koji je donio presudu dostavit će je registarskom sudu u roku
od 15 dana od dana kada je postala pravomoćna. Registarski sud će upisati u
sudski registar zabilježbu spora, a ništavost društva nakon što mu se dostavi
pravomoćna presuda kojom se utvrđuje da je društva ništavo. Ako je tužbeni
zahtjev odbijen, registarski sud će brisati zabilježbu spora.

Uklanjanje nedostatka u statutu

Članak 384.b

Nedostatak statuta koji se odnosi na predmet
poslovanja može se otkloniti izmjenom statuta.

Učinak upisa ništavosti u sudski registar

Članak 384.c

(1) Nakon upisa ništavosti društva u sudski
registar provodi se likvidacija društva.

(2) Ništavost društva ne utječe na pravne
poslove poduzete u njegovo ime.

(3) Dioničari koji nisu u potpunosti uplatili
dionice dužni su to učiniti u mjeri u kojoj je to potrebno da bi se podmirile
obveze društva.«

Članak 177.

U članku 385. stavku 1. iza treće rečenice
dodaje se nova četvrta rečenica koja glasi: »To ne vrijedi u slučaju
preoblikovanja društva drugog pravnog oblika u društvo s ograničenom odgovornošću.«

Dosadašnja četvrta rečenica postaje peta
rečenica.

Članak 178.

U članku 387. stavku 1. u drugoj rečenici
riječi: »javno­bilježničke isprave« zamjenjuju se riječima: »javno­bilježničkog
akta ili privatne isprave koju potvrdi javni bilježnik«.

Članak 179.

U članku 388. stavku 1. točki 4. iza riječi:
»pojedinačnog« dodaje se riječ: »temeljnog«.

U točki 6. riječ:
»osnivačima« zamjenjuje se riječju: »članovima«.

Stavak 2. briše se.

Članak 180.

U naslovu članka 389.
brišu se riječi: *»i temeljni ulozi«* a cijeli se članak mijenja tako da
sada glasi:

»(1) Temeljni kapital
društva mora biti izražen u kunama.

 (2) Najniži iznos temeljnog kapitala društva
je 20.000,00 kuna.

Članak 181.

U članku 390. stavak 1.
i 2. mijenjaju se i glase:

»(1) Temeljni ulog ne
može biti manji od 200,00 kuna. Temeljni ulog mora biti izražen cijelim brojem
koji je višekratnik broja sto. Zbroj temeljnih uloga mora odgovarati iznosu
temeljnoga kapitala društva.

(2) Prije upisa društva u sudski registar svaki
osnivač mora uplatiti najmanje četvrtinu temeljenoga uloga kojega uplaćuje u
novcu, s tim da ukupni iznos svih uplata u novcu ne može biti manji od
10.000,00 kuna.«

Iza stavka 2. dodaje se novi stavak 3. koji
glasi:

»(3) Osim u slučajevima iz stavka 7. ovoga
članka, najmanje polovina temeljnog kapitala mora se uplatiti u novcu.«

Dosadašnji stavak 3. postaje stavak 4.

U dosadašnjem stavku 4. koji postaje stavak 5.
riječi: »članka 187. stavka 2. točke 2. i stavka 4.« zamjenjuju se riječima:
»članka 187. stavka 2. točke 2. i 3.«.

Dosadašnji stavci 5. i 6. postaju stavci 6. i 7.

Iza stavka 7. dodaje se stavak 8. koji glasi:

»(8) Osniva li se društvo isključivo sa ciljem
da nastavi voditi poduzeće koje djeluje već najmanje dvije godine pa ga u
društvo ulaže njegov imatelj sam ili zajedno sa članovima svoje uže obitelji
ili se to čini u provođenju stečajnog plana, obveza da najmanje polovina
temeljnog kapitala mora biti uplaćena u novcu odnosi se samo na onaj dio
temeljnog kapitala koji se ne uplaćuje unosom poduzeća u društvo. Ova se
odredba na odgovarajući način primjenjuje i kada se u društvo unosi više
poduzeća.«

Članak 182.

U članku 391. dodaju se
novi stavci 1. do 5. koji glase:

»(1) Društvenim se
ugovorom članovi društva mogu obvezati, pored uplate temeljnih uloga, na
dodatne uplate novca ili ispunjenje drugih činidbi koje imaju imovinsku
vrijednost. Time se ne povećava temeljni kapital društva.

(2) Obveza članova iz stavka 1. ovoga članka na
uplatu novca mora biti u razmjeru njihovih poslovnih udjela u društvu. Bez
učinka je odredba društvenog ugovora kojom se određuje neki drugi omjer
dodatnih uplata. Spomenuta se obveza može u društvenom ugovoru ograničiti određenim
iznosom, koji treba utvrditi omjerom poslovnih udjela članova. U društvenom se
ugovoru može odrediti i da članovi društva donose odluku o tome da će društvu
učiniti dodatna plaćanja. Nije li društvenim ugovorom izričito određeno da se
odluka donosi većinom od najmanje tri četvrtine danih glasova, članovi društva
mogu odluku donijeti samo jednoglasno.

(3) Ako član, kada se
to od njega traži, ne ispuni svoju obvezu naknadnog plaćanja društvu koja je
ograničena određenim iznosom, a kada nije tako ograničena ako ne prelazi iznos
određen društvenim ugovorom, primjenjuju se odredbe ovoga Zakona o zakašnjenju
s uplatom temeljnog uloga, ako društvenim ugovorom nije što drugo predviđeno.
Prednik člana društva odgovara za plaćanje društvu samo do visine obveze u
vrijeme podnošenja prijave za upis njegova izlaska iz društva u knjigu
poslovnih udjela.

(4) Ako obveza dodatnog
plaćanja nije ograničena odre­đenim iznosom, član društva koji je u cijelosti
uplatio temeljni ulog može se osloboditi obveze plaćanja koja otpada na njegov
poslovni udio tako da u roku od mjesec dana nakon što se od njega zahtijeva
plaćanje društvu stavi svoj poslovni udio na raspolaganje. Ako on u tome roku
ne plati ono što se od njega traži niti se koristi spomenutim pravom, društvo
ga može prepo­ručenim pismom obavijestiti da se smatra kako je svoj poslovni
udio stavio na raspolaganje društvu. Društvo mora u roku od mjesec dana od
primitka spomenute izjave člana društva, odnosno od spomenute obavijesti članu,
njegov poslovni udio izložiti prodaji javnim nadmetanjem, a prodaji na drugi
način samo ako se s time suglasi član društva o čijem je poslovnom udjelu
riječ. Društvo je dužno iznos postignut prodajom koji preostane nakon pokrića
troškova prodaje i podmirenja obveze dodatnog plaćanja isplatiti članu društva.
Ne može li se tražbina društva podmiriti utrškom od prodaje poslovnog udjela,
ovaj pripada društvu koje ga može otuđiti za vlastiti račun. Društvenim se
ugovorom način podmirenja obveze člana društva određen ovim stavkom može
ograničiti na slučaj kada zahtijevano dodatno plaćanje društvu prelazi neki
određeni iznos.

(5) Ono što je uplaćeno može se vratiti članovima
društva ako nije potrebno za pokriće gubitka društva. Povrat uplaćenog dopušten
je samo svim članovima u omjeru njihovih temeljnih uloga i ne prije isteka tri
mjeseca od kada društvo objavi odluku o povratu. Ako je društvenim ugovorom
predviđeno da su dodatne uplate moguće i prije nego što se u potpunosti uplate
temeljni ulozi, povrat tako uplaćenog nije dopušten prije nego što se u
potpunosti ne uplate temeljni ulozi. Vrate li se spomenute uplate protivno toj
zabrani, primatelji vraćenog iznosa, članovi uprave i preostali članovi društva
odgovaraju društvu po odredbama članaka 407. i 430. ovoga Zakona.«

Članak 183.

U članku 394. stavku 3.
dodaje se druga rečenica koja glasi: »Ako je vrijednost uloga u stvarima i
pravima u vrijeme podnošenja prijave za upis u sudski registar manja od iznosa
preuzetog temeljnog uloga koji se time uplaćuje, osnivač koji time nije uplatio
cijeli temeljni ulog dužan je prije upisa društva u sudski registar iznos koji
nedostaje uplatiti u novcu.«

U stavku 4. točki 4.
iza riječi: »imena,« dodaju se riječi: »odnosno tvrtke«.

U stavku 5. točki 7.
iza riječi: »popis« dodaju se riječi: »predsjednika i«, a u točki 9. iza
riječi: »uprave« dodaju se riječi: »ovjeren kod javnog bilježnika«.

U stavku 6. iza riječi:
»Zakona« stavlja se zarez i dodaju riječi: »ako ih se po društvenom ugovoru
mora ispuniti prije upisa društva u sudski registar,«.

Članak 184.

U članku 395. iza
stavka 2. dodaje se stavak 3. koji glasi:

»(3) Ovdje se na
odgovarajući način primjenjuju odredbe članka 188. stavka 3. ovoga Zakona.«

Članak 185.

U članku 397. stavku 1.
iza riječi: » uprave društva« dodaju se riječi: »kao solidarni dužnici«.

U stavku 5. u drugoj
rečenici riječ: »prisilnu« briše se, a na kraju rečenice briše se točka i
dodaju riječi: »ili je njegova obveza plaćanja naknade uređena stečajnim
planom.«.

Članak 186.

U članku 400. stavku 1.
u drugoj rečenici riječ: »treba« zamjenjuje se riječima: »se mora«. Iza četvrte
rečenice dodaje se peta rečenica koja glasi: »Nije dopušteno od toga izuzeti
pojedine članove društva koji kasne s uplatom uloga.«

Članak 187.

U članku 401. stavku 2.
u drugoj rečenici riječi: »pisani poziv« zamjenjuju se riječima: »poziv
preporučenim pismom«, a iza riječi: »tome« dodaju se riječi: »na isti način«.

Članak 188.

U članku 402. stavku 1.
u prvoj rečenici iza riječi: »uplate« briše se zarez i dodaju riječi: »ili član
nema pravnih prednika,«.

Članak 189.

U članku 403. stavku 1.
u prvoj rečenici briše se zarez a riječi: »može odlučiti da proda njegov
poslovni udio.« zamjenjuju se riječima: »niti za to može namaknuti sredstva
prodajom njegovog poslovnog udjela, neuplaćeni iznos moraju uplatiti ostali
članovi društva razmjerno svojim temeljnim ulozima.«. Druga i treća rečenica
brišu se.

Stavak 2. briše se.

U dosadašnjem stavku 3.
koji postaje stavak 2. dodaje se druga rečenica koja glasi: »Ako se poslovni
udio naknadno proda, iz postignutog utrška moraju se članovima društva
nadoknaditi iznosi koje su uplatili društvu po odredbama stavka 1. ovoga
članka, a ono što preostane mora se koristiti za podmirenje onoga što još nije
podmireno društvu na ime uplate temeljnog uloga isključenog člana i ostatak
tome članu.«

Članak 190.

U članku 406. stavku 1.
u prvoj rečenici zarez se zamjenjuje točkom a riječi: »ako bi to dovelo do
smanjenja temeljnog kapitala društva« brišu se. Iza rečenice 1. dodaje se nova
rečenica 2. koja glasi: »Članovima se ne smije isplatiti kamata na uplaćeni
temeljni ulog niti se može ugovoriti takva obveza društva.« U drugoj rečenici
koja postaje treća rečenica riječi: »godišnja dobit, ako isplata dobiti nije
isključena društvenim ugovorom ili odlukom članova društva.« zamjenjuju se
riječima: »godišnja dobit i neraspoređena dobit iz ranijih godina umanjena za
gubitke iz ranijih godina u mjeri u kojoj to nije isključeno zakonom,
društvenim ugovorom ili odlukom članova o upotrebi dobiti.« Dodaje se četvrta
rečenica koja glasi: »Odlukom o upotrebi dobiti članovi društva mogu, ako se
društvenim ugovorom drugačije ne odredi, iznos dobiti u potpunosti ili dijelom
unijeti u rezerve društva ili ostaviti kao neraspoređenu dobit.«

U stavku 3. riječ:
»može« zamjenjuje se riječju: »smije«, a iza riječi: »činidbe« dodaju se
riječi: »iz članka 391. stavka 6. ovoga Zakona«.

Članak 191.

U članku 407. stavku 1.
u drugoj rečenici briše se točka i dodaju riječi: »osim u dijelu u kome je ono
što je primio potrebno za podmirenje vjerovnika društva.«

U stavku 2. riječi iza
prvog zareza zamjenjuju se riječima: »za takvu naplatu društvu odgovaraju
ostali članovi društva u omjeru svojih poslovnih udjela, ako su ta sredstva
potrebna radi namirenja vjerovnika.«

U stavku 3. riječi:
»podijelit će se na ostale članove« zamjenjuju se riječima: »dužni su platiti
ostali članovi«, a riječi: »temeljnih uloga« zamjenjuju se riječima: »poslovnih
udjela«.

Iza stavka 5. dodaje se
stavak 6. koji glasi:

»(6) Članovi uprave
društva dužni su solidarno nadoknaditi članovima društva ono što su uplatili
društvu na temelju stavka 2. i 3. ovoga članka, ako su krivi za nedopuštene
isplate članovima društva.«

Članak 192.

Članak 408. mijenja se
i glasi:

»(1) Član koji društvu
u vrijeme kad je ono u krizi umjesto da mu pribavi vlastiti kapital, kada bi mu
ga inače uredni gospodarstvenici trebali pribaviti, dade zajam, može u
stečajnom postupku ostvarivati zahtjev za povrat zajma samo kao stečajni
vjerovnik nižeg isplatnog reda.

(2) Treća osoba koja
društvu u vrijeme iz stavka 1. ovoga članka dade zajam umjesto da mu članovi
pod tamo navedenim uvjetima pribave vlastiti kapital i kojoj član društva dade
neko osiguranje za povrat zajma ili joj to jamči može u stečajnom postupku
ostvarivati zahtjev za povrat zajma samo za onaj iznos za koji se nije uspjela
namiriti iz dobivenog osiguranja odnosno jamstva.

(3) Odredbe stavka 1. i
2. ovoga članka na odgovarajući se način primjenjuju i na druge pravne radnje
članova društva i trećih osoba koje u gospodarskom smislu odgovaraju davanju
zajma. Pravila o nadomještanju vlastitog kapitala društva ne vrijede za člana
društva koji ne vodi njegove poslove a čiji se poslovni udio odnosi na desetinu
ili manji dio temeljnog kapitala društva. Stekne li zajmodavac društva u krizi
u to vrijeme poslovne udjele u tom društvu u cilju da se prevlada krizno
stanje, to nema za posljedicu da se pravila o nadomještanju kapitala
primjenjuju na njegove ranije i nove zajmove.

(4) Ako društvo u
slučajevima iz stavka 2. i 3. ovoga članka vrati zajam u posljednjoj godini
prije podnošenja prijedloga za otvaranje stečajnog postupka nad društvom ili
nakon podnošenja tog prijedloga, član društva koji je dao osiguranje ili jamčio
za povrat zajma dužan je tako isplaćeni iznos vratiti društvu. Na to se na
odgovarajući način primjenjuju pravila Stečajnog zakona. Ta obveza postoji samo
do visine iznosa za koji je član društva jamčio povrat zajma ili koji odgovara
vrijednosti danog osiguranja u vrijeme vraćanja zajma. Član društva se oslobađa
spomenute obveze ako predmet danog osiguranja vjerovniku stavi na raspolaganje
društvu kako bi ono moglo namiriti svoju tražbinu iz njegove vrijednosti. Ove
odredbe se na odgovarajući način primjenjuju i na ostale pravne radnje koje u
gospodarskom smislu odgovaraju davanju zajma.«

Članak 193.

U članku 410. stavku 2.
u drugoj rečenici riječi: »jedan od članova uprave društva dužan« zamjenjuju se
riječima: »uprava društva dužna«.

U stavku 4. u prvoj
rečenici iza brojke: »6« dodaju se riječi: »te članka 430.«. Dodaje se druga
rečenica koja glasi: »Oni solidarno i neograničeno cijelom svojom imovinom
odgovaraju za štetu vjerovnicima i članovima društva te drugim osobama ako bi
im ona bila pričinjena zbog netočnog upisa u knjizi poslovnih udjela ili
nepravodobnog upisa u tu knjigu ili izjava danih sudu u kojima su bili netočni
podaci ili zbog toga što sudu nisu dali izjave koje su po zakonu bili dužni
dati.«

Članak 194.

U članku 411. stavku 1.
na kraju teksta briše se točka i dodaju riječi: »i o čijem je članstvu u
društvu obaviješten registarski sud.« Dodaje se druga rečenica koja glasi: »U
slučaju neslaganja stanja upisa u knjizi poslovnih udjela i sadržaja obavijesti
o članovima društva koje registarskom sudu dostavlja uprava društva, smatra se
da su članovi društva osnivači navedeni u društvenom ugovoru odnosno osobe
navedene u spomenutoj obavijesti, a ako društvo ima samo jednog člana da je to
osoba upisana u sudskom registru.«

Članak 195.

U članku 412. stavku 3. u prvoj rečenici riječi:
»javno­bilježničke isprave« zamjenjuju se riječima: »javno­bilježničkog akta
ili privatne isprave koju potvrdi javni bilježnik«. Iza druge rečenice dodaje
se treća rečenica koja glasi: »Za prijenos poslovnog udjela nije potrebna
promjena društvenog ugovora.«

Članak 196.

U članku 413. stavku 3. u prvoj rečenici riječ:
»izvršnom« zamjenjuje se riječju: »ovršnom«, a riječ: »izvršni« riječju:
»ovršni«. U trećoj rečenici riječ: »izvršnog« zamjenjuje se riječju: »ovršnog«.

Članak 197.

U naslovu članku 414. iza riječi: *»Prijenos«*
dodaje se riječ: *»naslijeđenog«,* a riječ: *»nasljeđivanjem«* briše
se.

Članak 198.

U članku 416. stavku 3. u drugoj rečenici
riječi: »poslovnog udjela« zamjenjuju se riječima: »temeljnog uloga«.

Iza stavka 4. dodaje se stavak 5. koji glasi:

»(5) Nije dopušten
istodobni prijenos više dijelova jednog poslovnog udjela na istog stjecatelja.«

Članak 199.

U članku 418. stavku 2.
riječi: »prelazi temeljni kapital« zamjenjuju se riječima: »prelazi iznos
temeljnog kapitala«, riječi: »bez da s time« zamjenjuju se riječima: »a da s
time ne« i riječ: »ili« zamjenjuje se riječju: »ni«.

U stavku 4. riječi:
»koja prelazi njegov temeljni kapital.« zamjenjuju se riječima: »čija
vrijednost prelazi iznos njegovog temeljnog kapitala.« Dodaje se druga rečenica
koja glasi: »Stje­canje ili zalaganje vlastitog poslovnog udjela protivno
odredbama stavka 2. i 4. ovoga članka je valjano.«

Iza stavka 4. dodaje se
stavak 5. koji glasi:

»(5) Stjecanje
vlastitih poslovnih udjela dopušteno je i kada se to čini radi davanja
otpremnine članovima društva zbog provedene statusne promjene društva, ako se
poslovni udio stekne u roku od šest mjeseci od provedene promjene ili
pravomoćnosti sudske odluke, a društvo može stvoriti propisane rezerve za
vlastite poslovne udjele tako da se s time ne smanji temeljni kapital društva
ni rezerve predviđene društvenim ugovorom koje društvo ne smije koristiti za
isplate svojim članovima.«

Članak 200.

U članku 420. stavku 2. dodaju se rečenice koje
glase: »U tužbi se mora navesti i iznos naknade za poslovni udio te odrediti
primjereni rok za njeno plaćanje članu koji istupa iz društva. Usvoji li
tužbeni zahtjev, sud mora odrediti iznos naknade tržišne vrijednosti
tužiteljeva poslovnog udjela i naložiti da mu je društvo isplati u roku određenom
u presudi. Pri određivanju spomenutog roka sud će voditi brigu o stanju društva
i njegovim poslovnim potrebama.«

Iza stavka 2. dodaje se novi stavak 3. koji
glasi:

»(3) Bez obzira na odredbe stavka 1. ovoga
članka društvo može tužbom podignutom protiv svog člana zahtijevati da ga sud
isključi iz društva ako za to postoji važan razlog. Važan razlog za isključenje
člana iz društva je njegovo ponašanje kojim se onemogućuje ili znatno otežava
postizanje cilja društva pa se zbog toga njegov ostanak u društvu čini za
društvo nepodnošlji­vim. Tužbu mogu podići i svi ostali članovi društva. U njoj
se mora navesti i iznos naknade te primjereni rok za plaćanje naknade
isključenom članu društva. Sud izriče isključenje člana iz društva pod odgodnim
uvjetom da mu društvo isplati u presudi određenu naknadu tržišne vrijednosti
poslovnog udjela u roku kojeg odredi u presudi. Pri određivanju spomenutog roka
sud će uzeti u obzir stanje društva i njegove poslovne potrebe. »

U dosadašnjem stavku 3. koji postaje stavak 4.
iza riječi: »stavka 2.« dodaju riječi: »ni društvo prava iz stavka 3.«.

Članak 201.

U članku 421. stavku 2. na kraju prve rečenice
briše se točka i dodaju riječi: »odnosno isključenja«.

Članak 202.

U članku 422. stavku 2. riječi: »na vlastitu
odgovornost.« zamjenjuju se riječima: »u skladu s društvenim ugovorom, odlukama
članova društva i obveznim uputama skupštine i nadzornog odbora, ako ga društvo
ima.«

U stavku 4. iza riječi: »određeno,« dodaje se
riječ: »svi«.

Članak 203.

U članku 423. stavku 2. u prvoj rečenici točka
se zamjenjuje zarezom i dodaju riječi: »ako društvenim ugovorom nije predviđeno
da je imenuje netko drugi u društvu.«

Članak 204.

U članku 424. stavku 1. iza prve rečenice dodaje
se nova druga rečenica koja glasi: »Ako je društvenim ugovorom predviđeno da
članove uprave imenuje nadzorni odbor, on je, nije li tim ugovorom drukčije
određeno, ovlašten i za opoziv njihova imenovanja.« Dosadašnja druga rečenica
postaje treća rečenica.

U stavku 2. dodaju se rečenice 2., 3. i 4. koje
glase: »Od članova društva koji nisu glasovali za opoziv imenovanja člana
uprave može se tužbom sudu zatražiti da se s opozivom suglase. O parnici se
mora putem suda obavijestiti člana uprave o kome je riječ. Sud može u toku
postupka privremenom mjerom zabraniti članu uprave povodom čijeg se opoziva
vodi spor vođenje poslova i zastupanje društva, ako se učini vjerojatnim da bi
njegovim daljnjim djelovanjem društvu bila pričinjena nenadoknadiva šteta.«

Članak 205.

Iza članka 424. dodaje se članak 424.a i naslov
iznad njega koji glasi:

»Ostavka člana uprave

Članak 424.a

(1) Predsjednik i član uprave mogu dati ostavku
neovisno o zahtjevu za naknadu štete koji društvo zbog toga može imati prema
njima iz ugovora koji su sklopili s društvom. Za prestanak članstva u upravi
nije potrebna odluka u društvu. Ne proizlazi li iz izjave kojom je ostavka dana
što drugo, ona djeluje, ako za nju postoji važan razlog, od dana kada je
izjavljena društvu, u protivnom tek po proteku 14 dana od tog dana.

(2) Ostavka iz stavka 1. ovoga članka izjavljuje
se u pisanom obliku skupštini društva, ako je bila najavljena u dnevnom redu
skupštine, a ako je društvenim ugovorom nadzorni odbor, kada ga društvo ima,
ovlašten za imenovanje članova uprave, tom odboru ili svim članovima društva
ili članu društva koji je društvenim ugovorom ovlašten imenovati predsjednika
odnosno člana uprave društva. O ostavci se mora obavijestiti sve ostale članove
uprave, a ako društvo ima nadzorni odbor, njegova predsjednika.

(3) Ostavka se može opozvati samo uz suglasnost
onoga kome je izjavljena u skladu sa zakonom odnosno društvenim ugovorom.«.

Članak 206.

U članku 425. stavak 2. mijenja se i glasi:

»(2) Prijavu za upis promjena iz stavka 1. ovoga
članka podnose svi članovi uprave društva, a ako društvo ima nadzorni odbor,
tada i njegov predsjednik. Prijavi se prilažu odluka o opozivu imenovanja člana
uprave odnosno njegova ostavka i odluka o imenovanju novog člana u izvorniku
ili u javno ovjerovljenoj preslici te javno ovjerovljeni potpisi novih članova
uprave radi pohrane u sudskom registru.

Iza stavka 2. dodaju se stavci 3. i 4. koji
glase:

»(3) Novi članovi uprave moraju u prijavi dati
izjave iz članka 394. stavka 4. točke 3. ovoga Zakona.

(4) Upis promjene člana uprave u sudski registar
deklaratorne je naravi.«

Članak 207.

U članku 426. stavak 7. mijenja se i glasi:

»(7) Ako društvo ima samo jednog člana, zbog
toga što drži sve udjele u društvu ili uz njega još i društvo, pravni poslovi
između njega i društva u kojima on zastupa društvo mogu se sklapati pod pretpostavkom
iz čl. 49. stavak 3. ovoga Zakona, pa i kada nije jedini član uprave, ali te i
poslove koje u ime društva sklapa s trećima mora sklopiti u pisanom obliku ili
se o tome mora sastaviti ispravu s tekstom onoga što je dogovoreno. Spomenute
isprave nisu potrebne kada je riječ o poslovima u okviru uobičajenog poslovanja
društva sklopljenim pod uobičajenim uvjetima.«

Iza stavka 7. dolazi stavak 8. koji glasi:

»(8) Društvo stječe prava i preuzima obveze iz
poslova koje u njegovo ime sklopi uprava neovisno o tome je li posao izričito
sklopljen u njegovo ime ili iz okolnosti proizlazi da je volja strana u poslu
bila da ga se sklopi u ime društva.«

Članak 208.

U članku 428. stavku 1. na kraju teksta briše se
točka i dodaju riječi: »i vođenje poslova unutarnjeg nadzora.«

Iza stavka 2. dodaje se stavak 3. koji glasi:

»(3) Uprava mora svakome članu društva bez odgađanja
po njihovoj izradi dostaviti godišnja financijska izvješća, izvješće o stanju
društva i godišnja financijska izvješća koncerna kao i izvješće o stanju
koncerna kako bi oni mogli na skupštini ili odlukom donesenom pisanim putem u
zakonom propisanom roku, koji se ne može produljiti društvenim ugovorom,
utvrditi godišnja financijska izvješća društva. Ako je godišnja financijska
izvješća pregledao revizor, njegovo se izvješće mora dostaviti bez odgađanja
kada ga društvo primi. Svaki član ima, za vrijeme od 14 dana prije ispitivanja
godišnjih financijskih izvješća u skupštini društva ili prije isteka roka za
donošenje o tome odluke članova društva pisanim putem, pravo uvida u poslovne
knjige i dokumentaciju društva. Ako društvo po zakonu mora imati nadzorni odbor
ili je to predviđeno društvenim ugovorom, tim se ugovorom može odrediti da
članovi društva nemaju spomenuto pravo uvida, da im se za to daje kraći rok od
onog propisanog zakonom ili ih se može podvrći drugim ograničenjima. U tom
slučaju se svim članovima društva mora bez odgađanja dostaviti izvješće uprave
o stanju društva, prijedlog odluke o upotrebi dobiti, izvješće revizora, ako ga
društvo ima, i izvješće revizora u pogledu koncerna.«

Članak 209.

Članak 430. mijenja se i glasi:

»Na dužnu pozornost i odgovornost članova uprave
na odgovarajući se način primjenjuju odredbe članka 252. i 273. ovoga Zakona.«

Članak 210.

U članku 431. dodaje se treća rečenica koja
glasi: »Nadzorni odbor, odnosno članovi društva ne mogu odlučiti da daju kredit
ako bi ga trebalo dati iz imovine potrebne za to da bi se u društvu održala
vrijednost temeljnog kapitala. Kredit koji bi bio dan suprotno tome mora se
odmah vratiti društvu.«

Članak 211.

Iza članka 431. dodaje se članak 431.a i naslov
iznad njega koji glase:

»Izvješća nadzornom odboru odnosno skupštini
društva

Članak 431.a

Na davanje izvješća
uprave nadzornom odboru, ako ga društvo ima, a u protivnom skupštini društva,
na odgovarajući se način primjenjuju odredbe članka 250. ovoga Zakona.«

Članak 212.

U članku 434. stavku 2.
točki 2. na kraju teksta točka se zamjenjuje zarezom i dodaje riječ: »ili« te
dodaju točke 3., 4. i 5. koje glase:

»3. ako je temeljni
kapital društva veći od 600.000,00 kuna i ono ima više od 50 članova, ili

4. ako društvo
jedinstveno vodi dionička društva ili društva s ograničenom odgovornošću koja
moraju imati nadzorni odbor ili s više od 50% sudjeluje u njima s neposrednim
udjelom u temeljnom kapitalu a u oba slučaja je broj zaposlenih u nekome od
društava ili u svim društvima zajedno u prosjeku veći od 300, ili

5. ako je društvo
komplementar u komanditnom društvu a prosječan broj zaposlenih u društvu i u
komanditnom društvu je zajedno veći od 300.«

U stavku 4. u prvoj
rečenici iza riječi: »točke 1.« stavlja se zarez i dodaju riječi: »4. i 5.«.
Iza treće rečenice dodaje se četvrta rečenica koja glasi: »U slučaju iz stavka
2. točke 4. ovoga članka uprave tamo spomenutih društava dužne su upravi društva
na njen zahtjev bez odgađanja priopćiti tražene podatke.«

Članak 213.

U članku 436. stavku 1.
riječi: »423. stavka 1.« zamjenjuju se riječju: »255.«.

Stavak 2. briše se.

Dosadašnji stavak 3.
postaje stavak 2.

Članak 214.

U članku 437. iza
stavka 3. dodaje se stavak 4. koji glasi:

»(4) Članovi prvog
nadzornog odbora imenuju se pri osnivanju društva za vrijeme do odluke
skupštine društva ili članova društva izvan skupštine kojom po proteku godine
dana od upisa društva u sudski registar odlučuju o tome da li da im se dade
razrješnica. Do tada ih skupština odnosno članovi društva izvan skupštine mogu
opozvati odlukom donesenom običnom većinom glasova.«

Članak 215.

Članak 438. briše se.

Članak 216.

U članku 439. iza riječi: »članaka« dodaju se
riječi: »252. i«, a iza broja: »271.« dodaju se riječi: »i 273.«.

Članak 217.

U članku 441. stavku 1. točki 1. na kraju teksta
dodaju se riječi: »davanju razrješnice članovima uprave i nadzornog odbora, ako
ga društvo ima, što valja učiniti u prvih osam mjeseci poslovne godine za
prethodnu godinu,«.

Iza točke 2. dodaje se
točka 2.a koja glasi:

»2.a povratu dodatnih
uplata novca članovima društva,«.

U točki 6. riječi:
»davanju prokure za sva poduzeća« zamjenjuju se riječima: »davanju prokure ili
trgovačke punomoći za sve pogone koju treba dati uprava,«. Iza točke 9. dodaje
se točka 10. koja glasi:

»10. sklapanju ugovora
kojima društvo treba trajno steći stvari ili prava za neki svoj pogon za koje
se plaća protuvrijednost koja je viša od vrijednosti petine temeljnog kapitala
društva kao i o izmjeni takvih ugovora na teret društva, što je uvjet za
njihovu valjanost, osim kada je riječ o stjecanju u ovršnom postupku, s time da
se odluka o tome mora donijeti s većinom od tri četvrtine danih glasova.«

U stavku 2. iza riječi:
»točke 1.« stavlja se zarez i dodaje riječ: »2.a« a riječi: »i 4. ovoga članka«
zamjenjuju se riječima: »4., 9., a točke 10. ovoga članka ako se ugovori
sklapaju u roku od dvije godine nakon što je društvo upisano u sudski
registar.«.

Članak 218.

U članku 444. stavku 2.
riječi: »prije njezina održavanja« zamjenjuju se riječima: »od dana objave ili
primitka poziva kojim se saziva skupština«.

Članak 219.

U članku 445. stavku 2.
prva rečenica mijenja se i glasi: »Svaki iznos temeljnog uloga od 200,00 kuna
daje pravo na jedan glas.«

U stavku 4. u prvoj
rečenici iza riječi: »punomoćju« stavlja se zarez i dodaju riječi: »ako
društvenim ugovorom nije određeno da se punomoć može dati i u manje formalnom
obliku,«.

Članak 220.

Naslov članka i članak
447. mijenjaju se i glase:

»Pravo na obaviještenost

Članak 447.

(1) Uprava društva mora svakome članu društva
dati obavijesti o stvarima društva i dopustiti uvid u poslovne knjige i
dokumentaciju društva bez odgađanja po primitku zahtjeva da mu se to omogući.

(2) Članu se društva može uskratiti pravo iz
stavka 1. ovoga članka u slučaju kada postoji bojazan da bi ga on mogao
upotrijebiti za svrhe koje nisu u vezi s njegovim članstvom u društvu i da bi
time društvu ili s njime povezanome društvu mogla biti pričinjena šteta. O tome
da se članu uskrate spomenute obavijesti i odbije spomenuto pravo uvida
odlučuje skupština društva.

(3) Uprava može odbiti članu društva dati
obavijesti o stvarima društva i uvid u poslovne knjige i dokumentaciju ako ono
ima nadzorni odbor.

(4) Društvenim se ugovorom ne može odstupiti od
odredaba stavka 1. i 2. ovoga članka.

(5) Na odlučivanje suda o pravu člana društva na
obaviješte­nost na odgovarajući se način primjenjuju odredbe članka 288. ovoga
Zakona.«.

Članak 221.

Naslov članka i članak 448. mijenjaju se i
glase:

»Ništavost odluka skupštine

Članak 448.

Na ništavost odluka
skupštine na odgovarajući se način primjenjuju odredbe članka 355. do 359.
ovoga Zakona.«

Članak 222.

U članku 450. stavku 4.
iza riječi: »može« stavlja se zarez, iza riječi: »temelju« dodaju se riječi:
»za to«, riječ: »prijedloga« zamjenjuje riječju: »zahtjeva« i iza nje stavlja
zarez, a točka se briše i dodaju riječi: »koje smatra primjerenim.«.

Članak 223.

U članku 451. stavku 1.
u trećoj rečenici iza riječi: »odbor« stavlja se zarez i dodaju riječi: »ako ga
društvo ima,«.

Članak 224.

U članku 454. stavku 1.
u drugoj rečenici riječi: »javno­bi­ljež­ničke isprave« zamjenjuju se riječima:
»javnobilježničkog akta, privatne isprave koju potvrdi javni bilježnik ili
javno­biljež­ničkog zapisnika.«.

Članak 225.

U članku 455. stavku 2.
riječ: »imenovati« zamjenjuje se rije­č­ju: »izabrati«.

Stavak 3. briše se.

Dosadašnji stavci 4. i
5. postaju stavci 3. i 4.

Članak 226.

U naslovu članka 457.
dodaje se rečenica koja glasi: *»Po­ve­ćanje novim uplatama.«*

U članku 157. stavku 5.
riječi:  »javnobilježničke isprave.«
zamjenjuju se riječima: »javnobilježničkog akta ili privatne isprave koju
ovjeri javni bilježnik.«.

U stavku 6. u drugoj
rečenici riječi: »obveze koje novi član društva preuzima« zamjenjuju se
riječima: »činidbe na koje preuzimatelj treba biti obvezan«.

Članak 227.

U članku 458. stavku 1.
u drugoj rečenici riječi: »stavka 1.« brišu se.

U stavku 2. točki 1.
riječi: »javnobilježničke« zamjenjuju se rije­čima: »javnobilježničkog akta ili
privatne isprave koju ovjeri javni bilježnik«.

U točki 2. riječ: »novi« briše se.

Iza stavka 3. dodaje se stavak 4. koji glasi:

»(4) Na odgovornost
članova uprave koji su podnijeli prijavu za upis povećanja temeljnoga kapitala
u sudski registar na odgovarajući se način primjenjuju odredbe članka 397.
stavka 1., 3., 5. i 6. ovoga Zakona.«

Članak 228.

U članku 459. stavku 1.
u prvoj rečenici iza riječi: »rezervi« dodaju se riječi: »i kapitalne dobiti«,
riječi: »donese odluka o prihvaćanju godišnjih financijskih izvješća za
poslovnu godinu,« zamjenjuju se riječima: »utvrde godišnja financijska izvješća
za poslovnu godinu koja je neposredno prethodila godini u kojoj se donosi
odluka,« briše se točka i dodaju riječi: »i donese odluka o upotrebi dobiti.«.
U drugoj rečenici briše se točka i dodaju riječi: »i sredstva koja su odlukom o
upotrebi dobiti namijenjena za unos u te rezerve.« Dodaje se treća rečenica
koja glasi: »Ovdje se primjenjuju odredbe o izmjeni društvenog ugovora.«

U stavku 2. u prvoj
rečenici briše se točka i dodaju riječi: »bez rezerve.« Na kraju treće rečenice
briše se točka i dodaju riječi: »bez rezerve.«.

U stavku 3. dodaje se
treća rečenica koja glasi: »U odluci o povećanju temeljnog kapitala mora se
navesti povećava li se taj kapital povećanjem nominalnih iznosa postojećih
poslovnih udjela u društvu i za koji iznos ili se to čini izdavanjem novih
poslovnih udjela i kojeg nominalnog iznosa.«

U stavku 4. na kraju
teksta točka se zamjenjuje zarezom i dodaju riječi: »a ako se to čini
izdavanjem novih poslovnih udjela da temeljni ulozi koji na njih otpadaju
zajedno s ostalim temeljnim ulozima odgovaraju temeljnom kapitalu nakon njegova
povećanja.«.

U stavku 5. riječi:
»članova društva moraju biti« zamjenjuju se riječima: »pripadaju članovima
društva«.

U stavku 7. dodaju se
rečenice koje glase: »U pogledu njih je povećanje temeljnog kapitala moguće
samo povećanjem nominalnih iznosa temeljnih uloga koji otpadaju na te poslovne
udjele. Postoje li uz njih i poslovni udjeli za koje su u potpunosti uplaćeni
temeljni ulozi, u pogledu njih se povećanje temeljnog kapitala može provesti
povećanjem nominalnih iznosa tih uloga ili izdavanjem novih poslovnih udjela.«

Iza stavka 7. dodaje se
novi stavak 8. koji glasi:

»(8) Ako povećanje
temeljnog kapitala dovodi do toga da na neki poslovni udio otpada samo dio
novog poslovnog udjela, takvo pravo na stjecanje udjela može se prenositi i
naslijediti. Prava iz novog poslovnog udjela mogu se koristiti, uključujući i
zahtjev za izdavanjem isprave koja se odnosi na taj udio, samo ako se svi
spomenuti dijelovi sjedine kod jedne osobe, a kada je riječ o više ovlaštenika
na udjelu, ako svi dijelovi čine jedan puni poslovni udio, po pravilima iz
članka 417. ovoga Zakona.«

U dosadašnjem stavku 8.
koji postaje stavak 9. dodaju se rečenice koje glase: »Ako se pojedina prava iz
poslovnih udjela za koje su djelomično uplaćeni temeljni ulozi određuju prema
onome što je uplaćeno, ona pripadaju članovima društva dok ne uplate ono što im
je još preostalo samo prema visini uplaćenog uloga uvećana za postotak
povećanja temeljnog kapitala koji otpada na nominalni iznos temeljnog uloga.
Nakon daljnjih uplata na odgovarajući se način povećavaju i prava.«

U dosadašnjem stavku 9.
koji postaje stavak 10. dodaje se druga rečenica koja glasi: »Ovdje se na
odgovarajući način primjenjuju odredbe članka 338. stavka 2. ovoga Zakona.«

Članak 229.

U članku 462. stavku 3.
dodaje se treća rečenica koja glasi: »Ovdje se na odgovarajući način
primjenjuju odredbe članka 348. ovoga Zakona.«

Članak 230.

U naslovu članka 463.
riječ: *»naknade«* zamjenjuje se rije­čju: *»nakane«*.

Članak 231.

U članku 464. stavku 4.
na kraju teksta točka se zamjenjuje zarezom i dodaju riječi: »premda je
postupio s pažnjom urednog i savjesnog gospodarstvenika.«.

Članak 232.

Iza članka 465. dodaju
se članci 465.a, 465.b, 465.c i 465.d koji glase:

»Pojednostavnjeno smanjenje temeljnog kapitala

Članak 465.a

Na pojednostavnjeno smanjenje temeljnog kapitala
na odgo­varajući se način primjenjuju odredbe članaka 349. do 351. ovoga
Zakona.

Korištenje iznosa smanjenja temeljnog kapitala

Članak 465.b

(1) Iznosi kapitalne dobiti i rezervi te iznosi
temeljnog kapitala korišteni pri njegovu smanjenju smiju se koristiti samo da
bi se izravnale niže vrijednosti i pokrio gubitak. Ti se iznosi smiju unijeti u
kapitalnu dobit ako ona s time ne bi prešla visinu od 5 % temeljnog kapitala
društva. Pritom se uzima u obzir iznos temeljnog kapitala nakon smanjenja.

(2) Iznos unesen u kapitalnu dobit smije se
prije isteka pete poslovne godine po proteku poslovne godine u kojoj je
donesena odluka o smanjenju temeljnog kapitala koristiti samo za:

1. pokriće gubitka iskazanog u poslovnoj godini
ako ga se ne mo­že pokriti iz neraspoređene dobiti iz ranijih godina ni korište­njem
rezervi iz dobiti,

2. pokriće gubitka iz ranijih godina ako ga se
ne može pokriti iz dobiti iskazane u posljednjoj poslovnoj godini niti
korištenjem rezervi iz dobiti i

3. povećanje temeljnog kapitala iz sredstava
društva.

(3) Pokaže li se iz godišnjeg financijskog
izvješća za poslovnu godinu u kojoj je donesena odluka o smanjenju temeljnog
kapitala ili iz izvješća za obje poslovne godine nakon nje da nije došlo do
onolikih smanjenja vrijednosti odnosno gubitaka koji su navedeni u odluci o
smanjenju temeljnog kapitala, iznos razlike mora se unijeti u kapitalnu dobit
društva.

Iskaz temeljnog kapitala nakon smanjenja

Članak 465.c

(1) U godišnjem financijskom izvješću za
posljednju poslovnu godinu prije poslovne godine u kojoj je donesena odluka o
smanjenju temeljnog kapitala društva temeljni kapital, kapitalna dobit i
rezerve iz dobiti mogu se iskazati u visini u kojoj bi trebale biti nakon
smanjenja temeljnog kapitala. To ne vrijedi ako se u godišnjem financijskom
izvješću utvrdi drukčije nego što je to učinjeno u odluci o smanjenju temeljnog
kapitala.

(2) Odluku o utvrđenju
godišnjih financijskih izvješća treba donijeti zajedno s odlukom o smanjenju
temeljnog kapitala.

(3) Odluke iz stavka 2.
ovoga članka su ništave ako se odluka o smanjenju temeljnog kapitala ne upiše u
sudski registar u roku od tri mjeseca nakon što je donesena. Taj rok ne teče za
vrijeme dok traje postupak po tužbi za utvrđenje ništavosti spomenute odluke.

(4) Godišnje
financijsko izvješće se ne smije službeno objaviti prije nego što se odluka o
smanjenju temeljnog kapitala upiše u sudski registar.

Smanjenje uz istodobno povećanje temeljnog
kapitala

Članak 465.d

(1) Ako se u slučaju iz
članka 465.c istodobno sa sma­nje­njem temeljnog kapitala donese i odluka o
njegovu povećanju, i to se povećanje može u godišnjem financijskom izvješću
iskazati kao provedeno. Odluka o takvom povećanju temeljnog kapitala je
dopuštena samo ako se preuzeti temeljni ulozi ne uplaćuju unosom u društvo
stvari i prava, a za svaki novi temeljni ulog je uplaćeno najmanje onoliko
koliko se mora uplatiti pri povećanju temeljnog kapitala u vrijeme podnošenja
prijave za upis u sudski registar da je temeljni kapital povećan. Javnom bilježniku
u obliku čije je javnobilježničke isprave donesena odluka o povećanju temeljnog
kapitala društva mora se dostaviti dokaze o preuzimanju temeljnih uloga i
njihovoj uplati.

(2) Odluke o smanjenju
i o istodobnom povećanju temeljnog kapitala su ništave ako ih se u roku od tri
mjeseca od kada su donesene ne upiše u sudski registar. Spomenuti rok ne teče
za vrijeme trajanja postupka povodom tužbe kojom se traži utvrđenje da je
odluka ništava. Odluke se mogu upisati u sudski registar samo zajedno.

(3) Godišnje
financijsko izvješće se ne smije službeno objaviti prije nego što se odluka o
smanjenju temeljnog kapitala upiše u sudski registar.«

Članak
233.

U članku 466. stavku 1.
točka 4. mijenja se i glasi:

»4. pravomoćna odluka
stečajnog vijeća o otvaranju i zaklju­čenju stečajnog postupka na temelju
članka 63. stavka 1. Ste­čaj­nog zakona.«

U točki 5. iza riječi:
»odluka« dodaju se riječi: »registarskog suda«, a riječi: »utvrđuje da je upis
društva u sudski registar bio nezakonit,« zamjenjuju se riječima: »određuje
brisanje društva po službenoj dužnosti,«.

U točki 7. riječi:
»napose po odredbama« zamjenjuju se riječima: »uz odgovarajuću primjenu
odredbi«, iza riječi: »3. i« dodaje se riječ: »primjenu«, a riječ: »i« na kraju
se zamjenjuje zarezom.

Iza točke 8. dodaje se
točka 9. koja glasi:

»9. pravomoćna presuda
suda.«.

Članak 234.

Naslov članka i članak
469. mijenjaju se i glase:

»Odgovornost članova uprave zbog učinjenih
plaćanja nakon nastanka stečajnog razloga

Članak 469.

Članovi uprave društva dužni su platiti društvu
iznose koje su isplatili u ime društva nakon što je nastao razlog za otvaranje
stečajnog postupka nad društvom. Oni ne odgovaraju za ona plaćanja koja su
učinili nakon nastajanja spomenutog razloga s pažnjom urednog i savjesnog
gospodarstvenika. Na to se na odgovarajući način primjenjuju odredbe članka
430. ovoga Zakona.«

Članak 235.

U članku 472. riječi: »368. stavka 2.«
zamjenjuju se rije­či­ma: »368. stavka 3., članka 369. do«.

Članak 236.

Iza članka 472. dodaje se Odjeljak 6. i članak
472.a koji glasi:

»Odjeljak 6.

NIŠTAVOST DRUŠTVA

Članak 472.a

Na ništavost društva na
odgovarajući se način primjenjuju odredbe članka 384.a do 384.c ovoga Zakona.«

Članak 237.

U članku 474. stavku 2.
u prvoj rečenici točka se zamjenjuje zarezom i dodaju riječi: »a ako je to
društvo izdalo dionice bez nominalnog iznosa brojem tih dionica koje mu
pripadaju.«

Članak 238.

Iza članka 478. dodaje
se članak 478.a i naslov iznad njega koji glase:

»Vanjski dioničari

Članak 478.a

(1) Ako je sklopljen
ugovor o vođenju poslova društva ili ugovor o prijenosu dobiti (članak 479.
stavak 1.), vanjski su dioničari oni dioničari ovisnoga društva koji istodobno
nisu i dioničari odnosno članovi vladajućeg društva.

(2) Vanjskim dioničarom
ne smatra se vladajuće društvo.

(3) Vanjskim
dioničarima smatraju se i članovi ovisnoga društva, ako je ono društvo s
ograničenom odgovornošću.«

Članak 239.

U članku 479. stavku 1.
u trećoj rečenici na kraju briše se točka i dodaju riječi: »(ugovor o vođenju
vlastitog poduzeća).«.

U stavku 2. iza riječi:
»njih« dodaje se riječ: »ne«.

U stavku 3. brojka:
»222« zamjenjuje se brojkom: »223«.

Članak 240.

U članku 480. stavku 1.
točki 1. riječi: »svojih pogona« zamjenjuju se riječima: »dijelova svoga
poduzeća (svojih pogona)«, a riječ: »pogona« zamjenjuje se riječima: »dijelova
podu­zeća (pogona)«.

U točki 2. riječi:
»svojih pogona« zamjenjuju se riječima: »dijelova svog poduzeća (pogona)«.

Točka 3. mijenja se i
glasi:

»3. obvezuju da će
svoje poduzeće ili dio svoga poduzeća (pogon) dati u zakup drugome (ugovor o
zakupu poduzeća ili pogona) ili da će svoje poduzeće ili dio svoga poduzeća
prepustiti da ga drugi vodi u svoje ime i za svoj račun (ugovor o prepuš­tanju
poduzeća ili pogona).«

U stavku 3. brojka: »222« zamjenjuje se brojkom:
»223«.

Članak 241.

U članku 481. stavku 3.
rečenice 2.-6. brišu se.

Stavak 4. mijenja se i
glasi:

»(4) Uprava svakog
društva čija glavna skupština odnosno skupština treba prema prethodnim stavcima
ovoga članka odobriti poduzetnički ugovor, mora sastaviti pisano izvješće u
kojem se pravno i gospodarski obrazlažu razlozi za sklapanje poduzet­ničkog
ugovora i njegov sadržaj. U izvješću se trebaju posebno opisati i obrazložiti
oblik i visina primjerene naknade iz članka 491. ovoga Zakona odnosno
otpremnine iz članka 492. ovoga Zakona te upozoriti na posebne teškoće pri
procjeni vrijednosti društva. Uprave obaju društava koja sklapaju poduzetnički
ugovor mogu sastaviti i zajedničko izvješće.«

Članak 242.

Iza članka 481. dodaju
se članci 481.a i 481.b koji glase:

»Revizija poduzetničkog ugovora

Članak 481.a

(1) Poduzetnički ugovor
mora pregledati jedan ili više revizora. Revizore imenuje uprava ovisnoga
društva ili na njezin zahtjev sud u čiji je sudski registar ovisno društvo
upisano.

(2) Revizori moraju
izraditi pisano izvješće o obavljenoj reviziji. Izvješće se mora zaključiti
izjavom o tome jesu li primjerena naknada iz članka 491. ovoga Zakona odnosno
otpremnina iz članka 492. ovoga Zakona primjereno odmjerene. Pri tome se treba
navesti:

1. kojim su metodama
određene primjerena naknada i otpremnina,

2. iz kojih je razloga
primjena tih metoda primjerena,

3. ako je primijenjeno
više metoda, do koje bi se primjerene naknade i otpremnine došlo primjenom
pojedine metode, te koji je značaj dan pojedinim metodama za utvrđivanje predložene
primjerene naknade i otpremnine,

4. posebne teškoće koje
su se javile pri procjeni vrijednosti društva.

(3) Revizija nije
potrebna ako sve dionice odnosno udjele u ovisnome društvu drži vladajuće
društvo.

Priprema i provođenje glavne skupštine odnosno
skupštine društva

Članak 481.b

(1) Od sazivanja glavne
skupštine odnosno skupštine društva koja treba odlučiti o davanju suglasnosti
na poduzetnički ugovor, dioničarima odnosno članovima društva mora se omogućiti
da u poslovnim prostorijama u sjedištu društva pregledaju:

1. poduzetnički ugovor,

2. izvješća uprava iz
članka 481. stavka 4. ovoga Zakona,

3. izvješće revizora iz
članka 481.a ovoga Zakona,

4. godišnja financijska
izvješća i izvješća o stanju društva onih društava koja sklapaju poduzetnički
ugovor za zadnje tri godine.

(2) Svakom članu
odnosno dioničaru mora se na njegov zahtjev, a na trošak društva, uručiti
prijepis poduzetničkog ugovora.

(3) Dioničari odnosno članovi društva imaju
pravo iz stavka 1. ovoga članka i na glavnoj skupštini odnosno skupštini koja
treba odlučiti o davanju suglasnosti na poduzetnički ugovor.

(4) Na početku rasprave o davanju suglasnosti na
podu­zetnički ugovor, uprava ga mora objasniti. Svakog dioničara odnosno člana
društva mora se, na njegov zahtjev, izvijestiti o svemu što je bitno glede
društva s kojim treba sklopiti poduzetnički ugovor.

(5) Poduzetnički ugovor
mora se priložiti zapisniku sa skupštine.«

Članak 243.

U članku 485. stavku 3.
riječ: »otkazati« zamjenjuje se rije­č­ju: »raskinuti«.

Članak 244.

U članku 487. točki 3.
iza riječi: »vođenju« dodaje se riječ: »poslova«.

Članak 245.

U članku 491. stavku 3.
u drugoj rečenici riječi: »stavka 1.« brišu se.

U stavku 5. riječ: »otkazati« zamjenjuje se
riječju: »raskinuti«.

Članak 246.

U naslovu članka 497. iza riječi: *»uprave«*
dodaju se riječi: *»ovisnog društva«*.

U članku 497. u stavku
1. i 3. riječ: »protičinidba« u odgovarajućem padežu zamjenjuje se riječju:
»protučinidba« u odgovarajućem padežu.

Članak 247.

U članku 503. stavku 1.
riječ: »Skupština« zamjenjuje se riječima: »Glavna skupština«, a iza riječi:
»odnosno« dodaje se riječ: »skupština«.

U stavku 2. peta
rečenica briše se.

Stavak 3. zamjenjuje se
novim stavcima 3.-6. koji glase:

»(3) Od sazivanja
glavne skupštine, odnosno skupštine koja treba odlučiti o davanju suglasnosti
na priključenje, dioničarima, odnosno članovima društva mora se omogućiti da u
poslovnim prostorijama u sjedištu društva pregledaju:

1. odluku o
priključenju,

2. izvješće uprave
budućega glavnog društva u kojemu se priključenje pravno i gospodarski obrazlaže
i objašnjava (izvješće o priključenju),

3. godišnja financijska
izvješća i izvješća o stanju društva za zadnje tri godine onih društava koja
sudjeluju u priključenju.

(3) Svakom članu,
odnosno dioničaru mora se na njegov zahtjev, a na trošak društva, uručiti
prijepis odluke o priključenju.

(4) Dioničari odnosno
članovi društva imaju pravo iz stavka 1. ovoga članka i na skupštini koja treba
odlučiti o davanju suglasnosti na priključenje.

(5) Na početku rasprave
o davanju suglasnosti na priklju­čenje, uprava ga mora objasniti. Svakog
dioničara, odnosno člana društva mora se, na njegov zahtjev, izvijestiti o svim
bitnim činjenicama vezanim za priključenje, koje se odnose na društvo koje se
priključuje.

(6) Uprava
priključenoga društva mora podnijeti prijavu za upis priključenja u sudski
registar u kojemu je ono upisano. U prijavi se mora navesti tvrtku glavnoga
društva. Prijavi se prilažu zapisnik sa skupštine koja je donijela odluku o
priključenju, njegovi prilozi u originalu ili u javno ovjerenom prijepisu ili
preslici te izjava uprave da odluka o priključenju nije pobijana ili da je
pobijanje pravomoćno odbijeno.«

Dosadašnji stavak 4. postaje stavak 7.

Članak 248.

U članku 504. stavku 1. u prvoj rečenici riječ:
»nominalnom« briše se, a u trećoj rečenici iza riječi: »članka 503.« dodaju se
riječi: »stavka 1., 2., 6. i 7.«.

U stavku 2. točki 2. riječi: »treće rečenice
stavka 5. ovoga članka« zamjenjuju se riječima: »članka 504.a stavka 2.
rečenice treće ovoga Zakona«.

Stavci 3.-6. zamjenjuju
se novim stavcima 3.-9. koji glase:

»(3) Priključenje
moraju provjeriti jedan ili više revizora (revizori priključenja) koje imenuje
uprava budućega glavnoga društva.

(4) Revizori moraju
izraditi pisano izvješće o obavljenoj reviziji. Izvješće se mora zaključiti
izjavom o tome je li otpremnina iz članka 504.a ovoga Zakona primjereno
odmjerena. Pri tome se treba navesti:

1. kojim je metodama
određena otpremnina,

2. iz kojih je razloga
primjena tih metoda primjerena,

3. ako je primijenjeno
više metoda, do koje bi se otpremnine došlo primjenom pojedine metode, te koji
je značaj dan pojedinim metodama za utvrđivanje predložene otpremnine,

4. posebne teškoće koje
su se javile pri procjeni vrijednosti društva.

(5) Od sazivanja glavne
skupštine, odnosno skupštine koja treba odlučiti o davanju suglasnosti na
priključenje, dioničarima, odnosno članovima budućega priključenoga društva i
budućega glavnoga društva mora se omogućiti da u poslovnim prostorijama u
sjedištu društava pregledaju:

1. odluku o
priključenju,

2. izvješće uprave
budućega glavnog društva u kojemu se priključenje pravno i gospodarski obrazlaže
i objašnjava,

3. godišnja financijska
izvješća i izvješća o stanju društva onih društava koja sudjeluju u
priključenju za zadnje tri godine.

4. izvješće revizora iz
stavka 4. ovoga članka.

(6) U izvješću o
priključenju iz stavka 5. točke 2. ovoga članka mora se posebno opisati i
obrazložiti oblik i visina otpremnine iz članka 504.a ovoga Zakona te upozoriti
na posebne teškoće pri procjeni vrijednosti društva kao i na posljedice pri­klju­čenja
na udjele dioničara odnosno članova obaju društava.

(7) Svakom članu,
odnosno dioničaru budućega priključenog društva i budućega glavnog društva mora
se na njegov zahtjev, a na trošak društva, uručiti prijepis odluke o
priključenju.

(8) Dioničari odnosno
članovi društva imaju pravo iz stavka 5. ovoga članka i na skupštini koja treba
odlučiti o davanju suglasnosti na priključenje.

(9) Na početku rasprave
o davanju suglasnosti na priklju­čenje, uprava ga mora objasniti. Svakog
dioničara odnosno člana društva mora se, na njegov zahtjev, izvijestiti o svim
bitnim činjenicama vezanim za priključenje, koje se odnose na društvo koje se
priključuje.«

Članak 249.

Iza članka 504. dodaje se članak 504.a i naslov
iznad njega koji glase:

»Otpremnina dioničarima odnosno članovima
priključenog društva

Članak 504.a

(1) Upisom priključenja
u sudski registar sve dionice, odnosno udjeli koje ne drži glavno društvo
prelaze na to društvo.

(2) Dioničari, odnosno
imatelji udjela koji istupaju iz društva imaju pravo na primjerenu otpremninu.
Kao otpremninu treba im dati dionice glavnoga društva. Ako je glavno društvo
ovisno društvo, dioničarima koji istupaju treba po njihovom izboru dati dionice
glavnoga društva ili im isplatiti primjerenu otpremninu u novcu. Ako se kao
otpremnina daju dionice glavnoga dru­štva, otpremnina se smatra primjerenom ako
se dionice daju u omjeru u kojemu bi se pri spajanju društava za svaku dionicu
društva, odnosno za udio morale dati dionice glavnoga društva, pri čemu se mogu
učiniti i doplate u novcu. Kod određivanja primjerene otpremnine u novcu mora
se uzeti u obzir imovinsko i financijsko stanje društva u trenutku donošenja
odluke skupštine glavnoga društva o priključenju. Otpremnina i doplate u novcu
moraju se od trenutka upisa priključenja u sudski registar ukamatiti po
eskontnoj stopi Hrvatske narodne banke uvećanoj za dva postotna poena za
vrijeme do isplate dioničarima, odnosno članovima društva. Ne isključuje se
ostvarivanje prava na naknadu i druge štete.

(3) Svaki dioničar,
odnosno član priključenoga društva koji istupa iz društva može zahtijevati da
sud iz članka 40. ovoga Zakona odredi otpremninu, ako smatra da ona nije
primjerena ili da ju glavno društvo nije ponudilo na pravi način ili ako glavno
društvo otpremninu nije uopće ponudilo. Zahtjev se može postaviti u roku od dva
mjeseca od upisa priključenja u sudski registar. Iz navedenih se razloga odluka
priključenog društva o priključenju ne može pobijati.«

Članak 250.

U članku 507. stavku 1.
u drugoj rečenici riječi: »članka 493. stavka 2, članka 494. stavka 3.«
zamjenjuju se riječima: »članka 493. stavka 2. i 3., članka 494.«.

U stavku 2. brojka:
»222« zamjenjuje se brojkom: »223«.

Članak 251.

U članku 510. stavku 1.
točki 3. iza riječi: »dionice« dodaju se riječi: »odnosno udjele«.

U stavku 2. iza riječi:
»dionice« dodaju se riječi: »odnosno udjele«.

Članak 252.

U članku 514. stavku 1. na kraju teksta briše se
točka i dodaju riječi: »i visine doplata u novcu«.

Stavak 2. zamjenjuje se novim stavcima 2. i 3.
koji glase:

»(2) U izvješću se moraju navesti mjerila za
procjenu imovine društva koja je osnovica za omjer zamjene dionica te se mora
upozoriti na posebne teškoće koje su se javile pri procjeni vrijednosti
društva.

(3) Uprave obaju
društava mogu sastaviti i zajedničko izvješ­će.«

Članak 253.

U članku 515. stavak 2. mijenja se i glasi:

»(2) Revizore pripajanja imenuje sud iz članka
40. ovoga Zakona. Na zajednički zahtjev uprava svih društava koja sudjeluju u
pripajanju, sud može za sva ta društva imenovati iste revizore.«

Članak 254.

U članku 516. stavku 1. dodaje se druga rečenica
koja glasi: »Glavne skupštine mogu i prije nego što je ugovor o pripajanju
sklopljen odobriti njegov nacrt koji su usuglasile uprave društava.«

Članak 255.

U članku 517. stavku 2. točki 4. riječ: »izjave«
zamjenjuje se riječju: »izvješća«, a brojka: »540« zamjenjuje se brojkom:
»514«.

U stavku 3. iza prve rečenice dodaje se druga
rečenica koja glasi:

»Ta nova financijska izvješća moraju se
sastaviti primjenom istih metoda i u istom obliku kao i posljednja godišnja
financijska izvješća«.

Dosadašnje rečenice 2. i 3. postaju rečenicama
3. i 4.

Članak 256.

U članku 518. stavak 2. briše se.

Članak 257.

U članku 519. stavku 1. u drugoj rečenici iza
riječi: »dionica« dodaju se riječi: »odnosno iznose temeljnog kapitala koji
otpadaju na dionice bez nominalnog iznosa«. U trećoj rečenici brojka: »326«
zamjenjuje se brojkom: »323«.

Članak 258.

Iza članka 519. dodaje se članak 519.a i naslov
iznad njega koji glase:

»Primjena odredaba o nastavku osnivanja društva

Članak 519.a

Ako je društvo
preuzimatelj upisano u sudski registar kraće od dvije godine, na pripajanje se
na odgovarajući način primjenjuju odredbe članka 194.a stavka 3. i 4. ovoga
Zakona.«

Članak 259.

U članku 520. stavak 1.
zamjenjuje se novim stavcima 1.-3. koji glase:

»(1) Društvo
preuzimatelj ne smije povećati temeljni kapital da bi provelo pripajanje
utoliko, ukoliko:

1. drži dionice društva
koje se pripaja,

2. društvo koje se
pripaja drži vlastite dionice,

3. društvo koje se
pripaja drži dionice društva preuzimatelja za koje nije u punom iznosu uplaćen
iznos za koji su izdane, a koji je trebalo uplatiti.

(2) Društvo preuzimatelj
ne mora povećati temeljni kapital utoliko, ukoliko:

1. drži vlastite
dionice,

2. društvo koje se
pripaja drži dionice društva preuzimatelja za koje je u punom iznosu plaćen
iznos za koji su izdane.

(3) S držanjem dionica od strane društva izjednačava
se slučaj kada ih za račun toga društva drži netko treći.«

U dosadašnjem stavku 2. koji postaje stavak 4.
na kraju teksta briše se točka i dodaju riječi: »odnosno temeljnog kapitala
koji otpada na dane dionice bez nominalnog iznosa.«.

Članak 260.

U članku 521. stavku 3.
rečenica 4. briše se.

Članak 261.

U članku 522. stavku 3.
druga rečenica mijenja se i glasi: »Ako se pri tome na strani društva
preuzimatelja nađu obveze iz dvostranoobveznih ugovora koje do trenutka
pripajanja nijedna strana nije potpuno ispunila, a koje su međusobno nespojive
ili čije bi ispunjenje bilo za društvo preuzimatelja posebno nepravično, njihov
se opseg pravično određuje, uzimajući u obzir ugovorna prava svih strana.«

Članak 262.

U članku 525. stavku 2.
iza riječi: »dionica« stavlja se zarez i dodaju riječi: »odnosno iznos
temeljnog kapitala koji otpada na dionice bez nominalnog iznosa,«.

Članak 263.

U članku 526. stavku 1.
u drugoj rečenici riječ: »društva« zamjenjuje se riječju: »društava«.

Članak 264.

U članku 527. stavku 3.
u prvoj rečenici riječ: »protiv« briše se.

Članak 265.

U članku 528. iza brojke: »495« riječ: »i«
zamjenjuje se zarezom, a iza brojke: »501.« dodaju se zarez i riječi: »i 502.«.

Članak 266.

U članku 531. stavak 1.
mijenja se i glasi:

»Ako društvo preuzimatelj
drži dionice na koje otpada najmanje devet desetina temeljnoga kapitala
pripojenoga društva, za pripajanje se ne traži odobrenje glavne skupštine
društva preuzimatelja, osim ako dioničari toga društva čiji udjeli zajedno
dosižu najmanje dvadeseti dio temeljnoga kapitala zahtijevaju da se sazove
glavna skupština, koja treba odlučiti o davanju odobrenja za pripajanje.«

U stavku 2. riječi:
»članka 515. stavka 2.« zamjenjuju se riječima: »članka 515. i članka 517.
stavak 2. točka 5.«.

Članak 267.

U članku 532. stavku 1.
u drugoj rečenici briše se točka i dodaju riječi: »odnosno temeljnog kapitala
koji otpada na dane dionice bez nominalnog iznosa.«.

Članak 268.

U članku 533. stavku 1.
u prvoj rečenici iza riječi: »članka 529.« stavlja se zarez i dodaju se riječi:
»članka 530.«.

U stavku 5. treća
rečenica mijenja se tako da glasi: »Ako se pri tome na strani novoosnovanoga
društva nađu obveze iz dvostranoobveznih ugovora koje do trenutka spajanja
nijedno od društava koja se spajaju nije potpuno ispunilo, a koje su međusobno
nespojive ili čije bi ispunjenje bilo za društvo preuzimatelja posebno
nepravično, njihov se opseg pravično određuje, uzimajući u obzir ugovorna prava
svih strana.«

Članak 269.

U članku 534. stavku 1. riječi: »Dioničko
društvo može« zamjenjuju se riječima: »Jedno ili više dioničkih društava mogu«.

U stavku 2. u prvoj rečenici iza riječi:
»odredbe« dodaju se riječi: »članka 532«.

U stavku 3. iza riječi: »odredbe« dodaju se
riječi: »članka 516. stavka 2,«.

Članak 270.

U članku 536. stavku 1. dodaje se druga rečenica
koja glasi: »Skupštine mogu i prije nego što je ugovor o pripajanju sklopljen
odobriti njegov nacrt koji su usuglasile uprave društava.«

Članak 271.

U članku 537. stavku 3. riječi: »s drugim
pravima i obvezama kao novi udjeli« zamjenjuju se riječima: »prava i obveze
drugačije od postojećih udjela«

Stavak 5. briše se.

Članak 272.

Iza članka 538. dodaje se članak 538.a i naslov
iznad njega koji glase:

»Primjena odredaba o nastavku osnivanja društva

Članak 538.a

Ako je društvo preuzimatelj upisano u sudski
registar kraće od dvije godine, na pripajanje se na odgovarajući način
primjenjuju odredbe članka 441. stavka 1. točke 10. ovoga Zakona.«

Članak 273.

U članku 539. stavak 1.
zamjenjuje se novim stavcima 1.-3. koji glase:

»(1) Društvo preuzimatelj
ne smije povećati temeljni kapital da bi provelo pripajanje utoliko, ukoliko:

1. drži poslovne udjele
društva koje se pripaja,

2. društvo koje se
pripaja drži vlastite poslovne udjele,

3. društvo koje se
pripaja drži poslovne udjele društva preuzimatelja za koje nisu u punom iznosu
uplaćeni temeljni ulozi, a koje je trebalo uplatiti.

(2) Društvo
preuzimatelj ne mora povećati temeljni kapital utoliko, ukoliko:

1. drži vlastite
poslovne udjele,

2. društvo koje se
pripaja drži poslovne udjele društva preuzimatelja za koje su u punom iznosu
uplaćeni temeljni ulozi.

(3) S držanjem
poslovnih udjela od strane društva izjedna­čava se slučaj kada ih za račun toga
društva drži netko treći.«

Dosadašnji stavak 2.
postaje stavak 4.

Članak 274.

U članku 540. stavku 3.
treća rečenica mijenja se tako da glasi: »Ona se ne moraju objaviti.«

Članak 275.

U članku 541. stavku 2.
u prvoj rečenici riječi: »pripojenoga društva« zamjenjuju se riječima: »društva
preuzimatelja«, a riječ: »toga« zamjenjuje se riječju: »pripojenog«. Druga
rečenica mijenja se tako da glasi: »Ako se pri tome na strani društva
preuzimatelja nađu obveze iz dvostranoobveznih ugovora koje do trenutka
pripajanja nijedna strana nije potpuno ispunila, a koje su međusobno nespojive
ili čije bi ispunjenje bilo za društvo preuzimatelja posebno nepravično, njihov
se opseg pravično određuje, uzimajući u obzir ugovorna prava svih strana.«

U stavku 3. u prvoj
rečenici briše se točka i dodaju riječi: »društvo preuzimatelj.«.

Stavak 5. mijenja se
tako da glasi:

»Sud koji vodi sudski
registar u kojemu je upisano društvo preuzimatelj mora po službenoj dužnosti
izvijestiti sud koji vodi registar u kome je upisano pripojeno društvo o danu
kada je pripajanje bilo upisano. Po primitku toga priopćenja sud sjedišta pripojenog
društva mora po službenoj dužnosti upisati u registar zabilješku kada je
pripajanje upisano u registar suda sjedišta društva preuzimatelja i poslati
tome sudu na čuvanje sve isprave društva koje se kod njega nalaze.«

Članak 276.

U članku 542. stavak 1.
mijenja se tako da glasi:

»Vjerovnicima društava
koja sudjeluju u pripajanju mora se dati osiguranje, ako se u tu svrhu jave u
roku od šest mjeseci od objavljivanja upisa pripajanja u sudski registar u koji
je upisano ono društvo čiji su vjerovnici, a ne mogu tražiti da im se podmire
tražbine. To pravo imaju vjerovnici društva preuzimatelja samo onda ako mogu
dokazati da je pripajanjem društava ugroženo ispunjenje njihovih tražbina.
Vjerovnike se mora u objavi upisa pripajanja upozoriti na to njihovo pravo.«

Članak 277.

U članku 544. stavku 2.
u drugoj rečenici riječ: »spajanjem« zamjenjuje se riječju: »pripajanjem«.

Članak 278.

U članku 545. stavku 3.
u trećoj rečenici brojka: »334« zamjenjuje se brojkom: »380«.

Članak 279.

U članku 548. stavku 1.
u prvoj rečenici riječi: »članka 538. stavka 1.« zamjenjuju se riječima:
»članka 540.«.

U stavku 2. u prvoj
rečenici riječi: »Ugovor o spajanju u novo društvo« zamjenjuju se riječima:
»Društveni ugovor novoga društva«.

U stavku 4. treća
rečenica mijenja se i glasi: »Ako se pri tome na strani novoosnovanoga društva
nađu obveze iz dvostranoobveznih ugovora, koje do trenutka spajanja nijedna
strana nije potpuno ispunila, koje su međusobno nespojive čije bi ispunjenje
bilo za novoosnovano društvo posebno nepravično, njihov se opseg pravično određuje,
uzimajući u obzir ugovorna prava svih strana.«

Članak 280.

U članku 549. stavku 2.
četvrta rečenica mijenja se i glasi: »Odredbe koje se odnose na upravu i glavnu
skupštinu dioničkoga društva na odgovarajući se način primjenjuju na upravu i
skupštinu društva s ograničenom odgovornošću.«

Članak 281.

Članak 550. briše se.

Članak 282.

Iza članka 549. dodaje se Glava VII.a i članci
550.a, 550.b, 550.c, 550.d, 550.e, 550.f, 550.g, 550.h, 550.i, 550.j, 550.k,
550.l, 550.m, 550.n, 550.o, 550.p i 550.r koji glase:

»GLAVA VII.a

PODJELA DRUŠTAVA
KAPITALA

Odjeljak 1.

OPĆE ODREDBE

Pojam

Članak 550.a

(1) Društvo kapitala može
se podijeliti. Podjela se provodi razdvajanjem ili odvajanjem.

(2) Razdvajanje se
provodi istodobnim prijenosom svih dijelova imovine društva koje se dijeli, uz
njegov prestanak bez provođenja likvidacije, na dva ili više novih društava
koja se osnivaju radi provođenja razdvajanja (razdvajanje s osnivanjem) ili na
dva ili više društava koja već postoje (razdvajanje s preuzimanjem).

(3) Odvajanje se
provodi prijenosom jednog ili više dijelova imovine društva koje se dijeli, a
da to društvo ne prestaje, na jedno ili više novih društava koja se osnivaju
radi provođenja odvajanja (odvajanje s osnivanjem) ili na jedno ili više
društava koja već postoje (odvajanje s preuzimanjem).

(4) Dopušteno je
podjelu provesti tako da se dijelovi imovine istodobno prenose na nova i na
društva koja već postoje.

(5) Na društva koja se
osnivaju radi provođenja podjele (nova društva) ili na društva koja već postoje
(društvo ili društva preuzimatelji) podjelom prelaze dijelovi imovine, obveze i
pravni odnosi društva koje se dijeli onako kako je to određeno planom podjele.

(6) Nova društva
odnosno društvo ili društva preuzimatelji sveopći su pravni sljednici društva
koje se dijeli te za obveze društva koje se dijeli odgovaraju suglasno
odredbama ove glave ovoga Zakona.

(7) Dioničari ili
imatelji poslovnih udjela u društvu koje se dijeli (članovi društva koje se
dijeli) stječu poslovne udjele ili dionice (udjele) u novim društvima ili
društvu ili društvima preuzimateljima razmjerno udjelima koji su im pripadali u
društvu koje se dijeli, ako što drugo nije predviđeno odredbama ove glave ovoga
Zakona.

(8) Ako broj ili ukupni
nominalni iznos udjela jednog člana u društvu koje se dijeli, odnosno iznos
dijela temeljnog kapitala na koji se taj udio ili udjeli odnose, nije dovoljan
da taj član stekne cijeli broj dionica odnosno najmanje jedan poslovni udio u
novim društvima ili društvima preuzimateljima, tome će članu ta društva
isplatiti doplatu u novcu. Doplata u novcu može iznositi najviše jednu desetinu
nominalnog iznosa udjela koje taj član stječe u novim društvima ili društvima
preuzimateljima odnosno najviše ukupno jednu desetinu temeljnog kapitala svih
novih društava ili društava preuzimatelja zajedno.

(9) Doplatu u novcu iz
stavka 8. ovoga članka mogu platiti i treće osobe, ako je to tako predviđeno
planom podjele. U odnosu na te doplate ne primjenjuje se ograničenje iz
posljednje rečenice stavka 8. ovoga članka.

Odjeljak 2.

PODJELA S OSNIVANJEM

Plan podjele

Članak 550.b

(1) Uprava društva koje
se dijeli mora izraditi plan podjele.

(2) Plan podjele iz
stavka 1. ovoga članka mora sadržavati sljedeće podatke:

1. tvrtku i sjedište
društva koje se dijeli,

2. prijedloge statuta
odnosno društvenog ugovora novih društava,

3. izričitu izjavu o
podjeli i prijenosu dijelova imovine na nova društva s pravnim posljedicama
sveopćeg pravnog sljedništva i uz prijenos članovima društva koje se dijeli
udjela u novim društvima u zamjenu za udjele u društvu koje se dijeli,

4. omjer zamjene udjela
u društvu koje se dijeli za udjele u novim društvima,

5. iznos doplate u
novcu u slučaju iz članka 550.a stavka 8. ovoga Zakona te tvrtku i sjedište
novog društva odnosno tvrtku ili ime, prezime i prebivalište treće osobe koja
će platiti tu doplatu,

6. pojedinosti o
smanjenju temeljnog kapitala u društvu koje se dijeli, ako se taj temeljni
kapital smanjuje suglasno članku 550.c ovoga Zakona,

7. pojedinosti o
stjecanju udjela u novim društvima,

8. vrijeme od kada
udjeli u novim društvima daju njihovim imateljima pravo na sudjelovanje u
dobiti tih društava,

9. vrijeme od kada
radnje društva koje se dijeli vrijede kao da su poduzete za račun novih
društava (dan poslovnih učinaka podjele), a s kojim danom će biti sasavljene
bilance iz toč. 14. ovoga stavka,

10. ako u društvu koje
se dijeli postoje udjeli s posebnim položajem ili s posebnim pravima, kao što
su npr. dionice bez prava glasa, povlaštene dionice, zamjenjive obveznice, užitnice,
obveznice s pravom na dividendu ili poslovni udjeli s posebnim pravima, navode
o pravima koja će imateljima takvih udjela odnosno nositeljima tih prava
pripadati u novim društvima ili o primjerenoj novčanoj naknadi za takva prava,

11. posebne pogodnosti
dane članovima uprave, članovima nadzornog odbora društva koje se dijeli
odnosno novog društva ili revizoru pripajanja,

12. precizan opis i
raspored dijelova imovine i obveza odnosno pravnih odnosa koji se prenose
svakom pojedinom novom društvu, pri čemu je dovoljno pozvati se na isprave kao
što su godišnja financijska izvješća, bilance iz točke 14. ovoga stavka,
inventurne liste, ako po svom sadržaju omogućavaju raspored pojedinih dijelova
imovine,

13. pojedinosti o
rasporedu onih dijelova imovine koje na temelju plana podjele ne bi bilo moguće
dodijeliti niti jednom od novih društava,

14. zaključnu bilancu
društva koje se dijeli, početne bilance novih društava, a kod podjele
odvajanjem diobenu bilancu iz koje je vidljivo koji dio imovine i obveza će ostati
društvu koje se dijeli nakon provedenog odvajanja,

15. u slučaju iz članka
550.a stavak 8. ovoga Zakona, iznos novčane doplate, osim ako su se svi članovi
društva koje se dijeli izričito odrekli novčane doplate posebnom izjavom na
kojoj potpis ovjerava javni bilježnik.

(3) Između dana s kojimsu sastavljene
zaključna i početne bilance odnosno diobena bilanca iz stavka 1. točke 14.
ovoga članka i dana podnošenja prijave za upis podjele u sudski registar ne
smije proći više od devet mjeseci. Bilance iz stavka 1. točke 14. ovoga članka
ne moraju se objaviti, ali se moraju dati na uvid članovima društva koje se
dijeli suglasno odredbi članka 550.g ovoga Zakona.

(4) Potpis na ponudi treće osobe za isplatu
doplate u novcu iz članka 550.a stavka 8. ovoga Zakona ovjerava javni bilježnik.

Očuvanje kapitala, primjena propisa o osnivanju,
odgovornost organa

Članak 550.c

(1) Zbroj nominalnih
iznosa temeljnih kapitala novih društava nakon podjele mora biti najmanje
jednak nominalnom iznosu temeljnog kapitala društva koje se dijeli kakav je bio
prije podjele. Zbroj zakonskih rezervi, statutarnih rezervi i drugih rezervi
koje se suglasno zakonu odnosno statutu ili društvenom ugovoru mogu
upotrijebiti samo za određenu svrhu svih novih društava, iskazanih u početnim
bilancama novih društava, mora biti najmanje jednak tim rezervama iskazanima u
zaključnoj bilanci društva koje se dijeli.

(2) Pri podjeli
odvajanjem društvo koje se dijeli može smanjiti temeljni kapital i bez primjene
propisa ovoga Zakona o smanjenju temeljnog kapitala. Ako se smanjenje temeljnog
kapitala provodi suglasno odredbama ovoga Zakona o njegovom redovnom smanjenju,
dopušteno je odstupiti od odredbi stavka 1. ovoga članka.

(3) Pri osnivanju novih
društava primjenjuju se odredbe ovoga Zakona o simultanom osnivanju dioničkog
društva odnosno osnivanju društva s ograničenom odgovornošću, ako što drugo ne
proizlazi iz odredbi ove glave Zakona. Osnivačem se smatra društvo koje se
dijeli.

(4) Osnivanje novih
društava provjerava jedan ili više revizora (revizor osnivanja). Kod podjele
odvajanjem revizor osnivanja mora osobito provjeriti hoće li nakon podjele
stvarna vrijednost neto aktive društva koje se dijeli (vrijednost imovine nakon
odbitka obveza) biti najmanje jednaka iznosu temeljnog kapitala uvećanog za
rezerve koje to društvo mora imati. Na reviziju iz ovoga stavka odgovarajuće se
primjenjuju odredbe ovoga Zakona o reviziji osnivanja dioničkog društva, pri
čemu se ne sastavlja izvješće o osnivanju iz članka 181. ovoga Zakona.

(5) Članovi uprave i
nadzornog odbora, ako takav postoji, društva koje se dijeli, kao i treće osobe
koje su iskoristile svoj utjecaj u društvu, odgovaraju svim društvima koja
sudjeluju u podjeli, kao i članovima tih društava, za štetu koja im je
pričinjena podjelom. Na odgovornost članova uprave i nadzornog odbora odnosno
na odgovornost trećih osoba, odgovarajuće se primjenjuju odredbe članka 252.,
253., 272. i 273. ovoga Zakona.

Izvješće o podjeli

Članak 550.d

(1) Uprava društva koje
se dijeli mora izraditi izvješće o podjeli.

(2) U izvješću iz
stavka 1. ovoga članka uprava društva koje se dijeli mora detaljno obrazložiti
te pravno i gospodarski utemeljiti:

1. razloge za podjelu,

2. sadržaj plana
podjele, a posebno

3. omjer zamjene udjela, osim ako u novim
društvima članovi tih društava dobivaju udjele u istom omjeru kao što su im
pripadali u društvu koje se dijeli,

4. iznos doplate u novcu iz članka 550.a stavak
8. ovoga Zakona, ako je ta predviđena planom podjele,

5. naknadu imateljima posebnih prava iz članka
550.b stavka 2. točke 10. ovoga Zakona,

6. osiguranja koja se daju vjerovnicima iz
članka 550.o stavka 2. ovoga Zakona.

(3) U izvješću o podjeli uprava mora upozoriti
na teškoće, ako ih je bilo, pri utvrđivanju vrijednosti društava koja sudjeluju
u podjeli te uputiti na sadržaj revizije osnivanja novih društava iz članka
550.c stavak 4. ovoga Zakona. U izvješću o podjeli ne moraju se navesti podaci
koji bi sadržavali obavijesti iz članka 287. stavak 2. točke 1. i 5. ovoga
Zakona.

(4) Izvješće o podjeli ne mora se izraditi ako
svi imatelji udjela dadu izričitu izjavu u obliku javnobilježničke isprave o
tome da se odriču izvješća o podjeli. Izričitu izjavu zamjenjuje jednoglasna
odluka glavne skupštine dioničkog društva ili jednoglasna odluka skupštine
društva s ograničenom odgovornošću, zabilježena u javnobilježničkom zapisniku,
o tome da se uprava oslobađa obveze izrade izvješća o podjeli, ali samo ako su
na skupštini društva koje se dijeli sudjelovali svi članovi društva koje se
dijeli.

Revizija podjele

Članak 550.e

(1) Plan podjele mora
provjeriti revizor podjele.

(2) Revizora podjele
imenuje nadzorni odbor društva koje se dijeli, a ako to društvo nema nadzorni
odbor, imenovat će ga sud na zahtjev uprave društva.

(3) Revizor podjele
sastavlja pisano izvješće o provedenoj reviziji plana podjele. U slučaju da
članovi društva koje se dijeli u novim društvima ne stječu udjele u istom
omjeru kao što su im pripadali u društvu koje se dijeli, izvješće se mora
zaključiti izjavom o tome je li primjeren omjer zamjene udjela, uzimajući u obzir
doplate u novcu predviđene planom podjele ili ponuđene od strane treće osobe.
Pritom treba osobito navesti:

1. kojim metodama je
određen omjer zamjene udjela, njihov raspored imateljima tih udjela te iznos
doplate u novcu,

2. iz kojih je razloga
primjena tih metoda primjerena,

3. do kojeg bi se
omjera zamjene udjela i do kakvog bi se rasporeda udjela došlo primjenom svake
od različitih metoda, ako su one primijenjene, te koji je značaj dan pojedinim
metodama za utvrđivanje predloženog omjera zamjene i vrijednosti na kojoj ona
počiva te rasporeda udjela, kao i posebne teškoće koje su se pojavile pri utvrđivanju
vrijednosti.

(4) Revizor podjele
svoje izvješće upućuje upravi društva koje se dijeli i njegovom nadzornom
odboru, ako taj postoji u društvu.

(5) Na odgovornost
revizora podjele, njegovih pomoćnika i zakonskih zastupnika društva koje
obavlja reviziju primjenjuju se odredbe propisa kojima se uređuje revizija.

(6) Revizija podjele
nije potrebna ako svi imatelji udjela u obliku javnobilježničke isprave dadu
izričitu izjavu o tome da se odriču revizije podjele. Izričitu izjavu
zamjenjuje jednoglasna odluka glavne skupštine dioničkog društva ili
jednoglasna odluka skupštine društva s ograničenom odgovornošću, zabilježena u
javnobilježničkom zapisniku, o tome da se članovi društva odriču revizije
podjele, ali samo ako su na skupštini društva koje se dijeli sudjelovali svi
članovi društva koje se dijeli.

Izvješće nadzornog odbora

Članak 550.f

(1) Nadzorni odbor društva koje se dijeli, ako
taj u društvu postoji, dužan je provjeriti plan podjele i reviziju podjele te o
namjeravanoj podjeli izraditi pisano izvješće. Svoje izvješće nadzorni odbor
upućuje glavnoj skupštini dioničkog društva odnosno skupštini društva s
ograničenom odgovornošću. Ako društvo nema nadzorni odbor, uprava društva
prosljeđuje skupštini dru­štva izvješće revizora sa svojim primjedbama, ako ih
ima. Skupština društva može izabrati posebno povjerenstvo koje će provjeriti
plan podjele i reviziju podjele i o tome sastaviti pisano izvješće. Članovi
povjerenstva ne moraju biti članovi društva.

(2) U izvješću
nadzornog odbora ne moraju se navesti podaci koji sadržavaju obavijesti iz
članka 287. stavak 2. točke 1. i 5. ovoga Zakona.

(3) Izvješće iz stavka
1. ovoga članka nije potrebno ako svi imatelji udjela u obliku javnobilježničke
isprave dadu izričitu izjavu o tome da se odriču toga izvješća. Izričitu izjavu
zamje­njuje jednoglasna odluka glavne skupštine dioničkog društva ili
jednoglasna odluka skupštine društva s ograničenom odgo­vornošću, zabilježena u
javnobilježničkom zapisniku, o tome da se nadzorni odbor oslobađa ob­ve­ze
izrade izvješća o podjeli, ali samo ako su na skupštini društva koje se dijeli
sudjelovali svi članovi društva koje se dijeli.

Priprema i provođenje skupštine radi odlučivanja
o podjeli

Članak 550.g

(1) Ako je društvo koje
se dijeli dioničko društvo, plan podjele treba prijaviti u sudski registar na
čijem je području sjedište društva koje se dijeli prije nego što se sazove
glavna skupština koja treba odlučiti o podjeli, a ako je društvo koje se dijeli
društvo s ograničenom odgovornošću tu prijavu treba podnijeti najmanje mjesec
dana prije dana kada će članovi toga društva odlučivati o podjeli.

(2) U glasilu društva i
»Narodnim novinama« mora se objaviti obavijest o tome da je podnesena prijava
iz stavka 1. ovoga članka.

(3) Istodobno s objavom
sazivanja glavne skupštine dio­ničkog društva koja treba odlučiti o podjeli
moraju se u poslovnim prostorijama društva u njegovu sjedištu staviti na uvid
dioničarima:

1. nacrt podjele,

2. godišnja financijska
izvješća društva za posljednje tri poslovne godine, a ako dan s kojim su
sastavljena posljednja godišnja financijska izvješća društva nije i dan
poslovnih učinaka podjele (članak 550.b stavak 2. točke 9.), mora se priložiti
i zaključna bilanca društva koje se dijeli,

3. ako se zadnja
godišnja financijska izvješća odnose na poslovnu godinu koja je istekla više od
šest mjeseci prije izrade plana podjele, moraju se priložiti i nova takva
izvješća na određeni dan od kojega nije proteklo više od tri mjeseca do izrade
plana podjele,

4. izvješće uprave o podjeli, osim ako su se
članovi društva odrekli tog izvješća,

5. izvješće o reviziji podjele, osim ako su se
članovi društva odrekli tog izvješća,

6. izvješće nadzornog odbora o podjeli, osim ako
su se članovi društva odrekli tog izvješća.

(4) Financijska izvješća iz stavka 3. točke 3.
ovoga članka sastavljaju se suglasno propisima koji su važili u vrijeme kad su
sastavljana posljednja godišnja financijska izvješća. Mogu se preuzeti stavke
iz posljednjih godišnjih financijskih izvješća. Pri tome se moraju uzeti u
obzir otpisi i ispravke vrijednosti te sve bitne promjene u vrijednosti
imovine, koje nisu vidljive iz poslovnih knjiga do dana s kojim su izrađena ta
izvješća.

(5) Svakom dioničaru će
se na njegov zahtjev a na trošak društva, dati preslika isprava iz stavka 3.
ovoga članka, a vjerovnicima društva i zaposleničkom vijeću na njihov zahtjev
preslika isprava iz točke 1. do 3. stavka 3. ovoga članka.

(6) Ako je društvo koje
se dijeli društvo s ograničenom odgovornošću, svim članovima toga društva
dostavlja se preslika isprava iz stavka 3. ovoga članka. Između dana
otpošiljanja i dana odlučivanja o podjeli mora proteći najmanje 14 dana.

(7) Za vrijeme održavanja
glavne skupštine ili skupštine društva članovima društva treba omogućiti uvid u
isprave iz stavka 3. ovoga članka. Uprava mora na početku rasprave usmeno
obrazložiti plan podjele i upoznati članove društva sa svim bitnim promjenama
imovine društva do kojih je došlo nakon izrade plana podjele. To se pogotovo
odnosi na promjene koje bi opravdavale promjenu omjera zamjene i drukčiji
raspored udjela u novim društvima.

(8) Odluka o podjeli
mora biti u obliku javnobilježničke isprave. Smatra se da je tom zahtjevu
udovoljeno, ako je zapisnik na skupštini koja odlučuje o podjeli vodio javni
bilježnik. Plan podjele prilaže se odluci odnosno zapisniku sa skupštine kao
njihov sastavni dio.

Odluka o podjeli

Članak 550.h

(1) Odlukom glavne
skupštine dioničkog društva ili skup­štine društva s ograničenom odgovornošću o
odobravanju plana podjele donijeta je odluka o podjeli društva.

(2) Odluka o podjeli
društva donosi se na način kako je to ovim Zakonom ili statutom dioničkog
društva odnosno dru­štve­nim ugovorom predviđeno za donošenje odluke o izmjeni statuta
dioničkog društva ili društvenog ugovora društva s ogra­ničenom odgovornošću.
Statutom odnosno društvenim ugovorom može se predvidjeti da je za donošenje
odluke o podjeli potrebna veća većina, a može se zahtijevati i ispunjenje
dodatnih pretpo­stav­ki.

(3) Ako se podjela
provodi tako da članovi društva koje se dijeli ne stječu udjele u novim
društvima u istom omjeru kao što su im pripadali u društvu koje se dijeli,
odluka o podjeli valjano je donesena samo ako su za nju dani glasovi koji
predstavljaju najmanje devet desetina temeljnog kapitala društva koje se
dijeli. Ako ta većina na skupštini nije ostvarena, odluka će ipak biti valjano
donesena, ako članovi društva koji su glasovali protiv odluke o podjeli i
članovi koji nisu sudjelovali u glasovanju, najkasnije u roku od tri mjeseca
nakon zaključenja skupštine dostave društvu koje se dijeli izričitu izjavu o
svojoj suglasnosti s podjelom, tako da zbroj danih glasova i izjava dostigne
propisanu većinu.

(4) Izjava o suglasnosti iz stavka 3. ovoga članka
daje se u obliku javnobilježničke isprave. Izjavi se kao njen sastavni dio
prilaže plan podjele.

Posebne suglasnosti

Članak 550.i

(1) Ako se podjelom pojedinim članovima društva
isključuju ili umanjuju posebna prava koja im pripadaju na temelju statuta ili
društvenog ugovora, posebno prava koja se odnose na vođenje poslova društva,
imenovanje članova uprave ili članova nadzornog odbora ili su u vezi s
prijenosom udjela u društvu, za donošenje odluke o podjeli potrebna je i
suglasnost tih članova društva, osim ako bi im prema planu podjele i statutu
odnosno društvenom ugovoru ta ista prava pripadala i u novim društvima.

(2) Ako su udjeli u društvu koje se dijeli bili
slobodno prenosivi, a plan podjele i statut odnosno društveni ugovor novog
društva čini prijenos udjela ovisnim o ispunjenju nekih pretpostavki, posebno o
suglasnosti društva, za donošenje odluke o podjeli potrebna je suglasnost svih
članova društva koje se dijeli.

(3) Suglasnost iz stavka 1. i 2. ovoga članka može
se dati i pisanim putem izvan skupštine, uz odgovarajuću primjenu odredbi
članka 550.h stavka 3. i 4. ovoga Zakona.

Pravo na primjerenu otpremninu

Članak 550.j

(1) Ako se podjela provodi tako da članovi
društva koje se dijeli, ne stječu udjele u novim društvima u istom omjeru kao
što su im pripadali u društvu koje se dijeli, svaki član društva koji je na
zapisnik izjavio protivljenje odluci o podjeli ima pravo da od svih društava
koja sudjeluju u podjeli, kao solidarnih dužnika, zahtijeva da preuzmu udjele
koji bi mu na temelju podjele pripali u tim društvima, uz plaćanje primjerene
otpremnine u novcu, osim ako taj član u svim novim društvima uzetima ukupno
stječe udjele u istom omjeru kao što su mu pripadali i u društvu koje se
dijeli.

(2) Ako su udjeli u društvu koje se dijeli bili
slobodno prenosivi, a statut odnosno društveni ugovor novog društva predviđa za
prijenos udjela suglasnost društva ili pojedinih članova društva, svaki član
društva koje se dijeli koji je na skupštini toga društva na zapisnik izjavio
protivljenje odluci o podjeli, može od tog novog društva zahtijevati da preuzme
udjele koji bi mu pripali na temelju podjele, uz plaćanje primjerene otpremnine
u novcu.

(3) Ako novo društvo ima drukčiji pravni ustroj
od društva koje se dijeli, svaki član društva koje se dijeli koji je na
skupštini toga društva na zapisnik izjavio protivljenje odluci o podjeli, može
od tog novog društva zahtijevati da preuzme udjele koji bi mu pripali na
temelju podjele, uz plaćanje primjerene otpremnine u novcu.

(4) Protivljenje iz stavka 1., 2. i 3. ovoga
članka može na zapisnik izjaviti i onaj član društva koje se dijeli koji je
glasovao za odluku o podjeli.

(5) Pravo iz stavka 1., 2. i 3. ovoga članka ima
i onaj član društva koje se dijeli koji nije sudjelovao u radu skupštine kada
se odlučivalo o podjeli, ako mu je sudjelovanje bilo protupravno onemogućeno,
ako skupština nije bila valjano sazvana ili ako predmet odlučivanja nije bio
pravilno objavljen.

(6) Članu društva koji ima pravo na otpremninu
iz stavka 1., 2. i 3. ovoga članka društvo ili društva koja mu je duguju moraju
na njegov zahtjev dati osiguranje. Zahtjev za osiguranjem član društva mora
istaknuti zajedno sa zahtjevom za isplatu otpremnine.

(7) Zahtjev za isplatu otpremnine u smislu
odredbi stavka 1., 2. i 3. ovoga članka, član društva može postaviti najkasnije
u roku od dva mjeseca računajući od dana objave upisa podjele u sudski
registar. Primjerena otpremnina mora se ponuditi u roku od mjesec dana od dana
primitka zahtjeva. Rok za prihvat ponude je mjesec dana. Otpremnina se mora isplatiti
u roku od dva mjeseca od prihvata ponude.

(8) Iznos primjerene otpremnine izračunava se
vodeći računa o procjeni vrijednosti društva koje se dijeli sadržanog u
reviziji podjele na temelju koje je ocijenjena primjerenost omjera za­mjene i
rasporeda udjela. Otpremnina se od trenutka upisa podjele u sudski registar
ukamaćuje po eskontnoj stopi Hrvatske narodne banke uvećanoj za dva postotna
poena za vrijeme do isplate dioničarima odnosno članovima društva.

Isključenje razloga za pobijanje, sudsko utvrđivanje
iznosa otpremnine

Članak 550.k

(1) Odluka o podjeli ne može se pobijati samo
zbog toga što:

1. udjeli u novom društvu, zajedno s doplatom u
novcu ako se takva plaća, nisu s obzirom na omjer zamjene utvrđen u planu
podjele, primjerena nadoknada za udjele u društvu koje se dijeli.

2. iznos otpremnine iz članka 550.j ovoga Zakona
nije primjeren ili zbog toga što otpremnina nije bila ponuđena ili nije bila
pravilno ponuđena,

3. utvrđenje odnosno obrazloženje omjera zamjene
udjela i doplate u novcu, ako se takva plaća, sadržano u izvješću uprave o
podjeli, izvješću revizora podjele odnosno izvješću nadzornog odbora, nisu u
skladu s odredbama ovoga Zakona.

(2) Član društva koji je pravodobno postavio
odgovarajući zahtjev ali mu u propisanom roku nije ponuđena primjerena
otpremnina ili ponuđena otpremnina nije primjerena, može do isteka roka koji je
u članku 550.i stavak 7. ovoga Zakona propisan za prihvat ponude od suda nadležnog
prema mjestu sjedišta društva koje se dijeli, zatražiti da utvrdi iznos primjerene
naknade.

Prijava za upis podjele u sudski registar

Članak 550.l

(1) Prijavu za upis podjele u sudski registar
podnose članovi uprava i predsjednici nadzornih odbora, ako društvo ima taj
organ, svih društava koja sudjeluju u podjeli.

(2) Prijava se podnosi
registarskom sudu nadležnom po mjestu sjedišta društva koje se dijeli.

(3) Prijavi se prilažu:

1. plan podjele,

2. zapisnik sa
skupštine na kojoj je donesena odluka o podjeli,

3. naknadne izjave o
suglasnosti s odlukom o podjeli, ako su dane,

4. izjave o suglasnosti
pojedinih članova društva s posebnim pravima, ako su takve izjave potrebne,

5. izvješće uprave o
podjeli, osim ako su se članovi društva odrekli tog izvješća,

6. izvješće revizora podjele, osim ako su se
članovi društva odrekli tog izvješća,

7. izvješće nadzornog odbora o podjeli, osim ako
su se članovi društva odrekli tog izvješća,

8. isprave koje je potrebno priložiti za upis
novih društava u sudski registar, uz odgovarajuću primjenu odredbi ovoga Zakona
o osnivanju odgovarajućih društava,

9. ako je za podjelu potrebna suglasnost ili
dozvola nekog državnog organa ili institucije s javnopravnim ovlastima, takva
suglasnost ili dozvola,

10. dokaz da je skupština na kojoj se odlučivalo
o podjeli pripremljena i sazvana suglasno odredbi članka 550.g stavka 1. ovoga
Zakona,

11. izjava treće osobe s ponudom novčane doplate
dana u propisanom obliku (članak 550.b stavak 4.),

12. dokaz o danom osiguranju iz članka 550.j
stavka 6. ovoga Zakona, ako je zahtjev postavljen prije podnošenja prijave,

13. izjavu uprave društva koje se dijeli o tome

– da protiv odluke skupštine o podjeli u
propisanom roku nije bila podignuta tužba za njeno pobijanje ili da do dana
podnošenja prijave nije podignuta tužba za utvrđivanje ništavosti odluke ili

– da je tužbeni zahtjev, ako je podignut iz razloga
navedenog u prethodnom podstavku ove točke pravomoćno odbijen ili da je tužba
odbačena odnosno povučena ili

– da su svi članovi društva dali izjavu u obliku
javnobilježničke isprave kojom se odriču prava na pobijanje odluke o podjeli
ili pozivanja na ništavost. Izričitu izjavu o odricanju zamjenjuje jednoglasna
odluka glavne skupštine dioničkog društva ili jednoglasna odluka skupštine
društva s ograničenom odgovornošću istog sadržaja, zabilježena u javnobilježničkom
zapisniku, ali samo ako su na skupštini društva koje se dijeli sudjelovali svi
članovi društva koje se dijeli.

(4) Prijava i prilozi navedeni u stavku 3. ovoga
članka podnose se u onoliko primjeraka koliko se novih društava osniva radi
provođenja podjele uz jedan primjerak prijave i svih priloga za registarski sud
kod kojeg je upisano društvo koje se dijeli.

Upis podjele

Članak 550.m

U sudski registar suda nadležnog po mjestu
sjedišta društva koje se dijeli istodobno se upisuju podjela i osnivanje novih
društava. Pri upisu novih društava upisuje se naznaka da se ona osnivaju u
postupku provođenja podjele. O upisu osnivanja novih društava taj sud upućuje
obavijest registarskom sudu nadležnom po mjestu sjedišta pojedinog novog
društva. Zajedno s obavješću dostavlja se primjerak prijave sa svim prilozima.

Pravne posljedice upisa

Članak 550.n

(1) Upisom podjele u
sudski registar nastupaju sljedeće pravne posljedice:

1. dijelovi imovine
društva koje se dijeli, obveze i pravni odnosi, suglasno planu podjele sveopćim
sljedništvom prelaze na nova društva,

2. kod podjele
razdvajanjem dolazi do prestanka društva koje se dijeli,

3. kod podjele odvajanjem stupaju na snagu
planom podjele predviđene izmjene statuta ili društvenog ugovora, a temeljni
kapital društva koje se dijeli smatra se smanjenim, ako je takvo smanjenje bilo
predviđeno planom podjele,

4. članovi društva koje se dijeli stječu udjele
u novim društvima suglasno planu podjele; prava trećih osoba koja su postojala
na udjelima u društvu koje se dijeli nastavljaju se na udjelima u novim
društvima za koje su ovi zamijenjeni i na dodatnim isplatama u novcu, ako je
takvih bilo,

5. prestaje pravna odlučnost nedostatka
javnobilježničkog oblika odluke o podjeli.

(2) Nedostaci odluke o podjeli ne utječu na
valjanost upisa i na pravne posljedice podjele iz stavka 1. ovoga članka. Tužitelj
koji je prije upisa podjele u sudski registar podnio tužbu radi pobijanja odluke
o podjeli ili utvrđenja njene ništavosti može i bez suglasnosti tuženika
preinačiti tužbeni zahtjev te zahtijevati naknadu štete koja mu je nastala
upisom podjele u sudski registar.

(3) Dužnik društva koje se dijeli, sve dok nije
obaviješten o tome kojemu novome društvu odnosno društvu koje je sudjelovalo u
podjeli je prenesena njegova obveza, može valjano ispuniti svoju obvezu bilo
kojemu od njih.

(4) Vjerovnik društva koje se dijeli, sve dok
nije obaviješten o tome na koje od novih društava odnosno društava koja
sudjeluju u podjeli je prešla njegova tražbina, može zahtijevati njeno
podmirenje od bilo kojeg od njih.

Osiguranje vjerovnika

Članak 550.o

(1) Za sve obveze društva koje se dijeli, a koje
su nastale do upisa podjele u sudski registar odgovaraju, zajedno s onim
društvom na koje je ta obveza prešla suglasno planu podjele, sva ostala društva
koja su sudjelovala u podjeli, i to kao solidarni dužnici, ograničeno, do
iznosa vrijednosti dijela imovine koja je prešla na svakog od njih suglasno
planu podjele, umanjene za obveze koje su pojedinome društvu dodijeljene
suglasno planu podjele.

(2) Vjerovnicima društva koje se dijeli, koji ne
mogu zahtijevati ispunjenje obveze, nova društva, odnosno društva koja
sudjeluju u podjeli moraju dati osiguranje, ako su vjerovnici svoje tražbine
prijavili bilo kojemu od navedenih društava u roku od 6 mjeseci računajući od
objave upisa podjele u sudski registar. Pravo na osiguranje nemaju oni
vjerovnici društva koje se dijeli čije su tražbine osigurane u cijelosti
razlučnim pravima kao ni oni koji imaju pravo prvenstvenog namirenja u stečaju.
Zahtjev za davanje osiguranja za nedospjelu, uvjetnu ili neizvjesnu tražbinu
ograničava se na iznos jednak procijenjenoj vrijednosti te tražbine prema
stanju u vrijeme upisa podjele u sudski registar utvrđenoj savjesnom primjenom
računovodstvenih standarda.

(3) O pravu iz stavka
2. ovoga članka vjerovnike društva koje se dijeli mora se upozoriti u objavi
upisa podjele u sudski registar.

(4) Nakon primljenog
osiguranja u smislu odredbe stavka 2. ovoga članka, vjerovnici se ne mogu
pozivati na solidarnu odgovornost društava koja su sudjelovala u podjeli iz
stavka 1. ovoga članka.

(5) Imatelji
zamjenjivih obveznica, obveznica s pravom na dividendu, obveznica s pravom
prvenstva pri stjecanju dionica, kao i druge osobe koje su imale takva prava
ili pravo sudjelovanja u dobiti društva koje se dijeli, ako im u novim
društvima nisu dana jednaka takva prava ili im niti jedno od novih društava
takva prava ne da naknadno, imaju pravo na primjerenu naknadu u novcu za čiju
isplatu odgovaraju kao solidarni dužnici sva društva koja su sudjelovala u
podjeli. Naknada se izračunava uz odgo­varajuću primjenu odredbi članka 491.
stavka 2. ovoga Zakona.

Pravo trećih osoba na obaviještenost

Članak 550.p

(1) Svaka osoba kojoj je podjelom povrijeđen
pravni interes može od svakog od društava koje je sudjelovalo u podjeli
zahtijevati obavijesti o tome kako su raspoređeni dijelovi imovine, obveze i
pravni odnosi društva koje se dijeli. Ako društvo uskrati davanje takve
obavijesti, ona se može zahtijevati putem suda.

(2) O zahtjevu iz
stavka 1. ovoga članka odlučuje sud nadležan po mjestu sjedišta društva od
kojeg se traži obavijest. Sud može naložiti društvu od kojeg se zahtijeva
obavijest da predoči poslovne knjige, da podnositelju zahtjeva ili umjesto
njega ovlaštenom revizoru odnosno vještaku odgovarajuće struke dozvoli uvid u
poslovne knjige, uz izričito preuzimanje obveze čuvanja tajnosti i obvezu
vještaka da podnositelju zahtjeva priopći samo one podatke koji su prijeko
potrebni za zaštitu njegovog pravnog interesa.

Odjeljak 3.

PODJELA S PREUZIMANJEM

Primjena propisa o podjeli s osnivanjem

Članak 550.r

(1) Na podjelu s
preuzimanjem odgovarajuće se primjenjuju odredbe članka 550.b do 550.p ovoga
Zakona, osim ako odredbama ovoga članka nije propisano što drugo.

(2) Pri podjeli s
preuzimanjem, uz odgovarajuću primjenu odredbi članaka navedenih u stavku 1.
ovoga članka:

1. plan podjele
nadomješta se ugovorom o podjeli i preuzimanju koji u obliku javnobilježničke
isprave sklapaju uprave društva koje se dijeli i društva preuzimatelja,

2. novo društvo
nadomješta se društvom preuzimateljem,

3. kada pri odvajanju s
preuzimanjem društvo koje se dijeli smanjuje temeljni kapital odnosno kada
društvo preuzimatelj povećava temeljni kapital, odgovarajuće se primjenjuju
propisi ovoga Zakona o pripajanju odgovarajućih društava.«

Članak 283.

U članku 552. stavak 2.
mijenja se i glasi:

»(2) Na pitanje
pripreme i provođenja skupštine i prava dioničara na odgovarajući se način
primjenjuju odredbe ovoga Zakona o pripajanju.«

Članak 284.

U članku 554. stavku 2.
riječi: »stupanja na snagu« zamje­nju­ju se riječima: »dana početka primjene«.

Članak 285.

U članku 555. stavku 3.
na kraju teksta briše se točka i dodaju se riječi: »osim u provedbi stečajnog
plana.«.

Članak 286.

U članku 557. stavku 2.
u prvoj rečenici briše se točka i dodaju se riječi: »glasovima koji
predstavljaju najmanje devet desetina temeljnoga kapitala zastupljenoga na
glavnoj skupštini prilikom donošenja odluke.«

Druga rečenica mijenja
se i glasi: »Statutom se može odrediti da je za to potrebna veća većina, a može
se zahtijevati i ispunjenje dodatnih pretpostavki.« Treća rečenica se briše.

Stavak 3. mijenja se i
glasi:

»(3) Ako postoje
dionice više rodova, za odluku glavne skupštine potrebna je suglasnost
dioničara svakog roda dionica. Dioničari svakog roda dionica donose o
suglasnosti posebnu odluku. Za to vrijede odredbe stavka 2. ovoga članka.«.

Dodaje se stavak 4.
koji glasi:

»(4) U zapisniku s
glavne skupštine mora se navesti koji su dioničari osobno odnosno preko
punomoćnika glasovali za odluku o preoblikovanju odnosno koji su dioničari
uskratili svoju suglasnost na odluku o preoblikovanju.«.

Članak 287.

U članku 559. stavku 1.
na kraju teksta briše se točka i dodaju riječi: »odnosno temeljnom kapitalu
koji otpada na njihove dionice bez nominalnog iznosa.«.

U stavku 2. u prvoj
rečenici iza riječi: »dionica« dodaju se riječi: »odnosno temeljnom kapitalu
koji otpada na njihove dionice bez nominalnog iznosa,«.

Članak 288.

U članku 560. stavku 3.
riječi: »je li društvu pravodobno prispjelo neko priopćenje iz članka 557.
stavka 2. ovoga Zakona te da li je na zahtjev društva dioničar dokazao da je to
bio neposredno nakon sazivanja glavne skupštine društva kao i« brišu se.

Članak 289.

U članku 561. točki 2.
iza riječi: »dionica« dodaju se riječi: »odnosno temeljnim kapitalom koji
otpada na dionice bez nominalnog iznosa«.

Članak 290.

U članku 562. stavku 1.
u prvoj rečenici iza riječi: »zahtjev« dodaje se riječ: »svakog«, a riječi: »je
u pisanom obliku glasovao protiv odluke o preoblikovanju dioničkoga društva u
društvo s ograničenom odgovornošću ili je takav njegov glas na glavnoj
skupštini bio upisan u zapisnik (članak 557. stavak 3.)« zamjenjuju se
riječima: »je glasovao protiv donošenja odluke o preoblikovanju dioničkog
društva u društvo s ograničenom odgovornošću«.

U stavku 2. iza druge
rečenice dodaje se treća rečenica koja glasi: »Pritom treba uzeti u obzir
odredbu članka 211. ovoga Zakona.«.

Članak 291.

U članku 565. stavku 1.
točki 2. iza riječi: »dionica« dodaju se riječi: »ako one glase na nominalne
iznose,«.

U stavku 2. iza riječi:
»dionica« stavlja se zarez i dodaju riječi: »odnosno dio temeljnog kapitala
koji otpada na dionice bez nominalnog iznosa,«.

Članak 292.

U članku 570. stavku 1.
u prvoj rečenici iza riječi: »zahtjev« dodaje se riječ: »svakog«.

Članak 293.

Članak 575. briše se.

Članak 294.

U članku 576. brojka: »575« zamjenjuje se
brojkom: »574«.

Članak 295.

U članku 582. brojka: »582.« zamjenjuje se
brojkom: »581.«

Članak 296.

U članku 583. stavku 2. u prvoj rečenici riječi:
»može se osnovati« zamjenjuju se riječima: »osniva se«. Dodaje se nova druga
rečenica koja glasi: »Djelatnost udruženja mora biti u vezi s gospodarskim
djelatnostima njegovih članova kao pomoćna djelatnost njihovim djelatnostima.«

Članak 297.

U članku 584. iza točke 3. dodaje se točka koja
glasi:

»4. pribavljati sredstava na tržištu kapitala.«

Članak 298.

Naslov članka 585. mijenja se i glasi: *»Primjena
propisa o javnom trgovačkom društvu«.*

U članku 585. stavak 1. briše se.

Članak 299.

U članku 587. stavku 1. točki 1. iza riječi:
»tvrtku udruženja« stavlja se zarez a ostale se riječi brišu.

Članak 300.

Članak 590. briše se.

Članak 301.

U članku 591. riječi: »na odgovarajući se način
primjenjuju« zamjenjuju se riječima: »primjenjuju se«.

Članak 302.

U naslovu članka 594. riječ: *»sudjelovanja«* zamjenjuje
se riječju: *»udjela«.*

U članku 594. stavku 1. riječi: »svoje
sudjelovanje« zamjenjuju se riječima: »svoj udio«.

Članak 303.

U članku 596. stavku 1. iza riječi: »svih«
dodaje se riječ: »ostalih«.

Članak 304.

U članku 597. stavku 2. riječi: »na prijedlog«
zamjenjuju se riječima: »po tužbi«.

Članak 305.

U članku 598. stavku 3. u drugoj rečenici zarez
se zamjenjuje točkom, a riječi: »odnosno svaka treća osoba koja za to ima
pravni interes.« brišu se.

U stavku 4. riječi: »u svezi članstva toga člana«
zamjenjuju se riječima: »po članku 594. stavku 1. ovoga Zakona i stavku 2.
ovoga članka,«.

Članak 306.

U članku 601. stavku 1. riječi: »jedan ili više
članova uprave.« zamjenjuju se riječima: »uprava koja se sastoji od jednog ili
više članova.«.

Članak 307.

U članku 602. stavku 3. iza riječi: »da se«
dodaje se riječ: »odluke«.

Iza stavka 3. dodaje se stavak 4. koji glasi:

»(4) Na poticaj člana uprave ili na zahtjev
člana udruženja član odnosno članovi uprave dužni su se posavjetovati sa
članovima udruženja kako bi donijeli odluku.«

Članak 308.

U članku 604. stavku 1.
u drugoj rečenici riječ »odredba« zamjenjuje se riječju: »odredbama«.

Članak 309.

U članku 606. dodaje se
stavak 4. koji glasi:

»(4) Na članove uprave
na odgovarajući se način primjenjuju odredbe članka 429. ovoga Zakona.«

Članak 310.

U članku 607. stavku 5.
u drugoj rečenici iza riječi: »član udruženja« stavlja se točka, a riječi: »te
svaka treća osoba koja za to ima pravni interes.« brišu se.

Članak 311.

U članku 608. stavku 1.
riječi: »Na zahtjev« zamjenjuju se riječima: »Po tužbi«, a riječi: »članka 40.
stavka 1.« riječima: »članka 40.«.

U stavku 2. riječi: »Na
prijedlog« zamjenjuju se riječima: »Po tužbi«.

Članak 312.

Članak 610. briše se.

Članak 313.

U članku 621. stavku 1.
riječi: »može na prijedlog« zamjenjuju se riječima: »će po tužbi«.

Članak 314.

U članku 622. stavku 2.
riječi: »o prijedlogu organa« zamjenjuju se riječima: »po tužbi«.

Članak 315.

U članku 630. stavku 1.
točki 2. iza riječi: »registru« dodaju se riječi: »ili na poslovnom papiru ne
navede propisane podatke«.

U točki 6. iza riječi:
»taj registar« dodaju se riječi: »ili to ne učini u propisanome roku«.

U točki 8. riječ
»nominalni« briše se.

U točki 9. iza riječi:
»iznosa« dodaju se riječi: »odnosno ako je iznos temeljnog kapitala koji otpada
na jednu dionicu bez nominalnog iznosa manji od najnižeg propisanog iznosa«.

U točki 11. iza riječi:
»iznosa« dodaju se riječi: »odnosno iznosa temeljnog kapitala koji otpada na
pojedinu dionicu bez nominalnog iznosa«.

U točki 12. riječi:
»nominalni iznos dionica ili viši« brišu se.

U točki 14. riječ:
»nominalni« briše se, a iza riječi: »iznos« dodaju se riječi: »temeljnog
kapitala koji se na njih odnosi«.

U točki 25. riječ:
»knjigu« zamjenjuje se riječju: »registar« a brojka: »225.« zamjenjuje se
brojkom: »226.«.

Iza točke 25. dodaje se
točka 25.a koja glasi:

»25.a ako dioničara povodom njegova zahtjeva ne
izvjeste o podacima u registru dionica koje on ima pravo saznati ili se koristi
podacima iz registra dionica protivno odredbi članka 226. stavka 6. Zakona,«.

Iza točke 36. dodaje se točka 36.a koja glasi:

»36.a ako kao skrbnik ne proslijedi dioničarima
priopćenje uprave društva ili im ne priopći prijedlog za glasovanje ili ih ne
obavijesti o tome kako će ga uputiti da glasuje ili im ne dade obrazac za
davanje uputa ili ih ne obavijesti o činjenicama o kojima ih je dužan
obavijestiti (članak 284.),«.

U točki 42. iza riječi:
»povećanje« dodaje se riječ: »temeljnog«.

U točki 50. iza riječi:
»skupštine« dodaju se riječi: »odnosno tužba za utvrđenje ništavosti društva«,
a iza riječi: »stavak 4.« stavlja se zarez te dodaju riječi: »članak 384.a
stavak 4.«.

Iza točke 59. dodaju se
točke 59.a i 59.b koje glase:

»59.a ako ne vodi
knjigu poslovnih udjela ili je ne vodi uredno (članak 410. stavak 1.),

59.b ako u propisanome
roku ne obavijesti registarski sud o promjeni upisa u knjizi poslovnih udjela
ili ga o tome netočno obavijesti (članak 410. stavak 2.),«.

U točki 66. iza riječi:
»vođenju« dodaje se riječ: »poslova«.

U točki 68. riječi:
»primjerenoj naknadi« zamjenjuju se riječju: »otpremnini«.

U točki 70. brojka:
»507.« zamjenjuje se brojkom: »509«.

U točki 77. brojka:
»3.« zamjenjuje se brojkom: »2.«.

Stavak 2. i 3.
mijenjaju se i glase:

»(2) Za prekršaj iz
prethodnog stavka ovoga članka može se izreći novčana kazna najviše do iznosa
od 50.000,00 kuna. Za prekršaj kaznit će se član društva, član uprave ili
nadzornog odbora ili likvidator koji je po odredbama ovoga Zakona ili statuta,
odnosno društvenog ugovora trgovačkog društva odgovorna osoba u društvu glede
radnje iz stavka 1. ovoga članka učinjene kao prekršaj novčanom kaznom do
iznosa od 7.000,00 kuna a ako je učinjena teža povreda propisa radi stjecanja
protupravne imovinske koristi novčanom kaznom do iznosa od 50.000,00 kuna.

(3) Za prekršaj iz
stavka 1. točke 1. do 6. ovoga članka kaznit će se trgovac pojedinac novčanom
kaznom do iznosa od 50.000,00 kuna.«

Članak 316.

U članku 631. stavak 2.
mijenja se i glasi:

»(2) Za prekršaj iz
prethodnog stavka ovoga članka može se izreći novčana kazna najviše do iznosa
od 7.000,00 kuna, a ako je učinjena teža povreda propisa radi stjecanja
protupravne imovinske koristi novčanom kaznom do iznosa od 50.000,00 kuna.«

Članak 317.

U članku 632. stavku 1.
druga rečenica mijenja se i glasi: »Pojedina izrečena novčana kazna ne može
preći iznos od 3.000,00 kuna.«

Članak 318.

(1) Riječ »fotokopija«
upotrebljena u Zakonu u bilo kojem padežu ili broju zamjenjuje se riječju
»preslika« u odgovarajućem padežu i broju.

(2) Riječ
»potraživanje« upotrebljena u Zakonu u bilo kojem padežu ili broju zamjenjuje
se riječju »tražbina« u odgovarajućem padežu i broju.

Članak 319.

(1)
Ovim Zakonom izmijenjene odredbe članka 162., 163., 389., 390. stavka 1. i
članka 445. stavka 1. Zakona ne primjenjuju se na dionička društva i društva s
ograničenom odgovornošću upisana u sudskom registru prije dana početka primjene
ovoga Zakona ili za koja je prije tog dana registarskom sudu podnesena prijava
za upis njihova osnivanja u taj registar.

(2)
Društva iz stavka 1. ovoga članka dužna su uskladiti iznose temeljnog kapitala
i dijelove tog kapitala koji se odnose na pojedine dionice, odnosno temeljne
uloge s ovim Zakonom izmijenjenim odredbama članka 162., 163., 389. i 390.
Zakona prilikom prve promjene tog kapitala, spajanja, podjele dionica odnosno
poslovnih udjela ili zamjene dionica s nominalnim iznosom u one bez tog iznosa
u pogledu svih dionica, odnosno temeljnih uloga društva. Pri izračunu iznosa
temeljnog kapitala i njegovih dijelova koji otpadaju na dionice, odnosno
temeljne uloge primijenit će se srednji tečaj Hrvatske narodne banke za valutu
u kojoj su izraženi temeljni kapital i nominalni iznosi dionica, odnosno
temeljnih uloga u društvu koji vrijedi na dan donošenja odluke o sazivanju
glavne skupštine, odnosno skupštine društva na kojoj se donosi spomenuta odluka
o usklađenju. Registarski sud će odbiti upis promjene u sudski registar koja
nije u skladu sa spomenutim odredbama Zakona. Nakon što se za društvo s
ograničenom odgo­vornošću u sudski registar upišu spomenute promjene, na to se
društvo primjenjuje i izmijenjena odredba članka 445. stavka 2. Zakona.

(3)
Dionička društva i društva s ograničenom odgovornošću čiji su temeljni kapital
i dionice, odnosno temeljni ulozi u skladu sa Zakonom izraženi u njemačkim
markama, dužna su ih uskladiti s odredbama izmijenjenih članaka 162., 163.,
389. i 390. stavka 1. Zakona i registarskom sudu podnijeti prijavu za upis
promjene u sudski registar u roku od godinu dana od dana početka primjene ovoga
Zakona. Istu obvezu imaju i društva čiji su temeljni kapital i dionice, odnosno
temeljni ulozi izraženi u eurima. Odluka glavne skupštine odnosno skupštine
društva o spomenutom usklađenju sa Zakonom donosi se većinom glasova dionica,
odnosno poslovnih udjela zastupljenih pri donošenju odluke s tim da su na
glavnoj skupštini, odnosno skupštini društva zastupljene dionice, odnosno
poslovni udjeli na koje se odnosi najmanje polovina temeljnog kapitala društva.
Odluka skupštine društva s ograničenom odgovornošću mora biti u obliku
javnobilježničke isprave. Pri izračunu iznosa temeljnog kapitala i njegovih
dijelova koji otpadaju na dionice odnosno temeljne uloge primjenjuju se čvrsti
službeni tečaj njemačke marke i eura od 1,95583 njemačkih maraka za 1 euro i
srednji tečaj Hrvatske narodne banke za euro koji vrijedi na dan donošenja
odluke o sazivanju glavne skupštine odnosno skupštine društva na kojoj se
donosi spomenuta odluka o usklađenju.

(4)
Za društva koja ne postupe u skladu s odredbama stavka 3. ovoga članka smatra
se da je prvoga dana nakon isteka godine dana od dana početka primjene ovoga
Zakona nastupio razlog za prestanak društva koji će registarski sud upisati u
sudski registar po službenoj dužnosti.

Članak
320.

Nove odredbe članka
391. stavka 1. – 5. Zakona ne primjenjuju se na dodatne činidbe koje su u
potpunosti ispunjene društvu do dana početka primjene ovoga Zakona.

Članak 321.

Odredbe članka 194.a,
384.a do 384.c, 441. stavka 1. točke 10. i 472.a Zakona ne primjenjuju se na
društva upisana u sudskom registru prije dana početka primjene ovoga Zakona.

Članak 322.

Odredbe članka 363.a
ovoga Zakona ne primjenjuju se u sporovima u kojima je na dan početka primjene
ovoga Zakona parnica već počela teći.

Članak 323.

Za primjenu odredaba
Zakona, statuta i društvenog ugovora u kojima je određen iznos temeljnog
kapitala kao mjerilo za ostvarenje nekog prava ili za postojanje obveze da
društvo ima neki organ ili o kojemu ovisi sastav tog organa, u društvima iz
članka 319. stavka 1. i 3. ovoga Zakona mjerodavan je srednji tečaj Hrvatske
narodne banke za valutu u kojoj su izraženi temeljni kapital i nominalni iznosi
dionica odnosno temeljnih uloga koji vrijedi na dan kada se ostvaruje pravo,
nastaje obveza ili kada se određuje sastav nekog organa društva.

Članak 324.

(1) Dioničko društvo i
društvo s ograničenom odgovornošću čini prekršaj ako ne uskladi temeljni
kapital i dionice, odnosno temeljne uloge koji su u skladu sa Zakonom izraženi
u njemačkim markama s ovim Zakonom izmijenjenim odredbama članka 162., 163.,
389. i 390. stavak 1. Zakona i registarskom sudu ne podnese prijavu za upis
promjene u sudski registar u roku od godinu dana od dana početka primjene ovoga
Zakona (članak 313. stavak 3.).

(2) Na prekršaj iz
stavka 1. ovoga članka primjenjuju se odredbe članka 630. stavak 2. Zakona.

Članak 325.

Ovlašćuje se Odbor za
zakonodavstvo Hrvatskoga sabora da utvrdi i izradi pročišćeni tekst Zakona o
trgovačkim društvima.

Članak 326.

Ovaj Zakon stupa na
snagu osmoga dana od dana objave u »Narodnim novinama«, a primjenjuje se od 1.
siječnja 2004.

Klasa: 330-01/03-01/04
Zagreb, 14. srpnja 2003.

HRVATSKI SABOR

Predsjednik
Hrvatskoga Sabora
**Zlatko** **Tom****či****ć,** v. r.

if !supportEmptyParas endif

Zakon, NN 118/2003-1647